Terminal dhookuran miee enme insaafuveri goi, gellumeh nei: Sarukaaru\nޓާމިނަލް ދޫކުރަން މިއީ އެންމެ އިންސާފުވެރި ގޮތް، ގެއްލުމެއް ނެތް: ސަރުކާރު\nމިއަދު ބޭއްވި ނޫސްވެރިންގެ ބައްދަލުވުމުގައި ފިނޭންސް މިނިސްޓަރު އިބްރާހިމް އަމީރު އާއި އިކޮނޮމިކް މިނިސްޓަރު ފައްޔާޒު އިސްމާއީލް -- ފޮޓޯ: ރައީސް އޮފީސް\nވެލާނާ އިންޓަނޭޝަނަލް އެއާޕޯޓް (ވިއައިއޭ) ގައި މޯލްޑިވްސް އެއާޕޯޓް ކޮމްޕެނީ (އެމްސީއެލް) އިން ހަދާފައިވާ އާ ސީޕްލޭން ޓާމިނަލް ދޫކުރުމާ ގުޅޭ ގޮތުން ސަރުކާރުން މިހާރު ނިންމާފައިވާ ގޮތުގެ ސަބަބުން ދައުލަތެއް ލިބޭނެ ގެއްލުމެއް ނެތް ކަމަށާއި މިއީ އެންމެނަށް ވެސް އެންމެ އިންސާފުވެރި ނިންމުން ކަމަށް ސަރުކާރުން ބުނެފި އެވެ.\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި ފިނޭންސް މިނިސްޓަރު އިބްރާހިމް އަމީރު ވިދާޅުވީ، ކުރީ ސަރުކާރުގެ ދުވަސްވަރު އެމްއޭސީއެލްގެ ބޯޑުން ޓްރާންސް މޯލްޑިވިއަން އެއާވޭސް (ޓީއެމްއޭ) އާ މުއާމަލާތް ކުރަމުން ދިޔައީ 15 އަހަރު ދުވަހުގެ މުއްދަތަށް މުޅި ސީޕްލޭން ޓާމިނަލް އޮޕަރޭޓް ކުރުމަށް ޓީއެމްއޭއާ ހަވާލު ކުރުމުގެ ވިސްނުމުގައި ކަމަށެވެ.\nއެކަމަކު މި ސަރުކާރުން ނިިންމީ އެމްއޭސީއެލްއާއި ދައުލަތަށް އެންމެ ފައިދާ ވާނެ ގޮތަކީ އެމްއޭސީއެލް އިން އެ ޓާމިނަލް ހިންގުމުން ކަމަށެވެ. އެހެންކަމުން މުޅި ސީޕްލޭން ޓާމިނަލް ހިންގަން ޓީއެމްއޭއަށް ދޫކުރުމަށް ވިސްނާފައި އޮތް ގޮތް ބަދަލު ކުރުމަށް ސަރުކާރުން މިދިޔަ އަހަރުގެ ފެބްރުއަރީ މަހު ނިންމާފައިވާ ކަމަށް އަމީރު ވިދާޅުވި އެވެ.\nއެކަމަކު ޓީއެމްއޭ އިން ބުނަނީ އާ ސީޕްލޭން ޓާމިނަލުން ބޮޑު ޖާގައެއް 15 އަހަރު ދުވަހުގެ މުއްދަތަށް އެ އެއާލައިނަށް އަކަފޫޓެއް 10.35 ޑޮލަރުގެ ރޭޓުން ދޭން އެމްއޭސީއެލް އިން އެއްބަސްވެފައިވާ ކަމަށެވެ. ޓީއެމްއޭއިން ބުނާ ގޮތުގައި، އެމްއޭސީއެލް އިން އެ ގޮތަށް ކޮމިޓްމަންޓްވެ އެ ކުންފުންޏަށް ސިޓީތަކެއް ވަނީ ފޮނުވައިފަ އެވެ.\nސަރުކާރުން މިހާރު ނިންމާފައިވާ މީގެ ކުރިން އެއާޕޯޓްގައި ޓީއެމްއޭއަށް އޮތް ވަރުގެ ޖާގައެއް އާ ޓާމިނަލުން ވެސް ދޫކުރުމަށެވެ. އެއީ 6،300 އަކަފޫޓުގެ ޖާގަ އެކެވެ. އެ ގޮތަށް ދޫކުރާނީ ދެ އަހަރު ދުވަހުގެ މުއްދަތަށް އަކަފޫޓެއް 10.5 ޑޮލަރަށެވެ. އަދި ދެ އަހަރު ފަހުން އެމްއޭސީއެލް އިން ސީޕްލޭން ޓާމިނަލް ހިންގާ ގޮތަށެވެ.\nއަމީރު ވިދާޅުވީ، ސަރުކާރުން މިހާރު ސީޕްލޭން ޓާމިނަލް އޮޕަރޭޓް ކުރަން ނިންމާފައިވާ ގޮތަށް ބަލާއިރު އަދި އޮޑިޓާ ޖެނެރަލްގެ ރިޕޯޓްގައި ފާހަގަކޮށްފައިވާ ގޮތަށް ބަލާއިރު، ފުރަތަމަ ދެ އަހަރުގެ ތެރޭގައި އެމްއޭސީއެލްއަށް 33.7 މިލިއަން އެމެރިކާ ޑޮލަރު އަހަރަކު ލިބޭނެ ކަމަށެވެ. އަދި ދެ އަހަރު ފަހުން އަހަރަކު 47.3 މިލިއަން ޑޮލަރު ލިބެމުން ދާނެ ކަމަށް ލަފާ ކުރެވޭ ކަމަށެވެ.\nނޫސްވެރިންގެ ބައްދަލުވުމުގައި އިކޮނޮމިކް މިނިސްޓަރު ފައްޔާޒު އިސްމާއީލް ވިދާޅުވީ، އޮޑިޓާ ޖެނެރަލް ލަފާ ކޮށްފައިވާ އަދަދަށް އަދި އެންޓި ކޮރަޕްޝަން ކޮމިޝަން (އޭސީސީ) އިން މައްސަލަ ތަހުގީގުކޮށް ލިބޭނެ ކަމަށް އަންދާޒާ ކުރާ އަދަދަށް ވެސް އާ ސީޕްލޭން ޓާމިނަލް އިން އެމްއޭސީއެލް އިން އާމްދަނީ ލިބޭނެ ކަމަށް ސަރުކާރަށް އަންދާޒާ ނުކުރެވޭ ކަމަށެވެ.\nފައްޔާޒު ވިދާޅުވި ގޮތުގައި، މިހާރު ސަރުކާރުން ނިންމާފައިވާ ގޮތަށް ސީޕްލޭން ޓާމިނަލް ދޫކޮށްގެން މަދުވެގެން ވެސް 25 މިލިއަން ޑޮލަރު ލިބޭނެ އެވެ. އެއީ އޮޑިޓާ ޖެނެރަލް އަންދާޒާ ކުރާ އަދަދަށްވުރެ ދަށް އަދަދަކަސް އެއީ ވެސް ރަނގަޅު އާމްދަނީއެއް ކަމަށް އޭނާ ވިދާޅުވި އެވެ.\n"އޮޑިޓާ ޖެނެރަލް އިން ލަފާ ދީފައި ވަނީ އޭސީސީން ދީފައިވާ އަދަދަށްވުރެ ކުޑަ އަދަދެއް. އެއީ ހުރިހާ ލައުންޖެއް ކުއްޔަށް ދިނީމަ ލިބޭނެ ކަމަށް ލަފާ ކުރެވޭ އަދަދެއް. އަޅުގަނޑުމެން ގަބޫލެއް ނުކުރަން އޭސީސީއާއި އޮޑިޓާ ޖެނެރަލް ލަފާ ކުރާ ވަރަށް ވެސް ލިބޭނެ ކަމަކަށް. އެކަމަކު ވެސް އަޅުގަނޑުމެން ގަބޫލު ކުރަން ފުދޭ ވަރެއްގެ ރަނގަޅު އާމްދަނީއެއް ލިބޭނެ،" ފައްޔާޒު ވިދާޅުވި އެވެ.\nފިނޭންސް މިނިސްޓަރު އަމީރު ދެން ވިދާޅުވީ، ފަހަރެއްގައި އެހެން ހުށަހެޅުމަކުން ދައުލަތަށް ލިބޭ ފައިދާ ބޮޑު ވެދާނެ ކަމަށެވެ. ނަމަވެސް މިހާރު އޮތް ހުށަހެޅުމަކުން ގައިމު ވެސް ދައުލަތަށް ލިބޭނެ ގެއްލުމެއް ނެތް ކަމަށެވެ. އަދި ވިދާޅުވީ، ކުރިން ނިންމާފައި އޮތް ގޮތް ބަދަލުކޮށް ލިބޭނެ އާމްދަނީ އޮތީ އަހަރަކު ފަސް މިލިއަން ޑޮލަރުން 33 މިލިއަން ޑޮލަރަށް އިތުރުވެފައި ކަމަށެވެ.\nއަމީރު އިތުރަށް ވިދާޅުވީ، ގެއްލުން މިނެކުރުމުގައި ހަމައެކަނި ލިބޭނެ ފައިސާގެ އާމްދަނީއަށް ވިސްނައިގެން ނުވާނެ ކަމަށެވެ. އޭނާ ވިދާޅުވީ ޓީއެމްއޭއަކީ ރާއްޖޭގައި އިންވެސްޓް ކޮށްފައިވާ އެންމެ ބޮޑު އެއް ފޮރިން އިންވެސްޓަރަށްވީއިރު، މިފަދަ މައްސަލަތަކުގައި އިންވެސްޓަރުންގެ އިތުބާރު ނުގެއްލި އިގްތިސާދަށް އެންމެ ރަނގަޅު ގޮތް ވިސްނަން ޖެހޭ ކަމަށެވެ.\nސަރުކާރުން ނިންމާފައި ވަނީ އެ ކަމަށް އެންމެ ރަނގަޅު ނިންމުން ކަމަށް މިނިސްޓަރު އަމީރު ވިދާޅުވި އެވެ. ސަރުކާރުން މިހާރު ނިންމާފައިވާ ގޮތުގެ ސަބަބުން ލިބޭނެ ގެއްލުމެއް ނޯންނާނެ ކަމަށް ތަކުރާރުކޮށް އަމީރު ވެސް ވިދާޅުވި އެވެ.\nވެލާނާ އިންޓަނޭޝަނަލް އެއާޕޯޓް މިނިސްޓްރީ އޮފް އިކޮނޮމިކް ޑިވެލޮޕްެމަންޓް ފިނޭންސް މިނިސްޓްރީ + ފައްޔާޒް އިސްމާއީލް އެމްއޭސީއެލް ޓީއެމްއޭ މަންތާ އެއާ އިބްރާހިމް އަމީރު ސީޕްލޭން ޓާމިނަލްގެ މައްސަލަ


REPORT: Thauleemu huttumakah ais adhuge jeelu kaarisaa akah | ThePress\nތައުލީމު ހުއްޓުމަކަށް އައިސް އަދުގެ ޖީލު ކާރިސާއަކަށް\n04 August 2020, 15:09\nބީއެމްއެލްގެ އެހީއާއެކު ގާފަރު ސްކޫލްގައި ސެން ކްލާހެއް / ފޮޓޯ: ބީއެމްއެލް\nކޮރޯނާވައިރަސް ޑިޒީޒް (ކޮވިޑް-19)ގެ ބަލިމަޑުކަމާއެކު ތައުލީމު ފޯރުކޮށްދިނުމުގެ ނިޒާމަށް ކުރިމަތިވެފައިވާ ހުރަސްތަކުގެ ސަބަބުން އަދުގެ ޖީލަށް ކާރިސާއެއް ކުރިމަތިވެފައިވާ ކަމަށާ، ލޯކަލް ޓްރާންސްމިޝަން ކޮންޓްރޯލް ކުރެވުނުހާއަވަހަކަށް ގައުމުތަކުން އެންމެ ހާއްސަ ސަމާލުލަކަމެއް ދޭންޖެހޭނެ ކަމަކީ، ރައްކާތެރި ކަމާއެކު ދަރިވަރުން ސްކޫލަށް ހާޒިރުކޮށްގެން ތައުލީމު ފޯރުކޮށްދިނުން ކަމަށް އދގެ ސެކްރެޓަރީ ޖެނެރަލް އެންޓޯނިއޯ ގުޓެރޭޒް ވިދާޅުވެއްޖެއެވެ.\nއދގެ އިދާރާތަކާ ތައުލީމީ ދާއިރާގެ ބައިވެރިން ގުޅިގެން ތައާރަފުކުރި "ސޭވް ދަ ފިއުޗާ" ކެމްޕޭން ލޯންޗްކޮށްދެއްވާ އާންމު ކުރެއްވި ވީޑިއޯ މެސެޖުގައި ގުޓެރޭޒް ވިދާޅުވީ، ތައުލީމީ ދާއިރާ ދުށް އެންމެ ބޮޑު ބުރޫ އަރާފައިވަނީ ކޮވިޑް-19ގެ ބަލިމަޑުކަމާއެކުގައި ކަމަށެވެ.\nޕްރީ ސްކޫލް ދަރިވަރުން / ފޮޓޯ: ކިންޑާ ޕްރީސްކޫލް\nޓީވީ، ރޭޑިއޯ އަދި އޮންލައިން ޕްލެޓްފޯމުތައް މެދުވެރިކޮށް ފިލާވަޅުތައް ފޯރުކޮށްދެމުން ދިޔަ ކަމުގައި ވީ ނަމަވެސް، އަދި މުދައްރިސުންނާ ބެލެނިވެރިން ކިތަންމެ ބުރަ މަސައްކަތެއް ކުރަމުން ދިޔަ ކަމުގައި ވީ ނަމަވެސް، ގިނަ ދަރިވަރުންތަކެއް އަދިވެސް އިލްމުން މަހްރޫމް ވެފައިވާކަމަށް ގުޓެރޭޒް ވިދާޅުވިއެވެ.\nހުސްވި މަހުގެ މެދަކާ ހިސާބަށް ބަލާއިރު ދުނިޔޭގެ އެކި ކަންކޮޅުތަކުން 160 ގައުމެއްގެ ސްކޫލްތައް އޮތީ ބަންދުކޮށްފައި ކަމަށާ، މިކަމުގެ އަސަރު 1 ބިލިއަނަށްވުރެ ގިނަ ކުދިންނަށް ފޯރާފައިވާކަމަށް ގުޓެރޭޒް ވިދާޅުވިއެވެ. އަދި ދުނިޔޭގެ އެކި ކަންކޮޅުތަކުން 40 މިލިއަނަށްވުރެ ގިނަ ކުދިންނަކީ އިލްމީ ދުނިޔެއަށް އަޅާ ފުރަތަމަ ފިޔަވަޅު ކަމަށްވާ ޕްރީސްކޫލްގެ އަހަރުގެ އިލްމުންވެސް މަހްރޫމްވެފައިވާ ކުދިން ކަން ފާހަގަކުރަންޖެހެއެވެ.\nގުޓެރޭޒް އިތުރަށް ވިދާޅުވީ ހާއްސަ އެހީއަށް ބޭނުންވާ ދަރިވަރުންނާ، އާބާދީގެ ނިސްބަތުން ބައިމަދު ނަސްލުތަކުގެ ދަރިވަރުންނާ، ތަނަވަސްކަން ނެތް މުޖުތަމައުތަކުގައި ތިބި ކުދިންނާ، ރެފިއުޖީ ދަރިވަރުންނާ، އެކަހެރި ސަރަހައްދުތަކުގައި ތިބި ދަރިވަރުންނަކީ، މި ދަނޑިވަޅުގައި ބާކީވެގެން ދިއުމުގެ އެންމެ ބޮޑު ނުރައްކަލަކާ ކުރިމަތިލާންޖެހިފައިވާ ކުދިންކަމަށެވެ.\nރެފިއުޖީ ކުޑަކުއްޖަކު، އދގެ އެހީގެ ޕެކޭޖެއް ހިފައިގެން/ފޮޓޯ: އދ\nޑިސްޓަންސް ލާނިންގް ނުވަތަ ދުރުންދޭ ތައުލީމީ ނިޒާމުގެ ތެރެއިން އިލްމު ހާސިލު ކުރުމުގެ އާދަ އުފެދިގެން އައި ނަމަވެސް، ތައުލީމީ ދާއިރާގައި ކާމިޔާބު ހާސިލުވުން ގުޅިފައިވަނީ ދަރިވަރުންގެ އާންމު ދިރިއުޅުމުގެ ހާލަތާ ކަމަށް ގުޓެރޭޒް ވިދާޅުވިއެވެ.\nކޮވިޑް-19ގެ ބަލިމަޑުކަމުގެ ކުރިންވެސް އިލްމީ ދާއިރާއަށް ގޮންޖެހުންތަކެއް ހުރި ކަމަށާ، ނަމަވެސް މި ބަލިމަޑުކަމާއެކު އަދުގެ ޖީލަށް ކުރިމަތިވެފައިވާ ކާރިސާގެ ސަބަބުން، އިންސާނީ ވަސީލަތްތަކަށް އެކަމުގެ ނޭދެވޭ އަސަރު ފީރާ، އަންނަން އޮތް އެތައް އަހަރެއް ހީނަރުވެގެން ހިނަގއިދާނެ ކަމަށްވެސް ގުޓެރޭޒް ވަނީ އިންޒާރު ކުރައްވާފައެވެ.\nގިނަ އަދަދެއްގެ ރެފިއުޖީން ދަނީ ކޮވިޑް-19ގެ ފްރަންޓްލައިންގައިވެސް ހިދުމަތް ކުރަމުން/ފޮޓޯ: ޔުނިސެފް\nމިކަމުގެ އަސަރު އެހެން ގޮތް ގޮތުންވެސް ފޯރާނެކަން ފާހަގަކުރައްވަމުން ގުޓެރޭޒް ވިދާޅުވީ، ފައިދާ ހުރި ކާނާ ލިބިގެން ކުއްޖާ ހެދި ބޮޑުވުމަށް ހުރަސް އެޅި، ޅަ އުމުރުގައި ކައިވެނި ކުރަން މަޖުބޫރުވެ، ޖިންސުގެ ތަފާތު ކުރުންތައް ކުރިމަތިލާންޖެހުމަކީ އިންތިހާއަށް ކަންބޮޑުވާންޖެހޭ ކަންތައްތަކެއް ކަމަށެވެ.\nއދއިން އިސްވެ ތައާރަފު ކުރި "ސޭވް ދަ ފިއުޗާ" ކެމްޕޭނަކީ މައިގަނޑު4ކަމަކަށް އަލިއަޅުވާލާ ކެމްޕޭނެކެވެ. އެގޮތުން ސްކޫލްތައް އަލުން ހުޅުވުމާ، މާލީ ނިންމުންތައް ނިންމުމުގައި ތައުލީމީ ދާއިރާ އިސްކުރުމާ، އިލްމު ފޯރުކޮށްދިނުމަށް އެންމެ އުނދަގޫވެފައިވާ ދާއިރާތަކަށް އަމާޒުކޮށްގެން މަޝްރޫއު ހިންގުމާ، އިލްމު އުނގަންނައިދޭނެ ބިނާކުރަނިވި ގޮތްތައް ހޯދުމަށް މި ކެމްޕޭން ބާރުއަޅައެވެ.\nރިޕޯޓް ކޮވިޑް-19 އދ އެޑިއުކޭޝަން ލައިފްސްޓައިލް ސިއްހަތު


Fini gadha vaanetheeve south asian games february ah laskoffi\nފިނިގަދަވާނެތީވެ ސައުތު އޭޝިއަން ގޭމްސް ފެބްރުއަރީ މަހަށް ލަސްކޮށްފި\nކޮމަންވެލްތް ގޭމްސްގައި ރާއްޖެއިން ބައިވެރިވި ކޮންޓިންޖެންޓް: ސައުތު އޭޝިއަން ގޭމްސް ވަނީ ފަސްކޮށްފައި.\nޖެނުއަރީ މަހު އިންޑިޔާ އަށް ފިނިގަދަވާނެ ކަމަށް ބަލައި، ސާކް ސަރަހައްދުގެ އެންމެ ބޮޑު ކުޅިވަރު މުބާރާތް ކަމަށްވާ ސައުތު އޭޝިއަން ގޭމްސް އަންނަ ފެބްރުއަރީ މަހަށް ލަސްކޮށްފި އެވެ.\nމިއީ މި ގޭމްސް ލަސްކުރި ތިން ފަހަރެވެ.\nއިންޑިޔާއި ބާއްވާ މި މުބާރާތް ކުރިން ބާއްވަން އޮތީ އަންނަ އަހަރުގެ ޖެނުއަރީ 10 އިން 20 އަށެވެ. ނަމަވެސް އިންޑިޔާގެ އޮލިމްޕިކް އެސޯސިއޭޝަނުގެ ޗެއާމަން ރަމަޗަންދުރަން ރިއާސަތު ބެލެހެއްޓި ސަރަހައްދީ އޮލިމްޕިކް އެސޯސިއޭޝަންތަކުގެ ބައްދަލުވުމުން މުބާރާތް 15 ދުވަހަށް ލަސްކުރަން ނިންމީ އަނެއް ސަބަބަކީ މުބާރާތް ލަސްކުރަން ބައެއް ގައުމުތަކުން އެދެމުންދިއުމެވެ.\n"މި ބަދަލު މި ގެނައުމަށް ކޮމިޓީން އެއްބަސްވީ އެ ދުވަސްވަރު ފިނިގަދަވާނެތީވެ ބައެއް ގައުމުތަކުން ލަސްކުރަން އެދެމުންދިއުމުން،" ރަމަޗަންދުރަން ވިދާޅުވި އެވެ.\nއޭނާ ވިދާޅުވީ ސައުތު އޭޝިއަން ގޭމްސް ފެބްރުއަރީ މަހު ފަށާނެ ރަސްމީ ދުވަހެއް ނިންމާނީ އިންޑިޔާގެ އޮލިމްޕިކް ކޮމިޓީ އާއި މުބާރާތް ބާއްވާ ގުވާތީ އާއި ޝިލޮންގެ ސްޓޭޓް ކައުންސިލާއި އިންޑިޔާގެ މައި ސަރުކާރު މަޝްވަރާކުރުމަށްފަހު ކަމަށެވެ.\nމި ބައްދަލުވުމުގައިވަނީ ގޭމްސްގައި ފުރަތަމަ ފަހަރަށް ޓެނިސް ބައިވެރިކުރަން ނިންމައިފަ އެވެ. މިއާއެކު ގޭމްސްގައި ކުޅޭ ކުޅިވަރުތަކުގެ އަދަދު ވަނީ 23 އަށް އަރައިފަ އެވެ. ގޭމްސް އަށް އިންޑިޔާ އަށް ސާކުގެ އަށް ގައުމުން 4000 ގިނަ އެތްލީޓުން ދާން ކަމަށް ވެ އެވެ.


Muslimunnah ves gina anbin gengulhun India gai manaa vejje\nމުސްލިމުންނަށް ވެސް ގިނަ އަނބިން ގެންގުޅުން އިންޑިއާގައި މަނާވެއްޖެ\nމުސްލިމުންނަށް އެ މީހުންގެ ދީނަށް އުޅުމުގެ ހައްގު އިންޑިއާގެ ގާނޫނު އަސާސީން ދީފައި އޮތަސް އެއް އަންބަަށް ވުރެ ގިނައިން ގެންގުޅުމަކީ އެ ހައްގުތަކުގެ ތެރޭގައި ހިމެނޭ ކަމެއް ނޫން ކަމަށް އިންޑިއާގެ ސުޕްރީމް ކޯޓުން ހުކުމް ކޮށްފި އެވެ.\nއިންޑިއާގެ ގާނޫނު އަސާސީ ބުނާ ގޮތުން ކޮންމެ ރައްޔިތަކަށް ވެސް އެ މީހަކު އިހްތިޔާރުކުރާ ދީނަކަށް އުޅުމުގެ މިނިވަންކަން ލިބިގެންވެ އެވެ. ނަމަވެސް ހޯމަ ދުވަހު ސުޕްރީމް ކޯޓުން ނިންމާފައި ވަނީ އިސްލާމް ދީނުގައި ހަތަރު އަނބިން ހުއްދަ ނަމަވެސް އެއީ ދީނުގެ ބައެއްގެ ގޮތުގައި ނުބެލެވޭނެ ކަމަށެވެ. އަދި ދީނަށް އުޅުމުގައި ވެސް އާންމު މަސްލަހަތާއި ސިއްހީ އާދަތަކާއި އާންމު އުސޫލުތަކުގެ ބޭރުން ކަމެއް ނުކުރެވޭނެ ކަމަށް ވަނީ ބުނެފަ އެވެ.\nކައިވެންޏާ ބެހޭ ކަންކަން ހަރުދަނާ އުސޫލެއްގެ ތެރެއަށް އިންޑިއާގައި ފައްތަން ޖެހިފައިވާ ކަމަށާއި އެކަމަކު ގިނަ އަނބިން ގެންގުޅެވޭ ގޮތަށް ގާނޫނަކުން ހަމަޖެއްސުމަކީ މުހިންމު ކަމެއް ނޫން ކަމަށް ވެސް ސުޕްރީމް ކޯޓުގެ ފަނޑިޔާރުންގެ ނިންމެވުމުގައިވެ އެވެ.\nމިގޮތަށް ހުކުމް ކޮށްފައި ވަނީ އިންޑިއާ ސަރުކާރުގެ ވަޒީފާއެއްގައި ހުރި ފިރިހެން މުވައްޒަފަކު ކައިވެނިކޮށްގެން ހުރެ އެހެން މީހަކާ ކައިވެނިކުރި މައްސަލައެއްގައި އޭނާ ވަޒީފާ އިން ވަކިކުރުމުން ހުށަހެޅި މައްސަލައަކާ ގުޅިގެންނެވެ. ހުކުމުގައި ވަނީ މި މައްސަލަ ހުށަހެޅި މީހާ ދެ ވަނަ ކައިވެނިކޮށްފައި ވަނީ ފުރަތަމަ ކައިވެނި ރޫޅާނުލައި ކަމަށާއި އަދި ދެ ވަނަ ކައިވެނި ސަރުކާރުގެ އިދާރާތަކުގައި ރަޖިސްޓްރީ ވެސް ކޮށްފައި ނުވާ ކަމަށެވެ. އެހެންވެ މިއީ ފިޔަވަޅު އެޅޭނެ މައްސަލައެއް ކަމަށް ވަނީ ނިންމައިފަ އެވެ. ވަޒީފާ އިން ވަކިކުރި މީހާގެ ދެ ވަނަ އަނބިމީހާ ވަނީ އެހެން އަންބެއް ހުންނަކަން ކުރިން ބުނެފައި ނުވާތީ އެ މައްސަލަ ނެޝަނަލް ހިއުމަން ރައިޓްސް ކޮމިޝަނަށް ވެސް ހުށަހަޅައިފަ އެވެ.


ގުޅީފަޅު މަޝްރޫޢުގެ ދަށުން ފްލެޓް ގަތުމަށް ފައިސާ ދައްކާފައިވާ ބައެއް ބޭފުޅުންނާއި ރައީސުލްޖުމްހޫރިއްޔާ ބައްދަލުކުރައްވައިފި - The President's Office\nގުޅީފަޅު މަޝްރޫޢުގެ ދަށުން ފްލެޓް ގަތުމަށް ފައިސާ ދައްކާފައިވާ ބައެއް ބޭފުޅުންނާއި ރައީސުލްޖުމްހޫރިއްޔާ ބައްދަލުކުރައްވައިފި\n3 އޮކްޓޫބަރު 2019، ރިފަރެންސް: 2019-782\n"ގުޅީފަޅު މަޝްރޫޢު" ގެ ދަށުން ފްލެޓް ގަތުމަށް ފައިސާ ދައްކާފައިވާ ބައެއް ބޭފުޅުންނާ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ބައްދަލުކުރައްވައި، އެ ފަރާތްތަކަށް ކުރިމަތިވެފައިވާ މައްސަލަތައް ޙައްލު ކުރުމަށް ކުރައްވަމުން ގެންދަވާ މަސައްކަތްތަކާއި ބެހޭގޮތުން މަޝްވަރާ ކުރައްވައިފިއެވެ. މި ބައްދަލުކުރެއްވުން އޮތީ މިއަދު މެންދުރު ރައީސުލްޖުމްހޫރިއްޔާގެ އޮފީހުގައެވެ.\nމި ބައްދަލުކުރެއްވުމުގައި، ގުޅީފަޅު މަޝްރޫޢުގެ ދަށުން ފްލެޓް ގަތުމަށް ފައިސާ ދައްކާފައިވާ ފަރާތްތަކުގެ ފަރާތުންވަނީ، މި މައްސަލައަށް ޙައްލެއް ނުލިބި ގިނަ ދުވަސްތަކެއް ފާއިތުވެފައިވާކަން ފާހަގަކޮށް، މިކަމުގެ ސަބަބުން ކުރިމަތިވަމުންދާ ދަތިތަކާއި ކަންބޮޑުވުންތައް ރައީސުލްޖުމްހޫރިއްޔާ އާއި ޙިއްޞާ ކުރައްވާފައެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާގެ އަރިހުގައި ރައީސުލްޖުމްހޫރިއްޔާގެ އޮފީހުގެ މިނިސްޓަރ އަޙްމަދު ސަމީރާއި، ޗީފް އޮފް ސްޓާފް ޢަލީ ޒާހިރާއި، ޕޮލިސީ ސެކްރެޓަރީ އާމިނަތު ޝައުނާ ބައިވެރިވެވަޑައިގެންނެވިއެވެ.


Bangladesh balikoh anhen volley team kuriah | Mihaaru\n10 ނޮވެމްބަރ 2019 - 17:10\nރާއްޖޭން ވަނީ މި ފަހަރުގެ މުބާރާތުގައި ކުޅުނު ފުރަތަމަ މެޗުން އިއްޔެ ކިރްގިސްތާން އަތުން 3-2 ސެޓުން މޮޅުވެފަ އެވެ. މިއަދުގެ މެޗުން ސީދާ ތިން ސެޓުން މޮޅުވުމުން ރާއްޖެ އަށް ވަނީ ފަސް ޕޮއިންޓް ލިބިފަ އެވެ. މުބާރާތުގެ ފޯމެޓް ރޭވިފައި އޮތްގޮތުން ލީގު ބުރު ނިންމާލުމަށް ފަހު އެއް ވަނަ އާއި ދެ ވަނަ ކުޅޭނީ ފައިނަލެވެ. އަދި ބްރޯންޒް މެޑަލް މެޗުގައި ކުޅޭނީ ތިން ވަނަ އާއި ހަތަރު ވަނަ އެވެ.\nޑާކާގެ ޝަހީދު ސުރަވާރުދީ އިންޑޯ ސްޓޭޑިއަމްގައި މިއަދު ކުޅުނު މެޗުގައި ރާއްޖޭން ސެޓުތައް ގެންދިޔައީ 25-16، 27-25 އަދި 25-22 އިންނެވެ.\nއިއްޔެ ކިރްގިސްތާނާ ދެކޮޅަށް ކުޅުނު މެޗުގެ ކޮންފިޑެންސާ އެކު ރާއްޖޭން ފުރަތަމަ ސެޓުގައި ތަފާތު ދައްކައި ރަނގަޅު ލީޑެއް ނެގި އެވެ. ބަންގްލަދޭޝަށް އެއްވެސް ފުރުސަތެއް ނުދީ ރާއްޖޭން މޮޅު ކުޅުމެއް ދެއްކިއިރު، ރާއްޖޭގެ ހައްވާ ރާޝިދާ އާއި ޖޫޒާން ޒަރީރުގެ އިތުރުން އައިމިނަތު އަރީޝާ ވަނީ މޮޅު ކުޅުމެއް ދައްކައިފަ އެވެ. ރާއްޖޭން ފުރަތަމަ ސެޓު ގެންދިޔައީ 25-16 އިންނެވެ.\nމެޗުގެ ތެރެއަށް ވަދެގެން ބަންގްލަދޭޝް އިން ދެ ވަނަ ސެޓު ފަށައިގެން ލީޑުގައި އޮތެވެ. އެކަމަކު އެ ޓީމަށް ލީޑު ދެމެހެއްޓުނީ ރާއްޖޭގެ ކުޅުންތެރިންނަށް ހެދުނު ގޯސްތަކެއްގެ ސަބަބުންނެވެ. މުޅި ސެޓަށް ބަލާއިރު ވެސް އެ ކަހަލަ ގޮތަކަށް ދިޔަ ނަމަވެސް ސެޓުގެ ފަހުކޮޅުގައި ރާއްޖޭން ނިންމުންތައް ރަނގަޅުކުރި އެވެ. ތަޖުރިބާކާރު ކުޅުންތެރިޔާ އައިޝަތު ޝައްފަގެ ފަރާތުން ވެސް ރަނގަޅު ކުޅުމެއް ފެނުނުއިރު، ރާއްޖޭން ސެޓު ގެންދިޔައީ ވާދަވެރިކޮށް ދިއުމަށް ފަހު 27-25 އިންނެވެ.\nގައުމީ އަންހެން ޓީމުގެ ކޯޗު ބޭބެ (ކ) އާއި އެސިސްޓަންޓް ކޯޗު ފައިސަލް. -- ފޮޓޯ: ނިޝާން އަލީ/ މިހާރު\nފުރަތަމަ ދެ ސެޓު ލިބުމުން ރާއްޖޭން ތިން ވަނަ ސެޓަށް ނުކުތީ ވަރަށް ކޮންފިޑެންސާ އެކު އެވެ. އެ ހިތްވަރާ އެކު ނުކުމެ ރަނގަޅު ލީޑެއްގައި މުޅި ސެޓުގައި ވެސް ރާއްޖޭން އޮތެވެ. ޒުވާން ކުޅުންތެރިޔާ ޝަހާ ޝާމިން މި ސެޓުގައި ކުޅެން ނުކުތްއިރު، މެޗުގެ މޮޅު ކުޅުންތެރިޔަކަށް ހޮވުނު އަރީޝާ ވަނީ ތަފާތު ދައްކައިފަ އެވެ. ރާއްޖޭން މި ސެޓު 25-22 އިން ގެންގޮސް މެޗުން މޮޅުވި އެވެ.\nމުބާރާތުގައި ރާއްޖެ ކުޅޭ ތިން ވަނަ މެޗުގައި މާދަމާ ކުޅޭނީ އަފްގާނިސްތާނާ ދެކޮޅަށެވެ. އަދި ލީގު ބުރުގެ ފަހު މެޗުގައި ބުދަ ދުވަހު ބައްދަލުކުރާނީ ވަރުގަދަ ނޭޕާލާ ދެކޮޅަށެވެ.\nކޯޗު ބޭބެ؟؟ މީނަގެ ނަމެއްވެސް ނެތީތަ.


އެޑްމިން – Page 217 – Liyuntheringe Gulhun\nVisitors online  133:users  0guests  88bots  45The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nހުވަނދާއި ސެންޓާއި އަތަރާއި އޭގެ ޙުކުމް\n2 މޭ 2013ފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 5252\nއިބްރާހީމު ރަޝީދު މޫސާ\nހުވަނދާއި ސެންޓާއި އަތަރު (ނުވަތަ މީރުވަސްދުވާ އެއްޗެއްސަކީ) ފަހިކޮށް ނަމަވެސް ނުވަތަ އިދިކޮށް ނަމަވެސް މީސްތަކުންގެ މެދުގައި އޮންނަ ގުޅުންތަކަށް އަސަރުތަކެއް ފޯރުވާ އެއްޗެއްކަމަށް ބުނެވެއެވެ. ސެންޓާއި އަތަރާއި އެހެނިހެންވެސް މީރުވަސްދުވާ އެއްޗެހީގެ ޖަޛްބާތަކީ އޭގެ އަސަރު ހަމައެކަނި އިންސާނުންނަށް ފޯރުވާ އެއްޗެއް ނޫނެވެ. އިންސާނުންގެ އިތުރަށް ޖަނަވާރުންގެ ދުނިޔޭގައްޔާއި ގަސްގަހާ ގެހީގެ ޢާލަމުގައްޔާއި ، ފަނިފަކުސާގެ ކައުނުގައިވެސް ، ވަހަކީ ވަރަށް މުހިންމު ތާސީރުތަކެއް ފޯރުވާ އެއްޗެކެވެ. ޖިންސީ ގުޅުންތަކާއި ބަލިމަޑުކަމާއި، އެހެނިހެން މުޢާމަލާތު ތަކުގައިވެސް، ވަހަކީ މުހިންމު ދައުރެއްކުޅޭ އެއްޗެކެވެ. މިހެންވެ، ވަހުގެ ދުނިޔެއަކީ ވަރަށް ތަނަވަސް ވެށްޓެކެވެ. އެ ވާނީ ހަމަ އެޔަށް\n1 މޭ 20134 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 5501\nޢަބްދުއްރަޝީދު ޙުސައިންނުވާނެ އެހެން ގޮތެއް އެޔަކަށް ކިތަންމެ ނަސޭހަތެއް ދެވުނަސް އެ ވާނީ ހަމަ އެޔަށް ހަތްފެނު ތެރޭލައި ރާހުތުން ދޮވުނަސް\nރަނގަޅު ތެދުވެރިޔަކަށް އޭނާ ނުވާނޭކަން މަށަށް ގައިމޭ ދަގަނޑު އަލިފާނުގައި އޮވެ މަޑުވެ ކުލަޔަށް ބަދަލު އައި ނަމަވެސް\nމޮޅަށް ކިޔަވައިދިނަސް، ޑިގްރީއަކުން ޑިގްރީއަކުން ނަންގައި ދޮޅަސް ތަކުރާރުކޮށް، ޑިގްރީ ނަގާ ވަރު ސައްތައަށް އެރިޔަސް\nކެރުމަކީ ކާމިޔާބީގެ ސަވާރީ\n1 މޭ 20132 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 4451\nއަޙްމަދު ނާފިޢު، ބ.ދަރަވަންދޫރޭގަނޑުގެ އަރާމު ނިދީގެ ހުވަފެނުގެ ތެރެއަށް ނިޝާމް (އަސްލު ނަމެއް ނޫން) ގެނބިގެން ދިޔައެވެ. ނިދީގެ ތެރެއިން ކުއްލިއަކަށް އިވެންފެެށީ ބަޔަކު ގިސްލައި ރޮމުން ދާ އަޑެވެ. ފަހަރަކަށް ވުރެ ފަހަރެއް، އެ އަޑު ބާރުވަމުން ދެއެވެ. ރޯ މީހުން ރޮނީ އެވެ. ގިސްލާ މީހުން ގިސްލަނީއެވެ. [މޫނުފޮތަށް] ދެވިހިފުން\n1 މޭ 20132 ޚިޔާލުއިޖްތިމާޢީ, ދީނާއި ދުނިޔެއެޑްމިން\nކިޔާފައިވާ ޢަދަދު: 5204\nޙަސަން ލުޠުފީ، ރަންފަސް، ސ.ހިތަދޫ14 އަހަރުގެ އަންހެން ކުއްޖަކު ގޮވައިގެން އެކުއްޖާގެ ބައްޕަ އައި.ޖީ.އެމް.އެޗުގެ ތެރެއިން އެމީހުން ބޭނުންވާ ރަނގަޅު ކްލިނިކް ހޯދަމުންދަނީއެވެ. އެދެބަފައިން “މަސްތުކުރުވާ ތަކެއްޗަށް ދެވިހިފާފައިވާ މީހުންގެ ކްލިނިކް” އާއި، “ދުންފަތަށް ދެވިހިފާފައިވާ މީހުންގެ ކްލިނިކް” އާއި “ސިޔާސީ ޕާޓިތަކަށް ދެވިހިފާފައިވާ މީހުންގެ ކްލިނިކް” ފަހަނައަޅައި މަޑުމަޑުން ހިނގަމުން ދިޔައެވެ. ކުއްލިއަކަށް އެ އަންހެންކުއްޖާ އޭނާގެ ބައްޕަގެ ގައިގައި ކޮއްޓައިލައިފައި އެދެބަފައިން ބޭނުންވެގެން އުޅޭ ކްލިނިކް ދައްކައިލައިފިއެވެ. އެދެބަފައިން އެ ހޯދަނީ ކޮން ކްލިނިކެއް ތޯއެވެ؟ އާދެ ” މޫނުފޮތަށް ދެވިހިފައިފައިވާ މީހުންގެ ކްލިނިކް” އެވެ.\n30 އޭޕްރިލް 2013ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 2936\nރާއްޖޭގެ މަސްވެރިކަމުގެ މުބާރާތުގެ ނަތީޖާ ފާޅުކުރައްވައިފި!\nޖަލްސާގައި 142 ހުސްގޮނޑި!!\nރާއްޖޭގެ މަސްވެރިކަމުގެ 1972 ވަނަ އަހަރުގެ މުބާރާތުގެ ނަތީޖާ ފާޅުކުރުމުގެ ޖަލްސާ ރޭގައިއޮތެވެ. މި ޖަލްސާ އޮތީ މަޖީދިއްޔާ ސްކޫލްގެ ހޯލްގައެވެ. ޖަލްސާގެ ޗީފްގެސްޓްއަކީ އޮނަރަބްލް ފަޟީލަތުއްޝައިޚް އަލްއުސްތާޛު މޫސާ ފަތުޙިލްއަޒްހަރީއެވެ. ހިޓްލަރުގެ ކާނާ ރަހަބަލައި އުޅުނު އަންހެނެއްގެ ބައެއް ހަނދާންތައް\n30 އޭޕްރިލް 20131 ޚިޔާލުދުނިޔޭގެ ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 8368\nތަރުކާރީގެ އެމީރު ކެއުންތަކެވެ. ޖަރުމަނުގެ އެންމެ މޮޅު ކެއްކުންތެރިން، އެމީހުންގެ ވެރިޔާ އެޑޮލްފް ހިޓްލަރަށް ތައްޔާރުކޮށްދޭ ފަރިއްކޮޅުތަކެވެ. އެހެން ނަމަވެސް އެ މީރު ކެއުންތަކުގެ ތެރެއިން ކޮންމެ ކެއުމެއްގައިވެސް ހަމަ ޔަގީނުންވެސް އަބަދުވެސް އެއްރަހަ، އެހެން ހުރިހައި ރަހަތަކުގެ ތެރެއިން ފާހަގަ ކުރެވެއެވެ. އެއީ ބިރުވެރިކަމުގެ ރަހައެވެ! ހިޓްލަރަކީ، އޭނާގެ ކެއުމަށް އިނގިރޭސީން ޒަހަރު ލާފައި ހުރެދާނެ ކަމަށް، އިންތިހާއަށް ބިރުގަންނަ މީހެކެވެ! ވީމާ އޭނާ ކެއުމުގެ ކުރިން އޭނާގެ ކާނާ ރަހަބަލަން ޒުވާން 15 އަންހެނުންގެ ޓީމެއް ގެންގުޅުނެވެ.\nއޭރުގެ ފަތްފުށްތަކުން…. (26)\n29 އޭޕްރިލް 20131 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 6478\n“وأحبب إذا أحببت حبا مناسبا، فإنك لا تدرى متى أنت نازع\nوأبغض إذا أبغضت بغضا مقاربا، فإنك لا تدرى متى أنت راجع” އަލްމުޙްތަރަމް ޢަބްދުﷲ ޞާދިޤު\nލިޔުންތެރިންގެ ގުޅުމުގެ މުސްތަޝާރު، އަލްފާޟިލް ޢަބްދުﷲ ޞާދިޤު، ލިޔުއްވާފައިވާ މި ލިޔުއްވުމަކީ، މީގެ 60 އަހަރު ކުރިން ނުކުން،”دينى روح” ގެ 22 ވަނަ ޢަދަދު (12 ރަބީޢުލްއައްވަލް 1374) ން ނަގާފައި ލިޔުމެކެވެ. ޢަބްދުﷲ ޞާދިޤަކީ، ދިވެހި އަދަބީ ފަންނުގައި އެންމެ ފުންނާބު އުސް ބޭފުޅުންގެތެރޭގައި ފާހަގަކޮށްލެވޭ ބޭފުޅެކެވެ.\nއަލްފާޟިލް ޢަބްދުﷲ ޞާދިޤުގެ އަދަބީ ޚިދުމަތްތަކުގެ ނަތީޖާއެއްގެ ގޮތުން، (1993 ވަނަ އަހަރު) ނޫސްވެރިކަން ދެމެހެއްޓުމުގެ ޚިދުމަތުގެ ރަންގަލަމާއި (1980 ވަނަ އަހަރާއި 1983 ވަނަ އަހަރު) ދިވެހިބަހަށް ޚިދުމަތް ކުރުމުގެ ރޮނގުން ހިތްވަރު ދިނުމުގެ އިނާމާއި އަދި (1998 ވަނަ އަހަރު) ހަމަ އެ ރޮނގުން ޝަރަފުވެރިކަމުގެ އިނާމާއި (1992 ވަނަ އަހަރު) ޅެންވެރިކަމަށް ޚިދުމަތް ކުރުމުގެ ރޮނގުން ހިތްވަރު ދިނުމުގެ އިނާމު އަދި (1990 ވަނަ އަހަރު) މިނިވަން 25 ގެ އާންމު ޚިދުމަތުގެ އިނާމު ލިބިވަޑައިގެންފައިވެއެވެ. ހައްދުންމަތީގައި ހުރި އާސާރީ ތަންތަނުގެ ތެރެއިން “ބުންބެރަ”\n29 އޭޕްރިލް 20132 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 4277\nހައްދުންމަތީ ގަމާއި މާންދޫއާ (ހިއްކައިގެން) ގުޅުވައިލުމުގެ ކުރިން މި ދެ ރަށް ވަކިވެފައި އޮންނަނީ ގަމު މީހުން “ކުޑަދޭތެރެ” އޭ ކިޔާ ތިލަ ފަޅުންނެވެ. ކުޑަ ދޭތެރޭގެ އިރުމަތީކޮޅުން ނާއި ހުޅަނގު ކޮޅުން ހިކި ދިޔައިގައި ނުތެމި މި ދޭތެރެ ހުރަސްކުރެވޭ ވަރަށް ތިލަ ނަމަވެސް، މެދުގައި އޮންނަނީ ރިތް ނުޖެހޭ ވަރުގެ ފުން ވިލެކެވެ. ކުރީ ޒަމާނުގައި ބޭނުންކުރާ 17 ރިޔަނުގެ މަސްދޯނީގެ6ގަނޑެތި މި ތާނގައި އަޅައިފައި ބޭއްވޭ ކަމަށް ވެއެވެ.\nކޯރސިކާގެ އަސްތަބީލާއަކުން – މިސުރުގެ ސިންގާ ސަނާ އަށް (7)\n28 އޭޕްރިލް 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5122\nކަނީރު ޢަބްދުއްރަޙީމް (ކަނީރު)(22 އޭޕްރިލް 2013 (ހޯމަ) ގުޅޭ)“ކިހާ މޮޔަ ޚިޔާލެއް ހެއްޔެވެ؟ އަހަރެންނަކީ ނަވާބެއްގެ އިންނަން ހަމަޖެހިފައިހުރި އަންހެނެކެވެ. ކަލޭ ތިޔައީ އަޅެކެވެ.” “އަނެއްކާ އަޅުގަނޑަށް މި ދެންނެވުނު އެއްޗަކާ މެދު ފޫހިފުޅުވީތޯ އެވެ؟” އަހަރެން ފޫހިވާ ވަގުތަކީ ކަލޭގެ ގައިގެ ހަންގަނޑު އިދިކޮޅަށް ދަމައިގަންނަ ވަގުތެވެ. އަހަރެންނާއި އަޅައި ބަލާއިރު ކަލެއަކީ ދެން ކާކުހެއްޔެވެ؟ އެއްބަހެވެ. ކަލޭ ވެސް މިނިވަން އަދި ޢިއްޒަތްތެރި މީހަކަށްވީ ނަމަ އަދި ވީހީ އެހެން ގޮތެކެވެ.”\nމުސްލިމު ދަރިވަރަކާއި ޢަލްމާނީ ޕުރޮފެސަރު\n28 އޭޕްރިލް 20131 ޚިޔާލުޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 9041\nއަޙުމަދު ސަމީރު ޢަމީރު ޢަލީ\nﷲގެ އެއްކައުވަންތަކަން ގަބޫލު ނުކުރާ (ލާދީނީ) ޕްރޮފެސަރކު، ޔޫރަޕުގެ މަޝްހޫރު ޔުނިވަރސިޓީއެއް ގައި، ﷲ އާއި ސައިންސާއި މިއީ އެއްވެސް ގުޅުމެއް ނެތް، ޢިލްމީ ގޮތުން ސާބިތު ނުކުރެވޭނެ ކަމެއްކަން ދެއްކުމުގެ ގޮތުން އޭނާގެ ކުލާހުގައި ކިޔަވަމުންދާ، އޭޝިއާ ނަސްލުގެ މުސްލިމު ދަރިވަރަކާ މުޚާތަބުކުރައްވައި ވަރަށް ރުންކުރު ރާގެއްގައި ވިދާޅުވިއެވެ.\nޕްރޮފެސަރު: ޒުވާނާ! ކަލޭ ތިޔައީ މުސްލިމެއް ދޯ؟


ޢުލޫމުލް ޙަދީޘް | ޙަދީޘް | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ޙަދީޘް ޢުލޫމުލް ޙަދީޘް\nބައެއް މީހުން ހީކުރަނީ ޙަދީޘް ޢިލްމުގެ ތެރޭގައި ހިމެނެނީ ހަމައެކަނި ރަސޫލާގެ ބަސްފުޅުކަމަށެވެ. ޙަދީޘްގެ ލަފްޒީ މާނައަށް ބަލައިފިއްޔާ މި ގޮތް ރަގަޅުވެދާނެއެވެ. އެކަމަކު "ޙަދީޘް" މި ބަހުގެ މާނަ މާ ފުޅާވެފައި ޝާމިލެވެ. ޙަދީޘޭ މި ބުނެވެނީ ހަމައެކަނި، ރަސޫލާގެ ބަސްފުޅަށް އެކަންޏެއް ނޫނެވެ.\nބަސްފުޅުގެ އިތުރުން ކުރެއްވި ކަންތަކާއި، އެކަމަކަށް އެއްބަސްވެ ވަޑައިގެންނެވި ކަންތަކާއި، ރަސޫލާގެ ސިފަފުޅާއި، ރަސޫލާގެ ޚުލްޤުފުޅުގެ ސިފަފުޅުތައްވެސް ޙަދީޘްގައި އައިސްފައިވެއެވެ. މިސާލާކަށް ރަސޫލާ ވިދާޅުވި ކޮންމެ ބަސްފުޅަކީ ޙަދީޘެކެވެ. ރަސޫލާ ކުރެއްވި ކޮންމެ ކަމަކީ އެއީ ޙަދީޘެކެވެ. ރަސޫލާގެ ސިފަފުޅަކީ އެއީ ހަދީޘް ތެރޭގައި ހިމެނޭ އެއްޗެކެވެ. ރަސޫލާގެ މާތް އަޚްލާޤުގެ ސިފަފުޅަކީ އެއީ ޙަދީޘް ތެރޭގައި ހިމެނޭ އެއްޗެކެވެ. ހަމަ އެހެން ރަސޫލާ ، އެއްބެސްވެ ވަޑައިގަންނަވާ ކޮންމެ ކަމަކީ އެއީ ޙަދީޘް ތެރޭގައި ހިމެނޭ އެއްޗެކެވެ. ސުންނަތަކީވެސް މިއީ އެވެ.\nރަސޫލާ ވިދާޅުވި ބަސްފުޅު ތިން ބަޔަކަށް ބެހިގެންވެއެވެ. އެއީ ހަދީޘާއި، ޤުދުސީ ޙަދީޘާއި، ޤުރުއާނެވެ. ކީރިތި ޤުރުއާނަކީ ޙަޤީޤަތުގައި ރަސޫލާގެ ބަސްފުޅެއް ނޫނެވެ. ޤުރުއާނަކީ މާތް ﷲ ޖިބްރީލްގެ ފާނު މެދުވެރި ކުރައްވައި، ރަސޫލާއަށް ބާވައިލެއްވި އެ ކަލާނގެ ކަލާމްފުޅެވެ. ޤުރުއާނުގެ މާނައާއި، އޭގެ ލަފްޒުތައްވެސް އެއީ ބާވައިލެއްވުނު އެއްޗެކެވެ. ދެން އޮތީ ޤުދުސީ ޙަދީޘެވެ. ޤުދުސީ ޙަދީޘަކީ، ﷲ ގެ ޙަޟުރަތުން އޭގެ މާނައައިސްފައިވާ، ރަސޫލާގެ އަމިއްލަފުޅު ބަސްފުޅުން ވިދާޅުވާ ވާހަކަތަކެވެ. މިއީ ޤުރުއާނެއް ނޫނެވެ. ތިންވަނަ ބަޔަކީ ރަސޫލާގެ އަމިއްލަފުޅު ވާހަކަފުޅެވެ. އޭގެ މާނައާއި ލަފްޒުވެސް މެއެވެ.\nރަސޫލާ ކުރެއްވި ކަންތައް:\nއެއީ ކީރިތި ރަސޫލާ ހުރިހާ ހާލަތެއްގައި، ހުރިހާ ވަގުތެއްގައި ކުރައްވާފައިވާ ޢަމަލުފުޅު ތަކެވެ. މިސާލަކަށް ރަސޫލާ ނަމާދު ކުރެއްވި ގޮތް، ރޯދަ ހިއްޕެވި ގޮތް، މީހުންނާއި މުއާމަލާ ކުރެއްވި ގޮތް، ފަރީއްކުޅުވި ގޮތައް ދާންދެން ހިމެނެނީ ސުންނަތުގެ ތެރޭގައެވެ.\nއެއްބަސްވެ ވަޑައިގަންނަވާފައިވާ ކަންތައް:\nއެއީ ރަސޫލާގެ ހަޔާތްޕުޅު ގައި ހިގާ ނުވަތަ އޭގެކުރިން ނަމަވެސް ހިގާފައިވާ ކަންތައްތަކުގެ ތެރެއިން އެކަލޭގެފާނު އެކަމަކާއިމެދު އެއްބަސްވެވަޑައިގަންނަވާފައިވާ ކަންތައްތަކެވެ.އެއްބަސްވުން ކަމަށް ބެލެވެނީ ރަސޫލާ އެކަމެއް މަނާ ނުކުރެއްވުން ނުވަތަ އެކަމާމެދު އެއްޗެއް ވިދާޅު ނުވުން، ނުވަތަ އެކަމަކީ އެއީ ރަގަޅު ކަމެއްކަމަށް ވިދާޅުވުމެވެ.\nމިބައި ދެބަޔަކަށް ބެހެވިގެންވެއެވެ. އެއީ:\n- ޚުލުޤީ ސިފަފުޅު\n- ޚިލްޤީ ސިފަފުޅު\nޚުލުޤީ ސިފަފުޅަކީ މާތް ނަބިއްޔާގެ ކިބަފުޅުގައިވާ ރިވެތި އަޚްލާޤީ ސިފަފުޅުތަކެވެ. މިސާލަކަށް ރަސޫލާގެ ދީލަތިފުޅުކަން، ހިތްވަރުފުޅު ގަދަކަން، މީހުންނާއި މެދު ބަހައްޓަވާ އޯގާތެރިކަންފަދަ ކަންކަމެވެ.\nޚިލްޤީ ސިފަފުޅަކީ ރަސޫލާގެ ހަށިކޮޅުގެ ސިފަފުޅު ތަކެވެ. މިސާލަކަށް ރަސޫލާގެ ހަށިކޮޅުގެ ކުލަ، ހިނވަރުނަ ކުރައްވާ ގޮތް، އިސްތަށިފުޅު ހުންނެވިގޮތް ފަދަ ކަންކަމެވެ.\nޙަދީޘް ލިޔަން ފެއްޓުން:\nޙަދީޘް ލިޔަން އެންމެ ފުރަތަމަ ފެއްޓުނީ ރަސޫލާ ދުނިޔޭގައި ހުންނަވަނިކޮށް ކަމަށް ގިނަ ޢިލްމުވެރިން ދެކެލައްވައެއެވެ. ނަމަވެސް ބައެއް ޢިލްމުވެރިން ދެކެލައްވަނީ ރަސޫލާގެ ޙަޔާތްޕުޅުގައި ޙަދީޘް ލިއުން މީސްތަކުންނަށް މަނާ ކުރެއްވި ކަމަށެވެ. އެއީ ޤުރުއާނާއި، ރަސޫލާގެ އަމިއްލަފުޅު ވާހަކަ މީހުންނަށް އޮޅިދާނެތީކަމަށް ވެއެވެ. ނަމަވެސް ޙަދީޘް ލިއުން މަނާ ކުރެއްވި ޙަދީޘްތަކާއި، ލިއުވުން ހުއްދަ ކުރައްވައި ވިދާޅުވެފައި ހުރި ބަސްފުޅުތައް ، ޢިލްމުވެރިން ބައްލަވައި މުޤާރަނާކޮށް، މަނާކުރެއްވި ސަބަބާއި، ދުވަސްވަރު ބަލައި ދިރާސާ ކުރުމަށްފަހު ވިދާޅުވަނީ، ރަސޫލާގެ ޒަމާނުގައިވެސް މީހުން ޙަދީޘް ލިޔެ އުޅުނު ކަމަށެވެ.\nނަމަވެސް މިއީ ފަރުދީ ގޮތެއްގައެވެ. ރަސްމީ ސިފައެއްގައި ޙަދީޘް ލިޔެ ޖަމާ ކުރަން ފެއްޓުނީ، ޢަދުލުވެރި އުމަވީ ޚަލީފާ ޢުމަރު ބިން ޢަބްދުލް ޢަޒީޒުގެ ދުވަސްވަރު، އެ ބޭފުޅާގެ އަމުރަށެވެ. ޢުމަރު ބިން ޢަބްދުލް ޢަޒީޒު ޚަލީފާކަން ކުރެއްވީ ހިޖުރައިން 99 - 101 އަށެވެ.\nހިޖުރައިން ފުރަތަމަ ޤަރުނުގެ ކުރީކޮޅުގައި ޙަދީޘް ލިޔެވިފައި ހުރި ބޮޑެތި ފޮތްތައް ފާޅުވާން ފެށިއެވެ. ދެވަނަ ޤަރުނުގެ ފަހު ފަންސާސް އަހަރުން ފެއްޓިގެން ތިންވަނަ ޤަރުނާއި ޖެހެންދެންވެސް ތަފާތު ބޮޑެތި ޙަދީޘްފޮތްތައް ލިޔެވުނެވެ. ބައެއް ފޮތްތައް ލިޔެވުނީ، ކޮންމެ ބާބެއްގައި ވަކި މައުޟޫއެއްގެ ޙަދީޘްތައް ހިމެނޭ ގޮތަށެވެ. އަނެއްބަޔަކު ޙަދީޘްގެ ސަނަދަށް ބަލައި އެ ތަރުތީބުން ފޮތް ޖަމާ ކުރިއެވެ. މި ނޫނަސް އެތައް ގޮތަކަށް އެތަށް ވައްތަރަކަށް ޙަދީޘް ޖަމާކުރެވި ފޮތްތައް ލިޔެވުނެވެ.\nޙަދީޘް ލިޔެވިފައި ހުރި އެންމެ މަޝްހޫރު ފޮތްތަކަކީ " ކުތުބުއް ސިއްތަ" އޭ މި ކިޔޭ6ފޮތެވެ. އެއީ:\n1 - އަލްޖާމިޢުއް ޞަޙީޙް (ޞަޙީޙް ބުޚާރީ) : ލިއުއްވީ އަބޫ ޢަބްދުﷲ މުޙައްމަދު ބިން އިސްމާޢީލް އަލްބުޚާރީ އެވެ. އުފަންވެވަޑައިގަތީ ހިޖުރައިން 194 ވަނަ އަހަރު، އަވަހާރަވީ ހިޖުރައިން 256 ވަނަ އަހަރު.\n2 - އަލްމުސްނަދުއް ޞަޙީޙް (ޞަޙީޙް މުސްލިމް) : ލިއުއްވީ މުސްލިމް ބިން އަލްޙައްޖާޖު އަލްޤުޝައިރީ އައްނީސާބޫރީއެވެ. އުފަންވެވަޑައިގަތީ ހިޖުރައިން 202ވަނަ އަހަރު ( 20 ކަމަށްވެސް ބުނެވޭ)، އަވަހާރަވީ ހިޖުރައިން 261 ވަނަ އަހަރު.\n3 - ސުނަން އަބޫދާއޫދް: ލިއުއްވީ، އަބޫދާއޫދް ސުލައިމާން ބިން އަލްއަޝްޢަޘް އައްސަޖިސްތާނީއެވެ. އުފަންވެވަޑައިގަތީ ހިޖުރައިން 202 ވަނަ އަހަރު، އަވަހާރަވީ ހިޖުރައިން 275 ވަނަ އަހަރު.\n4 - އަލްޖާމިޢް: ލިއުއްވީ އަބޫ ޢީސާ މުޙައްމަދު ބިން ޢީސާ އައްތިރުމިޛީއެވެ. އަވަހާރަވީ ހިޖުރައިން 279 ވަނަ އަހަރު.\n5 - ސުނަން އައްނަސާއީ: މި ފޮތް ލިއުއްވީ އަބޫ ޢަބްދުއްރަޙްމާން އަޙްމަދު ބިން ޢަލީ ބިން ޝުޢައިބް އައްނަސާއީއެވެ. އުފަންވެވަޑައިގަތީ ހިޖުރައިން 215 ވަނަ އަހަރު، އަވަހާރަވީ ހިޖުރައިން 303 ވަނަ އަހަރު.\n6 - ސުނަން އިބްނު މާޖާ: މި ފޮތް ލިއުއްވީ އަބޫ ޢަބްދުﷲ މުޙައްމަދު ބިން ޔަޛީދް އައްރަބީޢީ އަލްޤަޛްވީނީއެވެ. އުފަންވެވަޑައިގަތީ ހިޖުރައިން 209 ވަނަ އަހަރު، އަވަހާރަވީ 275 ވަނަ އަހަރު.\nމި ބުނެވުނު6ފޮތުގެ ތެރެއިން ޞަޙީޙް ބުޚާރީއާއި ޞަޙީޙް މުސްލިމަކީ، ކީރިތި ޤުރުއާން ފިޔަވައި އޮތް އެންމެ ޞައްޙަކަން ބޮޑު ދެފޮތެވެ. އެހެނީ މި ދެ ފޮތް ލިއުއްވި ބޭކަލުން ވަނީ ޙަދީޘް ޖަމާ ކުރެއްވުމުގައި، އެހެން ބޭކަލުން ނުގެންގުޅުއްވާ ޝަރުޠުތަކެއް ގެންގުޅުއްވާފައެވެ. މި ޝަރުޠުތައް ޞަޙީޙް މުސްލިމަށްވުރެ ވެސް ، ޞަޙީޙް ބުޚާރީގައި ވަރުގަދައެވެ.\n* އިބްނު ޙަޖަރު ވިދާޅުވާ ގޮތުން، ބުޚާރީގައި ވަނީ ތަކުރާރު ޙަދީޘް ލައިގެން ޖުމުލަ 7397 ޙަދީޘެވެ. (ޙަދީޘްގެ ޖުމުލަ ޢަދަދު އެކި ފޮތްފޮތުގައި ވަނީ ތަފާތުކޮށް، އެއީ ޙަދީޘް ގުނާ އުސްލޫބް ތަފާތުވުމުން)\n* ޞަޙީޙް މުސްލިމުގައި ވަނީ ތަކުރާރު އެއްޗެއްސަށް ނުބަލައި ޖުމުލަ 4000 ޙަދީޘެވެ. ތަކުރާރު އެއްޗެއްސަށް ބަލާނަމަ ޢަދަދު ވަރަށް ގިނައެވެ.\nއެއީ 12000 ކަމަށްވެސް ބައެއް ޢިލްމުވެރިން ދެކެލައްވައެވެ.\nޙަދީޘް ޢިލްމުގެ ގޮފިތައް:\nޙަދީޘް ޢިލްމުވެރިން ރަސޫލާގެ ޙަދީޘަށް ދެއްވި ޢިނާޔަތެއްގެ ބޮޑުކަމުން، މި ދާއިރާއަކީ ވަކި ޢިލްމެއް ކަމުގައި ވިއެވެ. މި ޢިލްމުގައި ބޮޑެތި ފޮތްތައް ލިޔެވި، ގިނަގުނަ ހޯދުންތައް ހޯދިފައިވެއެވެ. ޙަދީޘް ޢިލްމުގެ ތެރެއިން ގޮފި ފަޅައިގެން އުފެދުނު ޢިލްމުތަކުގެ ތެރޭގައި :\n- ޢިލްމުލް ޖަރްޙު ވައްތަޢުދީލް: މިއީ ޙަދީޘް ރިވާ ކުރާ މީހުންގެ ޙާލަތާއި ބެހޭ ހޯދުންތައް ހޯދާ ޢިލްމެކެވެ. އެ މީހުންގެ އުފަން ތާރީޚާއި، މަރުވި ތާރީޚް، ރާވީންގެ (ރިވާ ކުރާ މީހުން) އެދުރު ބޭކަލުންނާއި ދަރިވަރުން އަދި ޙަދީޘް ހޯދަން ކުރި ދަތުރުތައް ހޯދައި ދިރާސާ ކުރުން މި ޢިލްމުގެ ތެރޭގައި ހިމެނެއެވެ. ޙަދީޘް ރިވާ ކުރާ މީހުންގެ މިފަދަ ކަންތައް އެގުމުން، ޙަދީޘް އެއީ ޤަބޫލު ކުރެވިދާނެ ޙަދީޘެއްތޯ ނުވަތަ ނޫންތޯ އެގެއެވެ.\n- ޢިލްމު ޢިލަލުލް ޙަދީޘް:\nމިއީ ޙަދީޘެއް ގެ ބޭރުފުށް ބަލާލުމުގައި ޞައްޙަ ކަމަށް ދެއްކިއަސް ، އަސްލު އެއީ ޟަޢީފް ޙަދީޘަކަށް (ބަލި) ވުމުގެ ފަހަތުގައި ފޮރުވިފައިވާ ސަބަބުތަކަކީ ކޮބައިތޯ ހޯދައި ބަލާ ޢިލްމެކެވެ.\n- ޢިލްމު ޣަރީބުލް ޙަދީޘް:\nމިއީ ޙަދީޘެއްގެ މަތުނުގައި ހުންނަ، އޮޅުންފިލުވައިގަންނަން ދަތި ލަފްޒުތަލުގެ މާނަ ހޯދައި ބަޔާން ކުރުމަށް، އަހައްމިއްޔަތު ކަމެއް ދޭ ޢިލްމެކެވެ.\n- ޢިލްމު ނާސިޚުލް ޙަދީޘް ވަ މަންސޫޚިހީ:\nނަސްޚު ކުރުމަކީ، ޙުކުމެއް، އެހެން ޙުކުމަކުން ބަދަލު ކުރުމެވެ. ނުވަތަ އުވައިލުމެވެ.\nނާސިޚްލް ޙަދީޘް ޢިލްމު ހޯދައި ބަލަނީ، ބަލާބެލުމަށް އެއް ޙަދީޘާއި އަނެއް ޙަދީޘް މާނަ އަރައިރުންވާ، ޙަދީޘެވެ. މިފަދަ ޙަދީޘްތައް އެއްކޮށް އެ ދެ ޙަދީޘްގެ މާނަ އެއްކުރެވޭތޯ ބަލައި، އެހެން ނުވެއްޖެނަމަ ދޭތިން ކުރެ ކުރީ ކޮން ޙަދީޘެއްތޯ ބަލައެވެ. މި ގޮތަށް ބަލާފައި ފަހުގެ ޙަދީޘް އެއީ ނާސިޚް (ނަސްޚުކުރާ) ކަމަށް ބަލައެވެ. ކުރީ ޙަދީޘަކީ މަންސޫޚް (ނަސްޚު ކުރެވޭ) އެވެ.\n- އޫޞޫލުލް ޙަދީޘް :\nމި ޢިލްމުގައި ސަމާލުކަން ދެނީ ޞައްޙަ ޙަދީޘާއި އެ ނޫން ޙަދީޘް ހޯދައި ބެލުމުގައި ބޭނުން ކުރެވޭނެ މިންގަޑުތަކެއް ކަޑައަޅުމަށެވެ. އޭރުން ޤަބޫލު ކުރެވޭނެ ޙަދީޘަކީ ކޮބައި ކަމާއި ޤަބޫލު ނުކޮށް ރައްދު ކުރަންޖެހޭ ޙަދީޘަކީ ކޮބައިކަން އެގޭނެއެވެ.\nޙަދީޘް ބެހިފައިވާ މައިގަޑު ތިންބައި:\nޙަދީޘެއް ޤަބޫލު ކުރުމާއި ނުކުރުމުގައި ބޭނުން ކުރެވޭ، މައިގަޑު ތިންބައެއް ޢިލްމުވެރިން ބައްސަވާފައިވެއެވެ. އެއީ: އަލްޙަދީޘުއް ޞަޙީޙް، އަލްޙަދީޘުލް ޙަސަން، އަލްޙަދީޘުއް ޟަޢީފްއެވެ.\n1 - އަލްޙަދީޘުއް ޞަޙީޙް:\nއެއީ ޙަދީޘްގެ ސަނަދު ފެއްޓުނީއްސުރެ ނިމެންދެން ޢަދުލުވެރި، އިތުބާރު ހިފެވޭ ރާވީއެއް އެފަދަ މީހެއްގެ ފަރާތުން ރިވާކޮށް، ޙަދީޘްގެ ސަނަދު ފެއްޓުނީއްސުރެ ނިމެންދެން ގުޅިފައިވާ ޙަދީޘެވެ. އަދި މިއީ އިތުބާރު ކުރެވޭ މީހަކު އެއަށްވުރެ ބޮޑަށް އިތުބާރު ކުރެވޭ މީހަކާއި ޚިލާފު ނުވާގޮތަށް، އޭގައި ބަލިކަށި ކަމެއް ނެތް ފަދައަކުންނެވެ.\nޞަޙީޙް ޙަދީޘަކީ ކޮބައިކަން ބުނެދޭ މި ތަޢުރީފުން އެގޭ ގޮތުގައި، ޞަޙީޙް ހަދީޘަކަށް ވުމުގައި އަންނަނިވި ޝަރުޠުތައް ފުރިހަމަ ވާން ޖެހެއެވެ.\n1 - ސަނަދު ގުޅުން: ސަނަދު ގުޅުމުގެ މާނައަކީ، ސަނަދުގެ އެންމެ ފަހު މީހާއިން ފެއްޓިގެން ކީރިތި ރަސޫލާއާއި ހަމައަށް ތިބި އެންމެންވެސް، އޭނާގެ ކުރީގައި ވާ މީހެއްގެ ފަރާތުން ރިވާ ކުރުމެވެ.\nމި ޝަރުޠުގެ ސަބަބުން ޞަޙީޙް ހަދީޘުގެ ބައިން، އަންނަނިވި ބައިތައް އެއްކިބާ ކުރެވޭނެއެވެ.\n- މުންޤަޠިޢު (ބުރިވެފައިވުން): އެއީ އެއް ތަނުގައި ނުވަތަ އެއަށްވުރެ ގިނަތަންތާގައި ރާވީއެއް(އެކަކު) ވެއްޓިފައިވާ ސަނަދެވެ.\n- މުޢައްޟަލް: މިއީ އެއްތަނުގައި ނުވަތަ އެއަށްވުރެ ގިނަ ތަންތާގައި، ޖެހިޖެހިގެން ދެ މީހުން ނުވަތަ އެއަށްވުރެ ގިނަ މީހުން ވެއްޓިފައިވާ ސަނަދެވެ.\n- މުޢައްލަޤް: މިއީ ސަނަދުގެ ފެއްޓުމުން އެކަކު ނުވަތަ އެއަށްވުރެ ގިނަ މީހުން ވައްޓާލެވިފައިވާ ސަނަދެވެ.\n- މުރްސަލް: މިއީ ތާބިޢީ އަކު، ސަނަދުން ޞަޙާބީގެ ނަން ވައްޓާލާފައި ރަސޫލާގެ އަރިއަހުން ރިވާކުރާ ޙަދީޘެވެ. ތާބިޢީންނަކީ ރަސޫލާގެ އަޞްޙާބުންނާއި ބައްދަލުވެ އެ ބޭފުޅުންގެ އަރިއަހުން ޢިލްމު ހޯއްދަވާފައިވާ މީހުންނެވެ.\n2 - ރާވީގެ ޢަދުލުވެރިކަން:\nރާވީ ޢަދުލުވެރި ވުމޭ ބުނުމުގެ މާނައަކީ، ފުރިހަމަ މުސްލިމަކަށް ވުމާއި، ބާލިޣުވުން، ބުއްދި ސަލާމަތުން ހުރުން، ފާސިޤުކަމުގެ އެއްވެސް ސިފައެއް ނެތުން، އަދި ބަނިޔާދަން މީހަކަށް ވުމެވެ.\n3 - އިތުބާރު ހިފެވޭ ރާވީއަކަށް ވުން:\nއިތުބާރު ހިފެވެއޭ ބުނެވޭ ބަހުގަ މާނައަކީ، އޭނާގެ ރިވާޔަތުގައި އިތުބާރު ހިފެވުމެވެ. އެއީ އޭނާއަކީ ހިތުދަހުން ރިވާ ކުރާ މީހެއްނަމަ ރަގަޅަށް ދަސްވެފައި ހުރުން، ލިޔެފައި ރިވާ ކުރާނަމަ ލިއުމުގައި ކުށެއް، އޮޅުމެއް ނޯންނާނެފަދައަކުން އެކަން ކުރުމެވެ.ޙަދީޘެއްގެ މާނައިގައި މިހެން ވެއޭ ކިޔައި ރިވާކުރާނަމަ، މާނަ ރަނގަޅަށް ދޭހަވެ، މާނަ އެގުންވެސް އެއީ އިތުބާރު ހިފުމުގައި ބެލޭ ކަމެކެވެ.\n4 - އިތުބާރު ކުރެވޭ މީހަކު އެއަށްވުރެ ބޮޑަށް އިތުބާރު ކުރެވޭ މީހަކާއި ޚިލާފު ނުވުން:\nމީގެ މާނައަކީ ކުރިން ބުނެވުނު ޝަރުޠުތައް ހަމަވާ މީހެއް، އެއަށްވުރެ ބޮޑަށް އެ ޝަރުޠު ހަމަވާ މީހަކާއި ޚިލާފު ނުވުމެވެ.\n5 - ބަލިކަށި ކަމެއް ނެތުން:\nމީގެ މާނައަކީ ބަލާބެލުމަށް ޙަދީޘް އެއީ ޤަބޫލު ކުރެވޭ ޙަދީޘެއް ހެން ހީވިއަސް، އެ ނުން ގޮތަކަށް ބުރަކޮށްދޭ ފޮރުވިފައިވާ ސަބަބެއް ނެތުމެވެ. މިސާލަކަށް ރާވީއަކު، އޭނާ އެމީހަކާއި ބައްދަލު ނުވާކަން އެންމެންވެސް ދަންނަ މީހެއްގެ ފަރާތުން ރިވާ ކުރުމެވެ.\nމި ފަސް ޝަރުޠަކީ ޙަދީޘް ޢިލްމުގެ ހުރިހާ ޢިލްމުވެރިންވެސް، ޙަދީޘެއް ޞަޙީޙް ޙަދީޘެއް ކަމުގައި ބުނުމުގައި، ބަލާ ޝަރުޠުތަކެވެ. މިއާއި އަދި މި ނޫން އެހެން ޝަރުޠުތައްވެސް ބައެއް ޢިލްމުވެރިން ގެންގުޅުއްވައެވެ. މިތާގައި މި ހިމަނާލީ އެންމެންވެސް އިއްތިފާޤުވާ، އެއިން ކަމެއް އުނިވެއްޖެނަމަ ޞަޙީޙް ޙަދީޘެއް ކަމުގައި ނުބަލާ ޝަރުޠުތަކެވެ.\nޞަޙީޙް ޙަދީޘްގެ ދަރަޖަތައް:\nޢިލްމުވެރިން ޞަޙީޙް ޙަދީޘް ބައްސަވާފައިވަނީ3ދަރަޖައަކަށެވެ. އެއީ ކުރިން ބުނެވުނު ޝަރުޠު ފުރިހަމަވުން އެކި ދަރަޖަތަކަކަށް ބެއްސެވުމަށްފަހު އެއަށް ރިޢާޔަތް ކުރައްވާފައެވެ.\nއެއީ، ބުޚާރީ މުސްލިމް އެއްބަސްވެވަޑައިގަނެ، ދެ ބޭފުޅުންގެ "ޞަޙީޙް" ގައި ހިމަނުއްވާފައިވާ ޙަދީޘެވެ. ޙަދީޘް ފޮތްފޮތުގައި "ރަވާހު އައްޝައިޚާން" ނުވަތަ "މުއްތަފަޤް ޢަލައިހި" އޭ ބުނެވިފައި ހުންނަނީ މިފަދަ ޙަދީޘަށެވެ.\nއެއީ ބުޚާރީ އޭނާގެ "ޞަޙީޙް" ގައި ހިމަނުއްވާފައި، ނަމަވެސް މުސްލިމް އޭނާގެ ޞަޙީޙް މުސްލިމުގައި ނު ހިމަނުއްވާ ޙަދީޘެވެ.\nމިއީ މުސްލިމް، ޞަޙީޙް މުސްލިމުގައި ހިމަނުއްވި، ނަމަވެސް ބުޚާރީ، ޞަޙީޚް ބުޚާރީގައި ނުހިމަނުއްވާ ޙަދީޘެވެ.\nއެއީ ބުޚާރީ، މުސްލިމުގެ ޝަރުޠަށް ފެތޭ، ނަމަވެސް އެ ދެ ފޮތުގައި އެ ބޭފުޅުން ހިމަނުއްވާފައި ނުވާ ޙަދީޘެވެ.\nއެއީ ބުޚާރީގެ ޝަރުޠަށް ފެތޭ ނަމަވެސް "ޖާމިޢުއް ޞަޙީޙް" މި ފޮތުގައި ނުހިމަނުއްވާ ޙަދީޘެވެ.\nއެއީ މުސްލިމުގެ ޝަރުޠަށް ފެތޭ ނަމަވެސް "މުސްނަދުއް ޞަޙީޙް" ގައި ނު ހިމަނުއްވާ ޙަދީޘެވެ.\nމިއީ ބުޚާރީ މުސްލިމު އަދި ބުޚާރީ ނުވަތަ މުސްލިމުގެ ޝަރުޠަށް ނުފެތޭ، ނަމަވެސް އިޢުތިމާދު ވެވޭ ޢިލްމުވެރިން ޞައްޙަ ކަމަށް ބަލާ ޙަދީޘެވެ.\nޞަޙީޙް ޙަދީޘްގެ ބައިތައް :\nޞަޙީޙް ޙަދީޘް ބެހެނީ ދެ ބަޔަކަށެވެ. އެއީ:\nހ - ޞަޙީޙް ލިޒާތިހީ\nށ - ޞަޙީޙް ލިޣައިރިހީ\nޞަޙީޙް ޙަދީޘްގެ ޙުއްޖަތް:\nޞަޙީޙް ޙަދީޘަކީ ޤަބޫލުކުރަންޖެހޭ، އެއިން ޝަރުޢީ ޙުކުމް ސާބިތު ކުރެވޭ ، އެއަށް ޢަމަލު ކުރުން ވާޖިބު އެއްޗެކެވެ.\n2 - އަލްޙަދީޘުލް ޙަސަން:\nއަލްޙަދީޘުލް ޙަސަން އަކީ، ހަމަ ޞަޙީޙް ޙަދީޘްގައިވެސް ބުނެވުނު ޝަރުޠު ހަމަވާ ޙަދީޘެވެ. ނަމަވެސް ތަފާތުވާ ތަންކޮޅަކީ ރާވީގެ އިތުބާރު ހިފުމުގައި ބަލާ ކަންތައްތައް ތަންކޮޅެއް ލުއިވުމެވެ.\nއަލްޙަދީޘުލް ޙަސަން ބެހެނީ ދެބަޔަކަށެވެ. އެއީ:\nހ - ޙަސަން ލިޛާތިހީ\nށ - ޙަސަން ލިޣައިރިހީ\nޖުމްހޫރު ޢިލްމުވެރިން ދެކޭގޮތުގައި ޙަދީޘުލް ޙަސަން އަކީވެސް ޙަދީޘު އައްޞަޙީޙް ފަދައިން ޤަބޫލު ކުރެވޭ، އެއަށް ޢަމަލު ކުރެވޭ، އަދި ޙުއްޖަތެއްގެ ގޮތުގައި ބެލެވޭ އެއްޗެކެވެ. މި ވާހަކަ މިގޮތަށް ބުނެވޭނީ އެއީ ޙަސަން ލިޛާތިހީ އަށް ވާނަމައެވެ. ޙަސަން ލިޣައިރިހީވެސް އެހެން ގޮތްގޮތުން ވަރުގަދަކޮށް ގެން ޞަޙީޙްގެ ދަރަޖައަށް ގެންދެވިދާނެއެވެ.\n3 - އަލްޙަދީޘު އައްޟަޢީފް:\nޟަޢީފް ޙަދީޘަކީ އޭގައި، ޞަޙީޙް ޙަދީޘް ނުވަތަ ޙަސަން ޙަދީޘެއްގެ ސިފަތަކުން ކުރެ ސިފައެއް އުނިވާ ޙަދީޘެވެ. އެއިން އެއްވެސް ސިފައެއް ނެތުމުން ޟަޢީފްވުން އަދި މާ ބަދީހީއެވެ.\nޟަޢީފް ޙަދީޘްގެ ވައްތަރުތައް:\nޟަޢީފް ޙަދީޘްގެ ވައްތަރުތައް ވަރަށް ގިނައެވެ.\n* ސަނަދު ނުގުޅުމުގެ ސަބަބުން ޟަޢީފްވާ ޙަދީޘްގެ ވައްތަރުތަކަކީ:\n1 - މުންޤަޠިޢު (ބުރިވެފައިވުން): އެއީ އެއް ތަނުގައި ނުވަތަ އެއަށްވުރެ ގިނަތަންތާގައި ރާވީއެއް(އެކަކު) ވެއްޓިފައިވާ ސަނަދެވެ.\n2 - މުޢައްޟަލް: މިއީ އެއްތަނުގައި ނުވަތަ އެއަށްވުރެ ގިނަ ތަންތާގައި، ޖެހިޖެހިގެން ދެ މީހުން ނުވަތަ އެއަށްވުރެ ގިނަ މީހުން ވެއްޓިފައިވާ ސަނަދެވެ.\n3 - މުޢައްލަޤް: މިއީ ސަނަދުގެ ފެއްޓުމުން އެކަކު ނުވަތަ އެއަށްވުރެ ގިނަ މީހުން ވައްޓާލެވިފައިވާ ސަނަދެވެ.\n4 - މުރްސަލް : މިއީ ތާބިޢީ އަކު، ސަނަދުން ޞަޙާބީގެ ނަން ވައްޓާލާފައި ރަސޫލާގެ އަރިއަހުން ރިވާކުރާ ޙަދީޘެވެ. މާނައަކީ މި ސަނަދުން ބުރިވެފައި އޮތީ ސަނަދުގެ އެންމެ ފަހަތުންނެވެ. ތާބިޢީންނަކީ ރަސޫލާގެ އަޞްޙާބުންނާއި ބައްދަލުވެ އެ ބޭފުޅުންގެ އަރިއަހުން ޢިލްމު ހޯއްދަވާފައިވާ މީހުންނެވެ.\n5 - މުދައްލަސް: މިއީ ރާވީއަކު އޭނާގެ ޝައިޚު ކައިރިން ސީދާ ގޮތެއްގައި އަޑު ނުއިވެނީސް، ސީދާ ގޮތެއްގައި އަޑު އިވުނުހެން އަހާ މީހުންނަށް ހީވާފަދަ ގޮތަކަށް ޙަދީޘެއް ރިވާކުރުމެވެ.\n6 - މުޢައްނަން (އަޑުއެހުން ސާބިތުވުމުގެ ކުރިން)\n7 - މުއައްނަން (އަޑުއެހުން ސާބިތުވުމުގެ ކުރިން)\n* ޢަދުލުވެރިވުމުގެ ޝަރުޠު ގެއްލުމުގެ ސަބަބުން ޟަޢީފްވާ ޙަދީޘްގެ ވައްތަރުތަކަކީ:\n1- އަލްމައުޟޫޢު (ވަޟުޢީ ޙަދީޘް): މިއީ ރާވީއަކީ ކަޑައެޅިގެން ދޮގު ހަދާ މީހެއްކަން އެގޭ ޙަދީޘް.\nނޯޓް: މިއީ ޙަޤީޤަތުގައި ޙަދީޘެއް ނޫނެވެ. ނަމަވެސް ޙަދީޘް ޢިލްމާއިބެހޭ ފޮތް ފޮތުގައި ޙަޤީޤަތް ބަޔާން ކުރުމުގެ ގޮތުން މިއާއި ބެހޭ ވާހަކަ އައިސްފައިވަނީއެވެ.\n2- އަލްމަތުރޫކް: މިއީ މިއީ ރާވީއަކީ ދޮގު ހަދާ މީހެއްކަން އެގޭ ޙަދީޘް\n3- އަލްމުންކަރު: މިއީ ރާވީގެ ގައިގައި ފާސިޤުކަމުގެ ސިފައެއް ހުރުމުން\n4- ބަނިޔާދަން ނުވުމުގެ ސަބަބުން ޟަޢީފްވާ ހަދީޘް\n5- އަލްމަޖްހޫލް: އެއީ އޭނާގެ ޢަދުލުވެރިކަމާއި ބެހޭގޮތުން އެއްޗެއް އެގިފައިނުވާ\n* އިތުބާރު ހިފެވޭ ރާވީއެއް އެފަދަ މީހަކާއި ޚިލާފަށް ރިވާކުރުމުގެ ސަބަބުން ޟަޢީފްވާ ޙަދީޘްގެ ވައްތަރުތަކަކީ:\n1- އައްޝާއްޛު: އެއީ އިތުބާރު ހިފެވޭ މީހަކު އެއަށްވުރެ އިތުބާރު ހިފެވޭ މީހަކާއި ޚިލާފަށް ރިވާކުރުން\n2- އަލްމުންކަރް: މިއީ އިތުބާރު ހިފޭލެއް ކުޑަ ރާވީއަކާއި ޚިލާފަށް ރިވާ ކުރުމެވެ. ވީމައި މީގައި ޟަޢީފްވުމުގެ ދެ ސަބަބެއް ހިމެނިއްޖެއެވެ. އެއީ ރާވީގެ އިތުބާރު ކުޑަ ވުމާއި، އެހެން މީހަކާއި ޚިލާފުވުމެވެ.\n3- އަލްމުޟްޠަރިބް: އެއީ ރާވީއަކު އެއް ޙަދީޘެއް ރިވާ ކުރުމުގައި ގަޑުބަޑު އުފެދި، އެކި ގޮތް ގޮތަށް އެ ޙަދީޘް ރިވާކޮށް އެއިން ބޮޑަށް ރަނގަޅު އެއްޗެއް ބުނެދޭން ނޭގުމެވެ.\n4- މުދްރަޖް: މިއީ ޙަދީޘްގެ މަތުނުގައި، އޭގެ ތެރޭގައި ނުހިމެނޭ އެއްޗެއް ހިމެނުމެވެ.\n5- އަލްމަޤްލޫބް: މިއީ ޙަދީޘުގެ މަތުނަށް ނުވަތަ ސަނަދަށް ބަދަލެއް އައިސް ނުވަތަ، އިސްފަސް ޖެހިފައިވާ ޙަދީޘެވެ. މިސާލަކަށް ސަނަދެއްގައި ހިޝާމް ބިން ޢައްމާރުއޭ ބުނަންވެގެން ޢައްމާރު ބިން ހިޝާމް އޭ ބުނުމެވެ. ނުވަތަ މަތުނުގައި "އޭނާގެ ކަނާއަތް ދޭ އެއްޗެއް ވާއަތަށް ނޭގޭފަދައިން" މިހެން އެއް ރިވާޔަތުގައި އޮންނަ އިރު އަނެއް ރިވާޔަތެއްގައި "އޭނާގެ ވާއަތް ދޭ އެއްޗެއްކަނާއަތަށް ނޭގޭފަދައިން" އޮތުމެވެ.\n6- އަލްމުޢައްލު: އެއީ ޙަދީޘުގެ ޞައްޙަކަން ގެއްލޭފަދަ ބަލިކަމެއް އޮންނަ ޙަދީޘެވެ.\nޟަޢީފް ޙަދީޘްގެ ދަރަޖަތައް:\nޞަޙީޙް ހަދީޘްވެސް އެއް ދަރަޖައެއްގައި ނުވާ ފަދައިން، ޟަޢީފް ޙަދީޘްވެސް އެއް ދަރަޖައެއްގައި ނުވެއެވެ. މީގެ ތެރޭގައި ޟަޢީފްކަން ބޮޑު ޙަދީޘާއި ޟަޢީފްކަން ކުޑަ ޙަދީޘް ހުރެއެވެ.\nހުރިހާ ޢިލްމުވެރިންވެސް އެއްބަސްވާ ގޮތުގައި، ޟަޢީފް ޙަދީޘުގެ ތެރޭގައި ހިމެނޭ، ވަޟުޢީ ޙަދީޘް ޤަބޫލު ކުރުމާއި ރިވާކުރުން، އަދި އެ އެއްޗެހި ކިޔައި ހެދުން ހުއްދައެއް ނޫނެވެ. ނަމަވެސް ޢިލްމީ ބޭނުމަކަށް މިއާއި ބެހޭގޮތުން ވާހަކަ ދެއްކިދާނެއެވެ. ކުރިންވެސް ބުނެވުނު ފަދައިން އެއީ ޙަޤީޤަތް ހާމަ ކުރުމުގެ ގޮތުންނެވެ. ވަޟުޢީ ހަދީޘް ރިވާ ކުރުން ހުއްދަ ނުވާއިރު، މިއަށް ޢަމަލުކުރުން އަދި ހުއްދަނުވާނެކަން މާ ރީއްޗަށްވެސް އެގެއެވެ. ވަޟުޢީ ޙަދީޘެއް، ކަމެއް ޙަލާލް ކުރުމުގައިވިޔަސް، ޙަރާމް ކުރުމުގައިވިޔަސް، އަދި ވަޢުޡާއި އިރުޝާދު ނުވަތަ ނަސޭހަތް ދޭން ވިޔަސް، ބޭނުން ކުރުން ޙަރާމެވެ. ކުރުގޮތަކަށް ބުނާނަމަ އެއްވެސް ކަމެއްގައި މިފަދަ ޙަދީޘެއް ބޭނުންކުރުން ހުއްދައެއް ނޫނެވެ. އެހެނީ އެއީ ޙަޤީޤަތުގައި ޙަދީޘެއް ނޫނެވެ.\nމިތާގައި ފާހަގަ ކޮށްލަން ޖެހޭ ތަންކޮޅަކީ، ތިރުމިޛީގެ ކުރީގައި ޙަދީޘުލް ޙަސަން އޭ ކިޔޭ އެއްޗެއް ނުއޮންނަކަމެވެ. ހަދީޘް ހަސަންގެ ނަމުގައި އެންމެ ފުރަތަމަ ނަން ދެއްވަން ފެއްޓެވީ ތިރުމިޛީއެވެ. އޭގެ ކުރީގައި ހުންނަނީ، ޞަޙީޙް ޙަދީޘާއި ޟަޢީފް ޙަދީޘެވެ.\nޟަޢީފް ޙަދީޘް ނެގުމުގައި ޢިލްމުވެރިންގެ ރައުޔު:\nއެކެއް: ބޮޑެތި ޙަދީޘް ޢިލްމުވެރިންކަމުގައި ބެލެވޭ ބުޚާރީ، މުސްލިމް ދެކަވަޑައިގަންނަވަނީ، އެއްވެސް ގޮތަކަށް ޟަޢީފް ހަދީޘެއް ބޭނުން ނުކުރެވޭނެ ކަމަށެވެ. އެބޭފުޅުން ދެކެވަޑައިގެންނެވި ގޮތުގައި ދީނީ ކަމެއްގައި ބެލޭނީ ޤުރުއާނާއި ޞަޙީޙް ސުންނަތަށެވެ. ޟަޢީފް ޙަދީޘަކީ ޞަޙީޙް އެއްޗެއް ނޫނެވެ.\nނޭގޭ ކަމެއްގައި އެގޭކަމަށް ބުނުމަށްވުރެ ރަގަޅީ، ނޭގޭކަން ޤަބޫލުކޮށް އެ ހިސާބުން ހުއްޓުމެވެ. ރަސޫލާއަށް ނިސްބަތްކޮށް ނުބައިކޮށް ބުނެވުމަށްވުރެ އަމިއްލަ ރައުޔު ފާޅުކުރުންވެސް ރަގަޅެވެ. ވީމައި މި ބޭފުޅުން ޟަޢީފު ޙަދީޘެއް އެތައް ގޮަތަކުން ވަރުގަދަ ނުކުރެވޭހާ ހިނދެއްގައި، ނުނަންގަވައެވެ. އަލްޤާޟީ އަބޫބަކްރު ބިން އަލްޢަރަބީގެ ރައުޔަކީވެސް މިއީއެވެ.\nދޭއް: ޤައިދެއް ނެތި، ޟަޢީފް ޙަދީޘް ނެގިދާނެކަމަށް އިމާމް އަޙްމަދު، އަބޫދާއޫދު ދެކެވަޑައިގަންނަވައެވެ. މިބޭފުޅުން އެ ބާބެއްގައި ޞަޙީޙް ޙަދީޘެއް ނުވަތަ ޙަސަން ޙަދީޘެއް ނުވަތަ ޞަޙާބީއެއްގެ ފަތުވާއެއް ނެތްނަމަ މިފަދަ ޙަދީޘް ނަންގަވައެވެ.\nތިނެއް: ބައެއް ފިޤުހު ޢިލްމުވެރިންގެ ރައުޔުގައި ހެޔޮކަންތައްތަކާއި ބެހޭގޮތުން ވާހަކަ ދައްކާއިރު ޟަޢީފް ޙަދީޘް ބޭނުން ކުރެވިދާނެއެވެ. ނަމަވެސް ޙަރާމް ޙަލާލްގައި މި ބޭނުން ކޮށްގެން ނުވާނެއެވެ.\nނޯޓް އެކެއް: ކުރީގެ ޢިލްމުވެރިން ޟަޢީފް ޙަދީޘް ނަގާކަމަށް އިޝާރާތް ކުރައްވާފައި އެވަނީ އެއީ، އެހެން ގޮތްގޮތުން ވަރުގަދަކޮށްގެން "ޙަސަން ލިޣައިރިހީ" ގެ ދަރަޖައަށް އަރާ ޙަދީޘްކަމަށް ބެލެވެއެވެ. އެހެނީ އޭރު "ޙަސަން ލިޛާތިހީ" އާއި "ޙަސަން ލިޣައިރިހީ" އަކީ އޮންނަ އެއްޗެއް ނޫނެވެ.\nނޯޓް ދޭއް: ޟަޢީފް ޙަދީޘް ބޭނުންކުރުމާއި ބެހޭ ސުރުޚީ ދަށުގައި ވާހަކަ ދެކިފައި އެވަނީ، އަދި ބޭނުން ކުރެވޭކަމަށް ޢިލްމުވެރިން ދެކެލައްވާ ބައިގެ ތެރޭގައި ހިމެނެނީ ޞަޙީޙްގެ ޝަރުޠުތަކުގެ ތެރެއިން ސަނަދާއި އިތުބާރު ގައި ހުންނަން ޖެހޭ ޝަރުޠު ހަމަ ނުވެގެން ޟަޢީފްވާ ޙަދީޘެވެ. އަދި އެހެން ގޮތްގޮތުން އެ ޙަދީޘެއް ވަރުގަދަ ކުރެވޭނެ ޙަދީޘެވެ. ޢަދުލުވެރި ކަމުގެ ޝަރުޠު ފުރިހަމަ ނުވެގެން އުފެދޭ ވަޟުޢީ ޙަދީޘާއި މަތުރޫކް ޙަދީޘެއް ނޫނެވެ.\nޟަޢީފް ޙަދީޘެއް ނެގުމުގެ ޝަރުޠު:\nޟަޢީފް ޙަދީޘެއް ނެގުމުގައި އެތައް ޝަރުޠެއް އަލްޙާފިޡް އިބްނު ޙަޖަރު ކަޑައެޅުއްވިއެވެ. އެއީ :\n1- ޟަޢީފްކަން އެއީ ކުޑަކުޑަ ޟަޢީފްކަމަކަށްވުން.\n2- ދީނުގައި ޢަމަލު ކުރެވޭ އަސްލަކާއި އެއްގޮތަށް އައިސްފައި އޮތުން.\n3- އެއީ ސާބިތު އެއްޗެއް ކަމުގައި ޤަބޫލު ނުކުރުން. ނަމަވެސް އެ ނަގަނީ އެއީ ހަމަ އަސްލުވެސް ރަސޫލާއަށް ނިސްބަތް ކުރެވޭ ބަސްފުޅަކަށް ވެދާނެތީ، ދޫ ނުކޮށްލަންވެގެން.\n4- އެއީ ވަޢުޡާއި، ހެޔޮކަންކަމަށް ބާރު އަޅައި ނުބައި ކަންކަމުން ދުރުކުރުމަށް ބޭނުން ކުރެވޭ އެއްޗަކަށްވުން، ފަހަރެއްގައިވެސް އިސްލާމީ ޢަޤީދާއާއި ޙުކުމްތައް ހޯދައި ކަޑައެޅުމުގައި ބޭނުން ނުކުރުން.\nޟަޢީފް ޙަދީޘް ރިވާކުރުން:\n- ޙަދީޘަކީ ޟަޢީފް އެއްޗެއްކަން އެގޭނަމަ އެކަން ބުނެދޭން ޖެހޭނެ.\n- ޟަޢީފް ނަމަ ކަޑައެޅިގެން ރަސޫލާއަށް ނިސްބަތް ކުރުމުގެ ބަދަލުގައި ރިވާކުރެވުނޭ ނުވަތަ ބުނެވުނޭ ފަދަ ޢިބާރާތެއް ބުނަން ޖެހޭނެ.\nވަޟުޢީ ޙަދީޘް އުފެދުމުގެ ބައެއް ސަބަބުތައް:\nވަޟުޢީ ޙަދީޘްއޭ މި ކިޔޭ އެއްޗެއް އުފެދުމުގައި ވަރަށް ގިނަ ސަބަބުތަކެއް ވެއެވެ. ތިރީގައި މިވަނީ އޭގެ ތެރެއިން ބައެއްކަންތައް ކުރުގޮތަކަށެވެ.\n1 - ސިޔާސީ އަދި މަޛުހަބީ ތަޢައްޞުބު\n2 - ޢުންޞުރީ ތަޢައްޞުބު\n3 - ޒަންދަޤާ. މިއީ ޢައްބާސީ ދައުލަތުގައި، އިސްލާމުން ކަމަށް ހެދިގެން އުޅުނު މަޖޫސީންނަށް ނިސްބަތް ކުރެވޭ ބަހެއް.\n4 - ވާހަކަ ކިޔައިދީ ހަދާ މީހުން އެމީހުންގެ ވާހަކަ އަށް ފޮނިތޮށި ކާފޫރު އިތުރު ކުރަން، ނުހައްދަވާ ޙަދީޘްތައް އެއީ ޙަދީޘް ކަމުގައި ކިޔައި ހެދުން.\n5 - ފިޤުހު އަދި ތައުޙީދު ޢިލްމުގައި އުފެދުނު އިޚްތިލާފުތައް. މީގެ ސަބަބުން ބައް މީހުން އެ މީހުންގެ މަޛްހަބު ގަދަ ކުރަން އަމިއްލައަށް ޙަދީޘް ހެދި.\n6 - ދީން ނޭގޭ އިރުވެސް، މީހުންނަށް ދީން ދަސްކޮށްދީ، ރަގަޅު ކަންތައް ކުރަން އަމުރުކޮށް، އިރުޝާދާއި ވަޢުޡު ދޭންވެގެން، ޙަދީޘް ހެދުން\nމާތް ﷲ ގެ އިރާދަފުޅުން އެ ކަލާނގެ ވަނީ، މާތް ރަސޫލާގެ ޙަދީޘް ރައްކާތެރިކޮށް ދަމަހައްޓާނެ ޞާލިޙް ބައެއް މި އުއްމަތަށް އުފަންވިއެވެ. އެ މީހުން ވަނީ، މުޅި ޢުމުރާއި މުދާ ޙަދީޘަށް ޚިދުމަތް ކުރުމުގައި ހޭދަކޮށްފައެވެ. ނަތީޖާއެއްގެ ގޮތުން ރަސޫލާގެ ސުންނަތް ވަނީ ސަލާމަތް ކުރެވިފައެވެ. ޙަދީޘް ޢިލްމު ބޮޑު ޢީލްމީ ކަނޑަކަށްވެ، އެތައް ހާސް ފޮތެއް މި ދާއިރާގައި ލިޔެވުނެވެ. ރާވީންނާއި ބެހޭ ގޮތުންނާއި، ޞައްޙަ ޙަދީޘަކީ ކޮބައި ކަމާއި، އެ ނުން ޙަދީޘަކީ ކޮބައިކަން ބަޔާން ކުރެވި ފޮތް ލިޔެވުނެވެ. އަދި ވަޟުޢީ ޙަދީޘް ލިއުނީ ކޮން ބައެއް ކަމާއި އެ ޙަދީޘްތަކަކީ ކޮބައިކަންވެސް ފާޅު ކުރެވުނެވެ.\nސުންނަތް މި ބަސް އެކި ސިފަސިފައިގައި ބޭނުން ކުރެވެއެވެ. އެކިއެކި ދާއިރާތަކުގެ ޢިލްމުވެރިން އެބޭފުޅުން ދިރާސާ ކުރައްވާ ދާއިރާއަކާއި އެކަށޭނެ ގޮތަކަށް "ސުންނަތް" މި ބަހުގެ ތަޢުރީފެއް ކަނޑައެޅިއެވެ.\nޙަދީޘް ޢިލްމުވެރިން ސުންނަތުގެ މާނަ ކުރައްވަނީ އެއީ، ކީރިރިރަސޫލާގެ ޢަމަލުފުޅާއި، ބަސްފުޅާއި، އެއްބަސްވެވަޑައިގެންނެވި ކަންތަކާއި، ޚުލްޤީ އަދި ޚިލްޤީ ސިފަފުޅު ކަމުގައެވެ. ވީމައި މިއީ ޙަދީޘްގެ މާނައާއިވެސް އެއްގޮތް މާނައެކެވެ.\nއުޞޫލުލް ފިޤްހު ޢިލްމުވެރިން ސުންނަތުގެ މާނަ ކުރައްވަނީ އެއީ، ރަސޫލާ ވިދާޅުވި ބަސްފުޅާއި ކުރެއްވި ޢަމަލުފުޅާއި، އެއްބަސްވެވަޑައިގެންނެވި ކަންތައް ކަމުގައެވެ.\nފިޤުހު ޢިލްމުވެރިން ދެކެލައްވަނީ، އެއީ ވާޖިބު ގޮތުގައި ނޫންގޮތަކަށް ރަސޫލާގެ އަރިއަހުން ސާބިތުވާ ކޮންމެ ކަމެކެވެ.\nމާތް ޞަޙާބީން، ރަސޫލާގެ ސުންނަތާއި ޤުރުއާނާއި ތަފާތެއް ނުކުރައްވައެވެ. މީގެ މާނައަކީ ޤުރުއާނަކީ ކޮބައިކަން، އަދި ސުންނަތަކީ ކޮބައިކަން އެ ބޭފުޅުން ނުބައްލަވާ ނުވަތަ އެގި ނުލައްވާ ވާހަކައެއް ނޫނެވެ. ބުނަން މި އުޅެނީ، އަމުރަކަށް ކިޔަމަން ވުމުގައި ތަފާތެއް ނުގެންގުޅުއްވާ ވާހަކައެވެ. ނަމަވެސް ތާބިޢީންނާއި އޭގެ ފަހުގެ މީހުން، ޙަދީޘްގެ ސަނަދުގެ ޞައްޙަކަން ބަލައި ހޯދިއެވެ. އެއީ އެކި މީހުންގެ ދުލުން ކިޔެމުން އަންނަ އެއްޗަކަށްވާތީ، އޭގެ ޞައްޙަކަން ބަލަން ޖެހުނެވެ.\nސުންނަތުގެ ބައެއް ވަޒީފާ:\n* ޤުރުއާނުގައި އައިސްފައިވާ ޙުކުމްތައް ކަށަވަރުކޮށްދިނުމުގެ ގޮތުން\n* ޤުރުއާނުގައި އައިސްފައިވާ ޙުކުމްތައް، ޝަރަޙަކޮށްދީ ކިޔައި ދިނުމުގެ ގޮތުން.\n* ޤުރުއާނުގައިވާ ޖުމްލަކޮށް ހުންނަ ޙުކުމްތައް، ތަފްސީރުކޮށް ބަޔާން ކުރުން. އަދި މުޠްލަޤުކޮށް ހުންނަ ޙުކުމްތައް ތަޤްޔީދުކުރުން. ނުވަތަ ޢާއްމުކޮށް އައިސްފައިވާ ޙުކުމްތައް ޚާއްޞަކުރުން.\nހުޅަނގުގެ މުސްތަޝްރިޤުންގެ ވިހަ ފިކުރުތަކުގެ ސަބަބުން މިއަދުގެ ބައެއް މުސްލިމް ޒުވާނުންވަނީ ސުންނަތުގެ މަޤާމާއިމެދު، ޝައްކު އުފެދޭ ގޮތްވެފައެވެ. ޤަބޫލުކުރަންޖެހޭ ހަމައެކަނި އެއްޗަކީ ޤުރުއާން ކަމަށާއި، ސުންނަތް ޤަބޫލު ނުކުރިއަސް މުސްލިމަކަށް ވާނެ ކަމަށް، މިފަދަ ބައެއް ކުދިން ދެކެއެވެ. ނަމަވެސް ހަޤީޤަތް މިއާއި ވަރަށް ދުރެވެ. ޤުރުއާން ޤަބޫލުކުރާ މީހެއްވިއްޔާ ސުންނަތްވެސް ޤަބޫލުކުރަން ޖެހޭނެއެވެ. ހަނދާނުގައި ބަހައްޓަންވީ ކަމަކީ، ރަސޫލާ ވިދާޅުވި ކޮންމެ އެއްޗަކީ އެއީ އިސްލާމީ ޝަރީޢަތުގެ ބައެއް ކަމެވެ. އިސްލާމް ދީނުގެ ރަސޫލަކީ މުޙައްމަދުގެފާނެވެ. ޤުރުއާން އަހަރެމެންނާއި ހަމައަށް ގެނެސްދެއްވީ، އަދި ޝަރީޢަތް ދަސްކޮށްދެއްވީވެސް، އެކަލޭގެފާނެވެ.\nސުންނަތް ޤަބޫލު ނުކުރާ މީހެއް ފެނިއްޖެނަމަ އަންނަނިވި ސުވާލުތައް ކޮށްލަން އަހަރެން ބޭނުމެވެ. ޤުރުއާނުގައި އަންގަވަނީ ނަމާދު ކުރުމަށެވެ. ނަމަވެސް ކޮންމެ ނަމާދެއްގައި ކުރަންޖެހެނީ ކިތައް ރަކުޢަތްކަން ބަޔާނެއް ނުކުރައްވައެވެ. ނަމާދުގެ ވަގުތެއްވެސް ބަޔާނެއް ނުކުރައްވައެވެ. އަދި ކިޔާނެ ދުޢާތަކެއްވެސް އެއިން އެގެން ނެތެވެ. ޤުރުއާނުގައި އަންގަވަނީ ޒަކާތް ދިނުމަށެވެ ނަމަވެސް ޒަކާތް ދޭނެ ގޮތެއް ނިޞާބް ހަމަވާ ގޮތެއް ޒަކާތް ވާޖިބުވާ މުދަލަކީ ކޮބައިކަބް ޤުރުއާނަކު ނެތެވެ. ޤުރުއާނުގައި އަންގަވަނީ ޙައްޖު ކުރުމަށެވެ. ނަމަވެސް ޙައްޖު ކުރާނެ ގޮތެއް ތަފްޞީލުކޮށް ބަޔާނެއް ނުކުރައްވައެވެ. ޤުރުއާނުގައި އަންގަވަނީ ރިބާ ނުކެއުމަށެވެ. ސާފުޠާހިރުވުމަށެވެ. ރާ ނުބުއިމަށެވެ. ނަމަވެސް މިއިން އެއްވެސް ކަމެއްގެ ތަފްޞީލެއް ބަޔާނެއް ނުކުރައްވައެވެ.\nވީމާ މިކަމާއިމެދު ބުނާނީ ކީކޭތޯއެވެ؟ ހަމައެކަނި ޤުރުއާން ޤަބޫލުކޮށްގެން ވާން އެބަ އޮތްތޯއެވެ؟ އަހަރެމެން އެންމެންވެސް މި އުޅެނީ ނަރަކައިން ސަލާމަތްވެ ސުވަރުގެއަށް ދާށެވެ. ވީއިރު ހަމައެކަނި ޤުރުއާން ޤަބޫލުކޮށްފައި، އިސްލާމީ ޝަރީޢާ ފާރުބުޑައް އެއްލާލުމުން މި ކަން ޙާޞިލުވާން އެބައޮތްތޯއެވެ؟ އަޅެ ރަސޫލާއަށް ކިޔަމަންތެރިވެ، އަދި އެ ރަސޫލާ އަމިއްލަ ހަވާނަފްސުން އެއްވެސް އެއްޗެއް ވިދާޅު ނުވާކަމަށް އެންގެވީ ހަމަ މާތް ﷲ ނޫންތޯއެވެ؟ ޙަދީޘާއި ދެކޮޅަށް ތިހާބޮޑު ދުޝްމަން ކަމެއް ތިޔަ ގެންގުޅުއްވަނީ ކީއްވެގެންތޯއެވެ؟


SunOnline: ''Victory ahvure molhah kulhunee Nilandhoo, Furusathu thah nimmaali nama molhuvees''\n"ވިކްޓަރީއަށް ވުރެ މޮޅަށް ކުޅުނީ ނިލަންދޫ، ފުރުސަތުތައް ނިންމާލި ނަމަ މޮޅުވީސް"\nމުޙައްމަދު ޝަމްޢޫން 11 Jul 2018, 15:53\nދިރާގު ދިވެހި ޕްރިމިއާ ލީގުގައި ވިކްޓަރީއާއި ނިލަންދޫ ބައްދަލުކުރި މެޗުގެ ތެރެއިން: އެ މެޗު ނިމިގެންދިޔައީ ދެ ޓީމުންކުރެ އެއްވެސް ޓީމަކަށް ލަނޑެއް ނުޖެހި އެއްވަރުވެގެން -- ފޮޓޯ/ އެފްއޭއެމް\nދިވެހި ޕްރިމިއާ ލީގަށް އަތޮޅު ތެރޭގައި ޓީމުތައް އައިސް ދައްކަމުންދާ ކުޅުމަށް ބައެއް ފަރާތްތަކުން ދަނީ ފާޑުކިޔަމުންނެވެ. ހާއްސަކޮށް އެޓީމުތަކުން ބޭނުންކުރާ ޑިފެންސިވް ޓެކްޓިކްސްއަށް ގިނަ ފާޑުކިޔުންތަކެއް ވަނީ އަމާޒުކޮށްފަ އެވެ.\nއަތޮޅު ތެރޭގެ ޓީމުތަކުން މެޗަކަށް ފަހު މެޗެއް ރަނގަޅު ކުރާތަން ފެނިފައިވާ އިރު، ރޭ ފ. ނިލަންދުއާއި ވިކްޓަރީ ސްޕޯޓްސް ކްލަބު ކުޅުނު މެޗު ނިމުނީ 0-0ގެ ނަތީޖާއަކުންނެވެ.\n"ރާއްޖޭގެ ތާރީހު ދުތް އެންމެ ކާމިޔާބު އެއް ޓީމު. ރާއްޖޭގެ ތާރީހު ދުތް އެންމެ ކާމިޔާބު އެއް ކޯޗާ ދެކޮޅަށް ނުކުމެ، އަޅުގަނޑުމެން ޓީމުން ކުޅެގެން ޕޮއިންޓެއް ހޯދައިގެން މި ފޭބީ،" މެޗަށް ފަހު ނިލަންދޫގެ މެނޭޖަރު އަބްދުލް ހަލީމް ބުންޏެވެ.\nހަލީމް އިތުރަށް ބުނީ ރޭގެ މެޗުގައި ވިކްޓަރީއަށްވުރެ ރަނގަޅަށް ކުޅުނީ ނިލަންދޫން ކަމަށާއި، ލިބުނު ހަތަރު ވަރަކަށް ފުރުސަތުގެ ބޭނުން ކުރެވުނު ނަމަ މޮޅުވީސް ކަމަށެވެ.\nރޭގެ މެޗަށް ފަހު ވިކްޓަރީގެ ކޯޗު ލާސްލޯ ކިސް ބުނީ ނިލަންދޫގެ ކުޅުމަށް ތައުރީފްކުރާ ކަމަށެވެ. ހާއްސަކޮށް ނިލަންދޫން އެޓޭކް ކުރަން މަސައްކަތް ކުރުމުން އެކަމާ ހިތްހަމަ ޖެހޭ ކަމަށާއި ވިކްޓަރީގެ ކުޅުންތެރިންގެ މަސައްކަތަށް އުފާކުރާ ކަމަށް ވެސް ކިސް ބުންޏެވެ.\nލީގުގައި ވިކްޓަރީ އޮތީ ކުޅުނު ތިން މެޗުން ލިބުނު ފަސް ޕޮއިންޓާ އެކު ތާވަލުގެ ހަތަރުވަނައިގަ އެވެ. ލީގުގެ ދެވަނާގައި އޮތް ނިއު ރޭޑިއަންޓް ސްޕޯޓްސް ކްލަބާއި ތިންވަނާގައި އޮތް ކްލަބު ގްރީން ސްޓްރީޓްސްއަށް ހަތް ޕޮއިންޓް ލިބިފައިވާ އިރު، އެއްވަނައިގައި އޮތް ޓީސީ ސްޕޯޓްސް ކްލަބަށް ލިބިފައި ވަނީ ނުވަ ޕޮއިންޓެވެ. މިރޭގެ މެޗުން ނިލަންދުއަށް ލިބުނު ޕޮއިންޓަކީ އެޓީމަށް ލީގުގައި ހޯދުނު ފުރަތަމަ ޕޮއިންޓެވެ.


އެޑްމިން – Page3– Liyuntheringe Gulhun\nVisitors online  299:users  0guests  262bots  37The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nކްރުސްޗޮފްގެ ހިމޭން ދުނިޔެ\n22 އޭޕްރިލް 2017ޚިޔާލު ފާޅުކުރައްވާބަހާއި އަދަބު, ޝަޚްޞިއްޔަތުއެޑްމިން\nޢ.ޝ. ޢ.ޝ. ނުވަތަ ހެންވޭރު، ފިލިގަސްދޮށުގޭ އަލްފާޟިލް ޢަލީ ޝަރީފަކީ، ލިޔުންތެރި، ޅެންވެރި، އަދި ތަރުޖަމާކުކުރެއްވުމުގެ ފަންނުގައިވެސް ފާހަގަ ކޮށްލެވޭ އަދީބެވެ. އިނގިރޭސިބަހުން ދިވެހިބަހަށް ޚަބަރާއި މަޢުލޫމާތާއި ވާހަކަ ތަރުޖަމާކުރެއްވުމާއި އިނގިރޭސިބަހުން ޅެން ހެއްދެވުމަކީވެސް، ޢަލީ ޝަރީފްގެ ފާހަގަކޮށްލެވޭ ފަންނެކެވެ. ޢަލީ ޝަރީފްގެ ލިޔުންތައްވަނީ، ވިޔަފާރި މިއަދު، މިދުވަސްވަރު، ވަގުތު، މޫންލައިޓް، ހަވީރު، ފުރަދާނަ، ފަތްތޫރަ ފަދަ ނޫސް މަޖައްލާތަކުގައި ޝާއިޢުކުރެވިފައެވެ. ދިވެހި ނޫސްވެރިކަމަށް 50 އަހަރު ފުރުމުގެ މުނާސަބަތުގައި، ނޫސްވެރިކަމުގެ ރޮނގުން ކުރައްވާފައިވާ ޚިދުމަތުގެ އަގުވަޒަން…\n20 އޭޕްރިލް 2017ޚިޔާލު ފާޅުކުރައްވާބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 181\nޢަބްދުﷲ ޢަފީފު ، އަލިދޯދި ގދ.ތިނަދޫ ވަޔާއޭ ކީއްވެހޭ އެކި މޫނު އެކިދުހު ދައްކަމުން ތިދަނީ ގަޔާވާފަދަ އުފާދީފައި ޙަޔާތް ބަރުބާދު ތިޔަ ކުރަނީ އަރާމު އުފާ ހިތަށް ދީފައި ތިމަޑުމަޑު ބީހިލުން ތަކުގައި ފުރާޅުގެ ޓިނު އުކާލަފައި ރުކާ ގަސް ވެސް މުލުން ތިލަނީ ވަޔާ ފައްސިޔަ ފުރައިގެން ގޮސް ނިޔާމަ ދަތުރު ކުރާ ހިނދުގައި ރިޔާ ކުދިކުދިވެ ބިޔަރާޅުގެ ޝިކާރައަކަށް މި އޮޑި ހަދަނީ ކަލާ ނެތްނަމަ މިނޭވާ ވެސް…\n20 އޭޕްރިލް 2017ޚިޔާލު ފާޅުކުރައްވާއެހެނިހެންއެޑްމިން\nކިޔާފައިވާ ޢަދަދު: 122\nޒުލްފާ އިބްހީމް, ހ.ޒެމްބަސީ ނިކަމެތި މިއީ އިންސާނެކޭ ދުނިޔޭގެ ބިމުގައި ދިރިއުޅޭ ބިކަވެސް ވެފައިވާ މީހެކޭ ހިތްދަތިކަމާ އެކުގައި އުޅޭ ޔާލެއް އިޔާލެއްވެސް ނުވޭ ޔާރެއް އިޔާރެއްވެސް ނުވޭ ސާލެއް މޮޅިން އެއޮޅައިލެވޭ ހާލާއި މެދުގައި އޮވެ ރޮވޭ އުންމީދުތައް ވެއްޔަށް ވެގެން އުއްބައްތިތައްވެސް ހުސްވެގެން އުންމަތުގެ ފަރުދެއް ނަމަވިޔަސް އެއްވެސް އެހީއެއް ނުލިބިގެން ޝަކުވާކުރާނޭ ޖާގައެއް އެކުވެރިޔަކަސް ރައްޓެއްސަކަސް ތަކުރާރުކުރުމުގެ ބޭނުމެއް ނެތްކަން އެނގޭ ވިސްނައިލިޔަސް ހީނލާނެ ހިތްވަރު ނުލިބިފައި ސީދާ ދެތުންފަތް ނުވެވިފައި…\n16 އޭޕްރިލް 2017ޚިޔާލު ފާޅުކުރައްވާބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 312\n= ދޮންފަނު މުޙައްމަދު ޔޫސުފް = ހިތުގެ އުންމީދަކީ އަބަދުވެސް ދަރިފުޅޭ ހިތުގެ ލޯތްބާ ކުލުނު ދަރިފުޅަށް ދޭނަމޭ ދަރިފުޅަށް މަންމަދޭ ގިނަ ނަސޭހަތް އަހާ ދަރިއަކަށް ރަނގަޅު ވާށޭ ބުނަން ބޭނުމޭ ދީނުގައި އަންގަވާފައި މިވާ ތެދުމަގުން ރީތިކޮށް ދުނިޔެ އުޅުމަށް ހަނދާންކޮށްދެމޭ ކިޔެވުމަށް ދޭށެ އުފަލުން ނިކަން އިސްކަމެއް ކިޔެވިނަމަ ދެދުނިޔޭން ވެސް އޮތީ އަލިކަމޭ އެކުލަވައިގެން އުޅޭނަމަ ކުދިންނާ ނުބައި ކުރެވިދާ ކަންކަމުން ދަރިފުޅަށް ގެއްލުމޭ ރަނގަޅު އަޚްލާޤުހުރި މޮޅު ކުދިންނާއެކީ ރަނގަޅު…\nދިވެހި ބަހާއި މެދު ޚިޔާލެއް\n16 އޭޕްރިލް 2017ޚިޔާލު ފާޅުކުރައްވާބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 177\n-އާމިނަތު ޙުސައިން- އަންނަބީލާ އާމިނަތު ޙުސައިން (ރަޙިމަަހަﷲ) އަކީ، ދިވެހި އަދަބިއްޔާތަށް ގިނަގުނަ ޚިދުމަތްތަކެއް ކޮށްދެއްވާފައިވާ ލިޔުންތެރިއެކެވެ. ކުޅަދާނަ ޅެންވެރިއެކެވެ. ދިވެހި ޅެންވެރިކަމުގެ ބަގީޗާގެ [ވައިލެޓްމަލެވެ.] އާމިނަތު ޙުސައިން އަދާކުރައްވާފައިވާ ނަގާމުތަކުގެ ތެރޭގައި ރައްޔިތުންގެ މަޖިލީހުގެ ޒަޢީމާކަމާއި ވަޒީރުންގެ މަޖިލީހުގެ މެންބަރުކަން ހިމެނެއެވެ. އަދި މަދްރަސަތުއް ސަނިއްޔާގެ ނާޒިރާކަމާއި މިނިސްޓްރީ އޮފް ޖަސްޓިސްގެ ވަކީލުކަމާއި ރައްޔިތުންގެ މަޖިލީހާއި ބަސްކޮމިޓީއާއި ދިވެހިބަހާއި ތާރީޚަށް ޚިދުމަތްކުރާ ޤައުމީ މަޖިލިސްގެ މެންބަރުކަން ކުރައްވާފައިވެއެވެ. އާމިނަތު ޙުސައިންގެ މި ލިޔުއްވުން ނަކަލުކޮށްފައި…\n14 އޭޕްރިލް 2017ޚިޔާލު ފާޅުކުރައްވާހާއްސަ ލިޔުންތައްއެޑްމިން\nކިޔާފައިވާ ޢަދަދު: 63\nبسم الله الرحمن الرحيم ދިވެހިބަހުގެ އެކެޑަމީ މާލެ، ދިވެހިރާއްޖެ. …\nދިވެހިބަހުގެ އެކެޑަމީގެ ރައީސް އަލްފާޟިލް އަޝްރަފް ޢަލީގެ ޚިޠާބު\n14 އޭޕްރިލް 2017ޚިޔާލު ފާޅުކުރައްވާހާއްސަ ލިޔުންތައް, ބަހާއި އަދަބު, އަދަބިއްޔާތުއެޑްމިން\nދިވެހިބަހުގެ އެކެޑަމީ މާލެ، ދިވެހިރާއްޖެ. …\nއަމިއްލައަށް މަރުވެއްޖެ މީހާއާއި، މުސްލިމުންގެ މުދަލުން ޚިޔާނާތްތެރިވެއްޖެ މީހާގެމައްޗަށް ކަށުނަމާދުކުރުން\n14 އޭޕްރިލް 2017ޚިޔާލު ފާޅުކުރައްވާފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 274\nއަޙްމަދު ފާރޫޤް މުޙައްމަދު ފަޟީލަތުއްޝައިޚު އަޙްމަދު ފާރޫޤް މުޙައްމަދުގެ ލިޔުއްވުމެއް، ލިޔުންތެރިންގެ ސައިޓަށް ހަދިޔާ ކޮށްދެއްވިކަމަށްޓަކައި ނުހަނު އިޚްލާޞްތެރިކަމާއެކު ޝުކުރު ދަންނަވަމެވެ. ______________________ އަމިއްލައަށް މަރުވެއްޖެ މީހާއާއި، މުސްލިމުންގެ މުދަލުން ޚިޔާނާތްތެރިވެއްޖެ މީހާގެމައްޗަށާއި، އެނޫންވެސް ކުށްފާފަތަކަށް އަރައިގެންފައިވާ މީހުންގެމައްޗަށްވެސް ކަށުނަމާދު ކުރަންޖެހޭނެކަމަށް ޢިލްމުވެރިންކުރެ ގިނަބޭކަލުން ދެކެލައްވައެވެ. އަލްއިމާމުއް ނަވަވީ ލިޔުއްވާފައިވެއެވެ. އަލްޤާޟީ (ޢަޔާޟު ބްނު މޫސާ) ވިދާޅުވިއެވެ. [އެންމެހައި ޢިލްމުވެރިން ދެކެލައްވާ ގޮތަކީ ކޮންމެ މުސްލިމެއްގެ މައްޗަށް ވެސް ކަށުނަމާދު ކުރުމެވެ. އޭނާއަކީ، ޙައްދެއްގައި މަރުވި މީހަކުކަމުގައި…\nކިޔާފައިވާ ޢަދަދު: 81\n13 އޭޕްރިލް 2017ޚިޔާލު ފާޅުކުރައްވާބަހާއި އަދަބު, ވަޒަން ބަހުރުވައެޑްމިން\nއާދަމް ނަޞީރު އިބްރާހީމް މަޑުމަޑުން މާމަގެ ދެލޯ ހުޅުވައިލިޔޭ ހާސް ހިންމަތުން ފަނޑުއަޑުން ލަފުޒެއް ދެތިން ފިރިގެންއަޔޭ ހިކި ތުންފަތުން އެ ބުނި އެއްޗެއް ވައިގެ ތެރެޔަށް ރޫޅި ގޮސް ހުސްވެއްޖެޔޭ ލިބުނު ދޭހަ ޔަޤީންކުރާން ފަސް ޖެހިލިޔޭ އެހި ކަންފަތުން ޣަރަޤުވީ ނަވަކުން އެހީޔަށް އެދި ނެގޭ އަތްތައް ފަދައިން، ކަރުނަ އެސްފިޔަތައް ދުރަށް ދައްކައިލިޔޭ އެ ޝިކާޔަތުން ރޮއި ހަނާއަޅަމުން އެ އެސްފިޔަތައް ގޮވާހެން ހީވެޔޭ އޭ ނެތީހޭ…


Yameen Rasheedh ge Dhahtha Fuluhunge Vazeefa in Kan'daaly Ragalhah Kamah Spream Court in Nimmaifi ޔާމީން ރަޝީދުގެ ދައްތަ ފުލުހުންގެ ވަޒީފާއިން ކަނޑާލީ ރަނގަޅަށް ކަމަށް ސްޕްރީމް ކޯޓުން ނިންމައިފި – Huvadhoo News Yameen Rasheedh ge Dhahtha Fuluhunge Vazeefa in Kan'daaly Ragalhah Kamah Spream Court in Nimmaifi Huvadhoo News\nޔާމީން ރަޝީދުގެ ދައްތަ ފުލުހުންގެ ވަޒީފާއިން ކަނޑާލީ ރަނގަޅަށް ކަމަށް ސްޕްރީމް ކޯޓުން ނިންމައިފި\nފޮޓޯ: ޔާމީން ރަޝީދުއަށް އިންސާފް ހޯދުމަށް ބޭއްވުނު ހިގާލުން\nރާއްޖޭގައި އަނިޔާވެރި ގޮތަކަށް މަރާލާފައިވާ ޔާމީން ރަޝީދުގެ ދައްތަ ފުލުހުންގެ އެސިސްޓެންޓް ޑިރެކްޓަރެއްގެ ގޮތުގައި ހުއްޓާ ވަޒީފާއިން ވަކިކޮށްފައިވަނީ ޤަވައިދާ ޚިލާފަށް ނޫންކަމަށް ސްޕްރީމް ކޯޓުންނިންފައިފިއެވެ.\nޔާމީން ރަޝީދުގެ މަރާއި ގުޅިގެން އޭނަގެ ދައްތަ އާއިޝަތު ރަޝީދު ފުލުހުންގެ އިސް މަޤާމެއްގައި ހުންނަވައިގެން ޤަވައިދާ ޚިލާފަށް ބޭއްވި އެއްވުމެއްގައި ބައިވެރިވެ ވަޑައިގެންފައިވާ ކަމަށް ވަނީ ސާބިތުވެފައެވެ. އެހެންކަމުން މިމައްސަލަ ފުލުހުންގެ ޑިސިޕްލިނަރީ ބޯޑުން ބެލުމަށްފަހު ނިންމާފައި ވަނީ ކަމާ ބެހޭ ފަރާތްތަކުގެ ހުއްދަ ހޯދުމެއް ނެތި، ގަވާއިދާ ޚިލާފަށް ބޭއްވި އެއްވުމެއްގައި އާއިޝަތު ރަޝީދު ބައިވެރިވެފައިވާ ކަން ސާބިތުވާތީ ވަޒީފާއިން ވަކިކުރުމަށެވެ.,\nއާއިޝަތު ރަޝީދު ވަޒީފާއިން ވަކިކުރުމާއި ގުޅިގެން އޭނަގެ ފަރާތުން މިމައްސަލަ ވަނީ ސްޕްރީމް ކޯޓަށް ހުށަހަޅާފައެވެ. އަދި އޭނާ ވަޒީފާއިން ވަކިކުރި ތާރީޚުން ފެށިގެން ސިވިލް ކޯޓުގައި މައްސަލަ ނިމޭ ތާރީޚަށް، އޭނާއަށް ފުލުހުންގެ ވަޒީފާއިން ލިބެން ޖެހޭ މުސާރައާއި އިނާޔަތްތައް (441,111 ރުފިޔާ) ހޯދައިދިނުމަށް ވަނީ ކޯޓުގައި އެދިފައެވެ.\nއެހެންނަމަވެސް ސްޕްރީމް ކޯޓުގެ ހުުކުމުގައި ބުނެފައިވަނީ އާއިޝަތު ރަޝީދު ފުލުހުންގެ ވަޒީފާއިން ވަކިކޮށްފައިވަނީ ގާނޫނުތަކާ އެއްގޮތްވާ ގޮތުގެ މަތިން ކަމަށާއި އޭނާއަށް ގެއްލުމުގެ ބަދަލު ނަގައިދޭން ޖެހޭ ސަބަބެއް ނެތް ކަމަށެވެ.\n2017 ވަނަ އަހަރު ދިރިއުޅޭ ގޭގެ ސިޑިކައިރީގައި އަނިޔާވެރި ގޮތަކަށް މަރާލާފައިވާ ޔާމީން ރަޝީދުގެ މަރުގެ ތަހުޤީގު އެންމެ ރަނގަޅަށް ނުހިނގާ ކަމަށް ބުނެ، ޔާމީން ރަޝީދުއަށް އިންސާފް ހޯދުމަށް ބޭއްވުނު އެއްވުމުގައި ބައިވެރިވި ކަމަށް އައިޝަތު ރަޝީދު ވަނީ އިއުތިރާފްވެފައެވެ. މިއެއްވުމަކީ ސުލްހަވެރިކަމާއެކު އެއްވެ އުޅުމުގެ މިނިވަން ކަމުގެ ގާނޫނާ ޚިލާފަށް ހުއްދަ ހޯދުމެއް ނެތް ބޭއްވި އެއްވުމެއް ކަން ތަހުގީގުން ވަނީ ހާމަވެފައެވެ.


ރައީސުލްޖުމްހޫރިއްޔާ، ހިއުމަން ރައިޓްސް ކޮމިޝަނަށް މެންބަރެއް ޢައްޔަން ކުރައްވައިފި - The President's Office\nރައީސުލްޖުމްހޫރިއްޔާ، ހިއުމަން ރައިޓްސް ކޮމިޝަނަށް މެންބަރެއް ޢައްޔަން ކުރައްވައިފި\n3 އޮކްޓޫބަރު 2021، ރިފަރެންސް: 2021-409\nއަލްއުސްތާޛާ ސަމާއު އަޙްމަދު ނަޖީބު މި މަޤާމަށް ޢައްޔަންކުރެއްވީ މިއަދު މެންދުރުކުރިން ރައީސުލްޖުމްހޫރިއްޔާގެ އޮފީހުގައި ބޭއްވި ޚާއްޞަ ރަސްމިއްޔާތެއްގައެވެ. މި ރަސްމިއްޔާތުގައި ހިއުމަން ރައިޓްސް ކޮމިޝަނުގެ މެންބަރުކަމުގެ މަޤާމަށް ޢައްޔަންކުރެއްވި ކަމުގެ ލިޔުން، ރައީސުލްޖުމްހޫރިއްޔާ ވަނީ އަލްއުސްތާޛާ ސަމާއު އަޙްމަދު ނަޖީބާ ހަވާލުކުރައްވާފައެވެ. އަދި، މި ރަސްމިއްޔާތުގައި ރައީސުލްޖުމްހޫރިއްޔާގެ ކުރިފުޅުމަތީގައި އަލްއުސްތާޛާ ސަމާއު އަޙްމަދު ނަޖީބު ވަނީ، ހިއުމަން ރައިޓްސް ކޮމިޝަނުގެ މެންބަރު ކަމުގެ ހުވާ ކުރައްވާފައެވެ. ހުވާ ލައިދެއްވީ ދިވެހިރާއްޖޭގެ ސުޕްރީމް ކޯޓުގެ ފަނޑިޔާރު އޮނަރަބަލް އަލްއުސްތާޛާ ޢާއިޝާ ޝުޖޫން މުޙައްމަދެވެ.\nއަލްއުސްތާޛާ ސަމާއު އަޙްމަދު ނަޖީބު މީގެކުރިން ވަނީ އެޓަރނީ ޖެނެރަލްގެ އޮފީހުގައި 2015 ވަނަ އަހަރުން ފެށިގެން ސްޓޭޓް އެޓަރނީކަމާއި ސީނިއަރ ސްޓޭޓް އެޓަރނީގެ މަޤާމު ފުރުއްވާފައެވެ. މީގެ އިތުރުން، އިންޑިއާގައި ހުންނަ ދިވެހިރާއްޖޭގެ އެމްބަސީގައި އެޓޭޗޭއެއްގެ މަޤާމުވެސް 2010 ވަނަ އަހަރާއި 2011 ވަނަ އަހަރާއި ދެމެދު ސަމާއު ފުރުއްވާފައިވެއެވެ.\nއޮސްޓްރޭލިއާގެ ޔުނިވަރސިޓީ އޮފް މެލްބަންއިން މާސްޓަރ އޮފް ހިއުމަން ރައިޓްސް ލޯ ހާސިލުކުރައްވާފައިވާ އަލްއުސްތާޛާ ސަމާއު އަޙްމަދު ނަޖީބު ވަނީ އިންސާނީ ޙައްގުތަކާއި ބެހޭ އެތަކެއް ވޯކްޝޮޕްތަކާއި ސެމިނަރތަކުގައި ބައިވެރިވެވަޑައިގެންފައެވެ. މީގެ އިތުރުން، އަލްއުސްތާޛާ ސަމާއު އަޙްމަދު ނަޖީބަކީ އ.ދ.ގެ ޔޫ.އެން.ސީ.އޭ.ސީއަށް ދިވެހިރާއްޖެއިން ކަނޑައަޅާފައިވާ މާހިރުންގެ ޓީމުގެ މެންބަރެކެވެ.


Midhiya mahuge aamdhanee dhah viyas aharuge mihaathanah MVR9.28 billion libijje | Mihaaru\nމީރާގެ އޮފީސް ހުންނަ އިމާރާތް: މި އަހަރުގެ މިހާތަނަށް ލިބުނު އާމްދަނީ އިތުރު.-- ފައިލް ފޮޓޯ: ނިޝާން އަލީ/ މިހާރު\nމިދިޔަ މަހުގެ އާމްދަނީ ދަށް ވިޔަސް އަހަރުގެ މިހާތަނަށް 9.28 ބިލިއަން ރުފިޔާ ލިބިއްޖެ\n15 އޯގަސްޓް 2016 - 19:426comments\nދައުލަތުގެ ޓެކްސް އިދާރާ، މީރާ އިން މިއަދު އާއްމުކުރި މިދިޔަ މަހުގެ ތަފާސްހިސާބުތައް ދައްކާ ގޮތުން މިދިޔަ މަހު އެ އޮތޯރިޓީން 1.35 ބިލިއަން ރުފިޔާ ބަލައިގެންފައިވެ އެވެ. އެއީ މިދިޔަ އަހަރުގެ ޖުލައި މަހަށް ވުރެ 17.2 ޕަސެންޓް ދަށް އަދަދަކަށް ވުމުގެ އިތުރަށް، އެއީ މިދިޔަ މަހު ލިބޭނެ ކަމަށް އަންދާޒާ ކުރި ވަރަށް ވުރެ ވެސް 32 ޕަސެންޓުގެ ދަށް ވުމެއް ކަމަށް އެ އޮތޯރިޓީން ބުންޏެވެ.\nމިދިޔަ މަހު ލިބުނު އާމްދަނީ ދަށްވުމުގެ މައިގަނޑު ސަބަބަކީ، މީރާ އިން ބުނި ގޮތުގައި، މި އަހަރުގެ ދެ ވަނަ ކުއާޓަރުގެ ޖީއެސްޓީ އާއި ޖޫން މަހުގެ ޖީއެސްޓީ އަދި ގްރީން ޓެކްސްގެ ބަޔާން ހުށަހެޅުމުގެ ސުންގަނޑި ކަމަށް ވާ ޖުލައި 28 އާއި ވިޔަފާރީގެ ފައިދާ އިން ނަގާ ޓެކްސް (ބީޕީޓީ)ގެ ސުންގަނޑި ކަމަށް ވާ ޖުލައި 31 ބަންދު ދުވަސްތަކަކަށް ވުމުން، އެ ކަންކަން ފުރިހަމަ ކުރުން މި މަހުގެ އެކަކަށް ލަސްކުރަން ޖެހުމެވެ. އަދި ބޭންކުތަކުގެ އާމްދަނީން ދައްކާ ޓެކްސް ބައެއް ބޭންކުތަކުން ސުންގަނޑީގެ ކުރިން ދެއްކުމަކީ ވެސް އޭގެ އެއް ސަބަބު ކަމަށް މީރާ އިން ބުންޏެވެ.\n- ބީޕީޓީ: (722.30 މިލިއަން ރުފިޔާ، 53.7 ޕަސެންޓް)\n- ޖީއެސްޓީ: (317.49 މިލިއަން ރުފިޔާ، 23.6 ޕަސެންޓް)\n- ބޭންކުގެ ފައިދާ އިން ދައްކާ ޓެކްސް: (95.15 މިލިއަން ރުފިޔާ، 7.1 ޕަސެންޓް)\n- ގްރީން ޓެކްސް: (34.79 މިލިއަން ރުފިޔާ، 2.6 ޕަސެންޓް)\nމިދިޔަ މަހު ލިބުނު އާމްދަނީ ދަށަށް ދިޔައަސް، މި އަހަރުގެ މިހާތަނަށް ލިބުނު އާމްދަނީ ވަނީ، މީރާގެ ތަފާސްހިސާބުތަކުން ދައްކާ ގޮތުގައި، 9.28 ބިލިއަން ރުފިޔާ އަށް އަރާފަ އެވެ. އެއީ މިދިޔަ އަހަރުގެ ޖެނުއަރީން ޖުލައި މަހުގެ ނިޔަލަށް ލިބުނު 8.5 ބިލިއަން ރުފިޔާ އަށް ވުރެ 9.4 ޕަސެންޓުގެ އިތުރުވުމެކެވެ.\nއިތުރު ލިޔުންތައް މީރާ ދައުލަތުގެ އާމްދަނީ ޓެކްސް


އިލެކްޝަންސް ކޮމިޝަނުން ޢާންމުކޮށްފައިވާ ވޯޓުލާ މީހުންގެ ލިސްޓާއިމެދު ހުރި ކަންބޮޑުވުންތައް ނޫސްވެރިންނާ ޙިއްސާކޮށްފި – Maldivian Democratic Party\nއިލެކްޝަންސް ކޮމިޝަނުން ޢާންމުކޮށްފައިވާ ވޯޓުލާ މީހުންގެ ލިސްޓާއިމެދު ހުރި ކަންބޮޑުވުންތައް ނޫސްވެރިންނާ ޙިއްސާކޮށްފި\nމިއަހަރުގެ ސެޕްޓެންބަރު މަހަށް ތާވަލުކޮށްފައިވާ ރިޔާސީ އިންތިޚާބުގައި ވޯޓުލުމުގެ ޙައްގު ލިބިގެންވާ މީހުންގެ ލިސްޓުކަމަށް ބުނެ އިލެކްޝަންސް ކޮމިޝަނުން ޢާންމުކޮށްފައިވާ ލިސްޓާމެދު ހުރި ކަންބޮޑުވުންތައް މޯލްޑިވިއަން ޑިމޮކްރެޓިކް ޕާޓީ (އެމްޑީޕީ)އިން ނޫސްވެރިންނާ ޙިއްސާކޮށްފިއެވެ.\nމިއަދު ހަވީރުގެ ވަގުތެއްގައި އެމްޑީޕީ ހަރުގޭގައި ނޫސްވެރިންނާ ބައްދަލުކުރައްވާ އެޕާޓީގެ ޗެއާޕަރސަންގެ ނައިބު ޢަލީ ނިޔާޒު ވިދާޅުވެފައިވަނީ ޢާންމުކޮށްފައިވާ ލިސްޓުގެ ސައްޙަކަން ކަށަވަރުކުރުމަށް އޮތް އެންމެ މުހިންމު ވާސިތާއަކީ އައިޑީކާޑު ނަންބަރުކަމުގައިވާ ހިނދު، އަދި ލިސްޓުގައި އައިޑީކާޑު ނަންބަރު ގޯސްކޮށް އޮތްނަމަ އެކަން އިލެކްޝަންސް ކޮމިޝަންގެ ސަމާލުކަމަށް ގެނައުމަށް އެކޮމިޝަނުން އެދިފައިވީނަމަވެސް، ޢާންމުކުރެވުނު ލިސްޓުގައި އައިޑީކާޑު ނަންބަރު ހިމަނާފައިނުވާކަމަށެވެ.\nއަދި 2018 ސެޕްޓެންބަރު 23 ވަނަ ދުވަހަށް ޢުމުރުން 18 އަހަރު ނުފުރޭ މީހުންނާއި، މަރުވެފައިވާ މީހުންގެ ނަންވެސް އިލެކްޝަންސް ކޮމިޝަނުން ޢާންމުކުރި ލިސްޓުގައި ހިމަނާފައިހުރިކަން ފާހަގަވެފައިވާކަމަށް އޭނާ ވިދާޅުވިއެވެ.\nކަންމިހެން ހުރިއިރު، އިލެކްޝަންސް ކޮމިޝަނުން ޢާންމުކުރި ލިސްޓުގައި ކުށެއް އޮވެގެން އެކަން ރިޕޯޓުކުރެވޭގޮތަށް ހަމަޖައްސާފައި އޮތީ ކުށްކޮށް މަޢުލޫމާތު ހިމެނިފައިވި ފަރާތަށް އެފަރާތުގެ ޝަކުވާ އެކަނިކަމުން، މަރުވެފައިވާ މީހުންގެ ނަން އޮވެގެން ޝަކުވާ އުފުލުންފަދަ ޙާލަތްތަކުގައި އެކަންކުރަން ދަތިތަކެއްހުރިކަން ފާހަގަކުރައްވާ، ކުށް މަޢުލޫމާތު ހުރިނަމަ އެކަން ފާހަގަކޮށް އަމިއްލަ ފަރުދުންނަށާއި، ސިޔާސީ ޕާޓީތަކަށް ޝަކުވާ ހުށަހެޅެންވާނެކަމަށް ޢަލީ ނިޔާޒު ވިދާޅުވިއެވެ.\nމީގެއިތުރުން ޢަލީ ނިޔާޒު ވިދާޅުވެފައިވަނީ ފިތުރު ޢީދުގެ ބަންދު ތިން ދުވަސް ކެނޑުމުން، ލިސްޓަށް ޝަކުވާ ހުށަހެޅުމަށް އޮންނާނީ އެންމެ3ދުވަސްކަމަށްވާތީ، އެއީ ވޯޓުލުމުގެ ޙައްގު ލިބިގެންވާ މީހުންގެ ލިސްޓަށް ޝަކުވާ ހުށަހެޅުމަށް އެކަށޭނަ މުއްދަތެއް ނޫންކަމަށެވެ.\nމިކަންކަމަށް ޙައްލު ހޯދުމަށްޓަކައި، ރިޔާސީ އިންތިޚާބާ ގުޅިގެން އުފައްދާފައިވާ ޤައުމީ ލަފާދޭ ކޮމެޓީގެ ބައްދަލުވުމެއް ބޭއްވުމަށާއި، އެކަމުގައި އެންމެހައި ސިޔާސީ ޕާޓީތަކުން ބާރުއެޅުމަށް ޢަލީ ނިޔާޒު ގޮވާލެއްވިއެވެ.


Laamarukazee bill majlihah fonuvaifi\nރައްޔިތުންގެ މަޖިލީހުގެ ޖަލްސާއެއް: ލާމަރުކަޒީ ބިލް މިއަދު ވަނީ މަޖިލީހަށް ފޮނުވާފައި -- ފޮޓޯ: މަޖިލީސް\nދިވެހިރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނަށް އިސްލާހު ގެނައުމަށް ސަރުކާރުން އެކުލަވައިލި ބިލު ރައްޔިތުންގެ މަޖިލީހަށް ފޮނުވައިފި އެވެ.\nއިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނަށް އިސްލާހު ގެނައުމަށް ސަރުކާރުން އެކުލަވައިލި ބިލު މިއަދު މަޖިލީހަށް ފޮނުވުމުން ފުރަތަމަ ކިޔުން ވަނީ އިއްވާފަ އެވެ.\nއެ ގާނޫނަށް ސަރުކާރުން ހުށަހަޅާ އިސްލާހުތަކުގެ ތެރޭގައި ކައުންސިލުތަކަށް އާމްދަނީ އިތުރުވާނެ ގޮތްތައް ހިމަނާފައި ވެއެވެ. އެގޮތުން މީހުން ދިރުއުޅޭ ރަށްރަށުގައި ހުންނަ ބިންތަކުގެ ކުލީގެ ސައްތައިން ސައްތަ އެ ރަށެއްގެ ކައުންސިލަކަށް ލިބޭގޮތަށް ހަމަޖެއްސުން ހިމެނެއެވެ. އަދި ފަސް މިލިޔަނަށްވުރެ ދަށުގެ ޕީއެސްއައިޕީ މަޝްރޫއުތައް ސެކްޓޯރަލް ގްރާންޓުގެ ގޮތުގައި ރަށު ކައުންސިލުތަކަށް ބަދަލު ކުރަން ހިމަނާފައި ވެއެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު އައްޑޫ ސިޓީ ކައުންސިލް + އެލްޖީއޭ މާލޭ ސިޓީ ކައުންސިލް ލާމެހޭ ރަށްތައް


Hurihaa faraai thakeh adu ivijje, haggu hoadhai dheyn masakkai kuraanan: Mutunga | Mihaaru\nރައީސް ޔާމީނާއި މުޓުންގާ ބައްދަލުކުރައްވަނީ: އޭނާ މިއަދު ވަނީ ފުރައިވަޑައިގެންފައި-- ފޮޓޯ: ރައީސް އޮފީސް\nހުރިހާ ފަރާތްތަކުގެ އަޑުއިވިއްޖެ، ހައްގު ހޯދައިދޭން މަސައްކަތް ކުރާނަން: މުޓުންގާ\n05 އޯގަސްޓް 2016 - 19:014comments\nކުރިން ކެންޔާގެ އުއްތަމަ ފަނޑިޔާރުކަން ކުރެއްވި މުޓުންގާ ކޮމަންވެލްތްގެ މަންދޫބެއްގެ ގޮތުން ރާއްޖެއަށް ކުރެއްވި ދަތުރުފުޅު ނިންމަވާލެއްވުމަށް ފަހު މިއަދު ފުރާވަޑައިގަތުމުގެ ކުރިން ނެރުއްވި ބަޔާނެއްގައި އޭނާ ވިދާޅުވެފައިވަނީ އޭނާގެ ފުރަތަމަ އަމާޒަކީ ހުރިހާ ފަރާތްތަކުގެ ކަންބޮޑުވުންތައް އަޑުއެހުން ކަމަށާއި އެކަން ހާސިލްވެއްޖެ ކަމަށެވެ.\nއެގޮތުން ރައީސް އަބްދުﷲ ޔާމީނާއި ސަރުކާރާއި ދައުލަތުގެ އެކި މުއައްސަސާތަކާއި ސިޔާސީ ފަރާތްތަކާއި ބައްދަލުކޮށް، އެ ފަރާތްތަކުގެ ކަންބޮޑުވުންތައް ބަލާފައިވާ ކަމަށް އެ ބަޔާނުގައިވެ އެވެ.\n"އެ މަގްސަދު ހާސިލްވެއްޖެ. ކުރިއަށް އޮތް ދުވަސްތަކުގައި އަޅުގަނޑުގެ ލަފަ އާއި އިރުޝާދު ލިބެމުންދާނެ. ކުރިއަށް އޮތް ތަނުގައި ރާއްޖެ އަންނާނަން،" އެ ބަޔާނުގައިވެ އެވެ.\nމުޓުންގާ އިތުރަށް ވިދާޅުވީ އޭނާ ދެން އޮތް އަމާޒަކީ ހުރިހާ ފަރާތްތައް ގުޅިގެން ރާއްޖޭގައި ޑިމޮކްރަސީ ހަރުދަނާކޮށް، އަސާސީ ހައްގުތަކާއި މިނިވަންކަން ފުޅާ ދާއިރާއެއްގައި ރާއްޖޭގައި ލިބޭ ގޮތް ހެދުން ކަމަށެވެ.\nރާއްޖޭގައި ސިޔާސީ ހަމަޖެހުން ގާއިމްކޮށް، އިންސާފުވެރި އިންތިޚާބެއް ބޭއްވާ ފަދަ މާހައުލެއް އުފައްދަން މަންދޫބެއްގެ ގޮތުން ކަނޑައެޅި މުޓުންގާ ވަނީ ރައީސް ޔާމީނާއި އިދިކޮޅު ސިޔާސީ ފަރާތްތަކާއި ވެސް ބައްދަލުކޮށްފަ އެވެ.\nއިތުރު ލިޔުންތައް ކޮމަންވެލްތު އިދިކޮޅު އިއްތިހާދު ރާއްޖެ-ކޮމަންވެލްތު ރައީސް އަބްދުﷲ ޔާމީން ޑިޕްލޮމެޓުން


Vote Karudhaas Chaapu Kuraa Thanakee Minivan, Musthagillu Thanakah Vaakah Nujehey - Coalition - Vaguthu\nވޯޓް ކަރުދާސް ޗާޕް ކުރާ ތަނަކީ މިނިވަން މުސްތަޤިއްލު ތަނަކަށް ވާކަށް ނުޖެހޭ – ކޯލިޝަން\nއިދިކޮޅު ކޯލިޝަންގެ ވަކީލުން - މުހައްމަދު ޖިމީ\nދިވެހިރާއްޖޭގައި ބާއްވާ ރިޔާސީ އިންތިޚާބުތަކުގައި ބޭނުންކުރާ ވޯޓް ކަރުދާހަކީ "މިނިވަން، މުސްތަޤިއްލު" ޗާޕްހާނާއަކުން ޕްރިންޓް ކޮށްފައިވާ ވޯޓް ކަރުދާހަށްވުން ލާޒިމު ނޫންކަމަށް އެމްޑީޕީ، އަދާލަތު ޕާޓީ، ޖުމްހޫރީ ޕާޓީ އަދި ކުރީގެ ރައީސް މަޢުމޫން ޢަބްދުލްޤައްޔޫމްގެ ޤާނޫނީ ވަކީލުންގެ ޓީމުން ވިދާޅުވެއްޖެއެވެ.\nކޯލިޝަންގެ ޤާނޫނީ ޓީމުގެ ފަރާތުން ހިސާން ހުސައިން މިހެން ވިދާޅުވެފައިވަނީ ނިމިދިޔަ ރިޔާސީ އިންތީޚާބު ބާތިލު ކޮށްދިނުމަށްއެދި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ދިވެހިރާއްޖޭގެ ސްޕްރީމް ކޯޓަށް ހުށަހަޅުއްވާފައިވާ ދުސްތޫރީ މައްސަލައަށް ތަދައްހުލްވެވަޑައިގެން، އެ މައްސަލައިގެ ޝަރީއަތުގެ ފަހުބަސް ވިދާޅުވުމަށް ދެއްވި ފުރުޞަތުގައެވެ.\nހިސާން ވިދާޅުވީ، ވޯޓް ކަރުދާސް ޗާޕްކުރަނީ މިނިވަން، މުސްތަޤިއްލު ކުންފުންޏަކަށް ވާން ޖެހޭކަމަށް ބުނާ އެއްޗެއް ޤާނޫނެއް އަދި ގަވާއިދެއްވެސް ދިވެހިރާއްޖޭގައި ނެތް ކަމަށެވެ. އެހެންކަމުން ކޮންމެހެން ވޯޓް ކަރުދާސް ޗާޕްކުރާ ކުންފުނީގެ ބޯޑުގައި ތިއްބަވަނީ ކޮން ބައެއްތޯ ބަލަންވެސް ނުޖެހޭނެ ކަމަށެވެ.\nހިސާން މިހެން ވިދާޅުވެފައިވަނީ، ރިޔާސީ އިންތިޚާބުގެ ވޯޓް ކަރުދާސް ޗާޕް ކޮށްފައިވާ "އެމް-7" ގެ ބޯޑުގެ ނިންމުމެއް ވޯޓް ކަރުދާސް ޗާޕް ކުރުމާ ގުޅޭގޮތުން އޮތްތޯ ސްޕްރީމް ކޯޓުން ބަލައިދިނުމަށް އެދި ރައީސް ޔާމީންގެ ޤާނޫނީ ޓީމުން އެދިފައިވާތީ، އެކަމަށް ފާޑުވިދާޅުވަމުންނެވެ.\nހިސާން މިހެން ވިދާޅުވެފައިވާއިރު، ވޯޓް ކަރުދާސް ޗާޕް ކުރުމާއި، އެ ކަރުދާސް ރައްކާތެރިކޮށް ބެލެހެއްޓުމުގައި އިލެކްޝަންސް ކޮމިޝަނުން އަމަލުކޮށްފައިވާ ގޮތާއިމެދު ރައީސް ޔާމީން ވަނީ ސުވާލު އުފައްދާފައެވެ.\nއިތުރަށް ހިސާން ވިދާޅުވީ ދިވެހި ދައުލަތުގެ އެންމެހާ ބާރުތައް ފެށެނީވެސް އަދި ނިމެނީވެސް ރައްޔިތުންގެ ކިބައިން ކަމަށާއި، މި މައްސަލައަކީ ރިޔާސީ އިންތީޚާބުން ބަލިވުމުން ލިބުނު "މޮޅިވެރިކަމާއި، ވޭނާއި، އާޚުން" ރައީސް ޔާމީން ދިވެހިރާއްޖޭގެ ސްޕްރީމް ކޯޓަށް ހުށަހަޅާފައިވާ މައްސަލައެއް ކަމަށެވެ.\nމި މައްސަލަ ސާބިތުކުރުމަށް ރައީސް ޔާމީންގެ ފަރާތްޕުޅުން ކޯޓަށް ހުށަހެޅި ސިއްރު ހެކިންގެ ހެކިބަސް ނުނަގަން ސްޕްރީމް ކޯޓުން މިއަދު ނިންމަވާފައިވާއިރު، މައްސަލައިގެ ހުރިހާ އަޑުއެހުމެއް ވަނީ ނިންމާލާފައެވެ. ނަމަވެސް މައްސަލައިގެ ހުކުމް އިއްވާނެ ވަކި ދުވަހެއް މިހާތަނަށް ހާމަކުރައްވާފައެއް ނުވެއެވެ.\nއޮކްޓޯބަރ 16, 2018 17:33\nއެހެނާ... އެކަމު އެހެންކިޔާގެން ހަޅޭއްވެސް ލެވި ތިމީހުން\nއޮކްޓޯބަރ 16, 2018 17:35\nކަމަނާ ކަމަނާމިއަދުތިޔަވިދާޅުވާބަސް އަދިބަދަލުވާދުވަސް އަނާނެ މިއަދުކަންތައްތައް މިވަމުންދާގޮތްރަށްޔިތުންބަލަންމިތިބީ ﷲގެހެޔޮރަހުމަތުން މިކަންކަމުގެ ހަގީގަތް މާލަސްތަކެއްނުވެ ފެންނާނެ ކަމަނާމިއަދު ތިޔަފޮރުވަން މަސައްކަތްކުރާކަންތައްތައް ކަމާނަށް އަދިކުރިމަތިވާނެ އިންތިޒާރުކޮށްލަށްވާ\nއޮކްޓޯބަރ 16, 2018 17:56\nމިނިވަން ތަނަކަށް ވާން ޖެހޭނެ.!!\nއޮކްޓޯބަރ 16, 2018 18:22\nމި މީހުންގެ ކޮޅަށް ބޮޑުކޮށް އޮތުމުން އެއީ މައްސަލައެއްނޫން! ވޯޓުން ވައްކަންކުރުމަކީވެސް މައްލައެއްނޫން! އެކަމަކު އަނެއް ކޮޅަށް ވޯތު އޮތްނަމަ އެއީ ގަޔަށްބޮލަށް އަރާގަންވަރުގެ މައްސަލައެއް!....ހަމަ ޖަންގަލީ ޤާނޫނު!\nއޮކްޓޯބަރ 16, 2018 19:21\nތިކަން އެނގުނީހީ ވޯޓު ކަރުދާސްތައް ސަރުކާރު ނިސްބަތްވާ ތަނަކުން ޗާޕްކޮށް ގެން މެދުވެރި ވި މައްސަލައެއްނަމަ، އެއިރުން ތިބައިގަނޑު ކިޔާނީ އެހެންލަވައެއް ތޯއްޗެއް؟ ގާނޫނަކުން ބަޔާން ކޮށްފަ ނެތަސް ކޯލިޝަން ހަދައިގެން އުޅޭ މީހެއްގެ ޙިއްސާއޮންނަ ތަނަކުން ވޯޓުކަރުދާސް ޗާޕްކުރި ކުރުމަކީ ކަނޑައެޅިގެން ވޯޓަށް މަކަރު ހެދުމުގެ ފުރުޞަތު އޮންނާނެ ކަމެއް ކަމުގައި އަހަރުމެން ގަބޫލު ކުރަނީ!


މިހިތުގެ ލޯތްބޭ ތީ 1 – Esfiya\nލޯބި March 20, 2016\nމިހިތުގެ ލޯތްބޭ ތީ 1\nއަނޫޝާ ސިއްސައިގެން ދިޔައެވެ. އަވަސް އަވަހަށް ލޯ ފޮހެލިއެވެ.\n“ދާން ވެއްޖެ… ދޫކޮށްލާ…” އަނޫޝާ ބުންޏެވެ.\nޒިހާން އެއްޗެއް ނުބުނެ އަނޫޝާގެ އަތުގައި ހިފަހައްޓައިގެން އިން ގޮތަށް ދިނެވެ.\n“ޒިހާން، ޕްލީޒް…” އަނޫޝާ ދޮރާ ދިމާއަށް ބަލާލިއެވެ.\n“ދުވަހަކުވެސް މިހެން ދެތިން މިނެޓަށް ވުރެ ގިނައިރު ވަންދެން އަހަންނަށް އަނޫއާ ވާހަކަ ދައްކާލަން ޗާންސެއް ލިބޭނެތަ؟” ޒިހާން އަހާލިއެވެ.\n“އަހަރެން ކީއް ކުރާނީ؟ ޒިހާންއަށް އެނގޭނެ—”\n“އަނޫޝާ!” ދޮރުގެ އަނެއް ފަރާތުން އަޑު އައެވެ. އަނޫޝާ ސިހިފައި ޒިހާންއާ ދިމާއަށް ބަލާލީ ބިރުން އިނދެއެވެ.\nޒިހާން އަނޫޝާ އަތުން ދޫކޮށްލިއެވެ. އަނޫޝާ އަވަސް އަވަހަށް މޫނު ފޮހެލަމުން ތެދުވެގެން ގޮސް ދޮރު ހުޅުވާލިއެވެ.\n“ދެބަސް ބުނާ އިރަށް ކޮޓަރިއަށް ވަދެ ކީއްތަ ތިކުރަނީ؟ މިވަރަށް ގޮވާ އިރު އަޑުވެސް ހަމަ ނީވޭތީތަ އަނގައިން ނުބުނެ ތިއޮންނަނީ؟ ކީއްތަ ތިކުރަނީ؟” އަނޫޝާ ނިކުތް އިރަށް ޝަރީފާ ހަޅޭ ލަވަން ފެށިއެވެ. ކޮޓަރި ތެރޭ އިން ޒިހާންއަށްވެސް އަޑު އިވުނެވެ.\n“އަހަރެން—” އަނޫޝާ އެއްޗެއް ބުނަން އުޅުނެވެ.\n“މިރެއަށް ކުރަން ހުރި މަސައްކަތެއް އަނޫޝާއަކަށް ނޭނގޭތަ؟ ކޮޓަރި ތެރެއަށް ވަދެ އޮތީމަ ކާކު އެހުރިހާ ކަމެއް ކުރާނީ؟” އަނޫޝާ ބުނާ އެއްޗެއް އަޑު އަހާކަށްވެސް ޝަރީފާ ބޭނުމެއް ނޫނެވެ.\nއަނޫޝާ އިތުރަށް ވާހަކަ ނުދައްކާ ޝަރީފާއާ އެކީ ތިރިއަށް ފޭބިއެވެ. އިރުކޮޅެއް ފަހުން ޒިހާންވެސް ކޮޓަރިން ނިކުމެ ތިރިއަށް ފޭބިއެވެ. އަނޫޝާއާ މެދު ވިސްނަމުން ސިޑިން ފައިބަމުން ދިޔައިރު މައްޗަށް އަރައިގެންއައި ޝިޔާޒް ޒިހާންއަކަށް ނުފެނެއެވެ.\n“ޒިހާން…” ޝިޔާޒްގެ ކައިރިން ލާފައި ފައިބަން އުޅުނު ޒިހާންގެ އަތުގައި ހިފާ ހުއްޓުވަމުން ޝިޔާޒް ގޮވާލިއެވެ.\n“ޝިޔާޒް…” ކުރިމަތިން ޝިޔާޒް ފެނުމުން ޒިހާންއަށް ބުނެވުނެވެ.\n“ކޮން ހިޔާލެއްގަ ހުރެގެންތަ ކުރިމަތިން އަހަރެން އައިތަންވެސް ނުފެނުނީ؟” ޝިޔާޒް އަހާލިއެވެ.\n“ހިޔާލޭ… ޝިޔާޒްއަށްވެސް އެނގޭނެ އަހަރެން ކުރާނެ ހިޔާލު” ޒިހާން ބުންޏެވެ.\n“ދެންމެތަ ތިއައީ؟” ޝިޔާޒް މައްޗަށް އަރަމުން އަހާލިއެވެ.\n“އަދި ނުވޭ ގިނަ އިރެއް…” ޒިހާން ޖަވާބު ދިނެވެ.\n“އަނޫ ކޮބާ؟” ޝިޔާޒް އަނޫޝާއާ ނެހޭ ގޮތުން އެހިއެވެ.\nޒިހާން އެއްޗެއް ނުބުނެ ކޮނޑު އަރުވާލިއެވެ.\n“ހަމަ ޗާންސެއް ނުލިބޭ ދޯ!” ޝިޔާޒް ކުރީ ސުވާލެއް ނޫނެވެ.\n“ދެންމެވެސް އަހަރެން އައި އިރު އަނޫ އޮތީ ރޯން… އަހަންނަށް ކިހިނެއްތޯ ވީ އަހާނުލެވިގެން އުޅެނިކޮށް ޝިޔާޒް މަންމަ އައިސް ހަޅޭ ލަވަލަވާފަ އަނޫ ގޮވައިގެން ގޮއްސި” ޒިހާން ކިޔާދިނެވެ.\n“މަންމަދޯ! އަހަރެން ހިތަށް އަރާ މަންމަ ކީށްވެބާއޭ އެހެން ހަދަނީ… ހާދަ ވަރަކަށް މަސައްކަތް ކޮށްފީމޭ މަންމައަށް ވިސްނައި ދެވޭތޯ… އެކަމަކު… ބައްޕަ ނިޔާވި ފަހުންނޭ އަދި މާކަންތައް ބޮޑު ވެގެން މިއުޅެނީ” ޝިޔާޒް ފުން ނޭވައެއް ދޫކޮށްލިއެވެ.\n“ޒިހާން އެވާހަކަ ދެއްކިންތަ އަނޫއާ؟” މިނަޓެއްހާ އިރު ފަހުން ޝިޔާޒް އެހިއެވެ.\n“ކިހިނެއް ބުނާނީ؟ މިވީ ދެމަހެއްހާ ދުވަސް ތެރޭގަ ނޭނގެ އަހަރުމެންނަށް ބައިގަޑިއެއްހާ އިރުވެސް ވާހަކަ ދައްކާލެވުނު ކަމެއް… ދެން ކިހިނެއް އެކަހަލަ ވާހަކައެއް ދައްކާނީ؟” އިސްތަށިގަނޑުގައި އަތް ހިންގާލަމުން ޒިހާން ބުނެލިއެވެ.\n“ދެން އަނޫ ކައިރީގަ ނުބުނެ ވިޔަސް ހުރިހާ ކަމެއް ހަމަ ޖައްސަންވީނު؟” ޝިޔާޒް ހިޔާލެއް ދިނެވެ.\n“އެހެން ކިހިނެއް ހަދާނީ؟ ރައްޓެހި ވިޔަސް އަހަންނަކަށް ނޭނގެ އަނޫ ގަބޫލު ވާނެ ކަމެއްވެސް… ހަމަ ގައިމުވެސް އަހަރެން ވަރަށް ލޯބިވޭ، މިއަދުވެސް އިންނަން ބޭނުން… އެކަމަކު އަނޫގެ ހިޔާލުވެސް ހޯދައިގެނެއްނު އެވަރުގެ ކަމަކާއިގެން އުޅެވޭނީ؟” ޒިހާން އޭނައަށް ފެންނަ ގޮތް ޝިޔާޒްއާ ހިއްސާ ކުރިއެވެ.\n“ޝިޔާޒް ބުނެބަލަ… އަނޫގެ ކުށެއްތަ އޭނަގެ މަންމައާ ބައްޕަ މަރުވުން އެއީ؟ އެކަމުން އެންމެ ބޮޑު ހިތާމައެއްވެސް ލިބުނީ ހަމަ އަނޫއަށް… ޝިޔާޒް މަންމައަށް އަނޫ ބަލަން ޖެހުމަކީ އަނޫ ކުރާނެ ކަމެއްތަ؟ އެހެރީ އޭނަ އުޅޭ ގޮތް… އެކަމަކު އަބަދުވެސް އިވޭނީ އޭނައާ ދިމާއަށް ހަޅޭލަވާ އެއްޗެހި ކިޔާ އަޑު… އެއްފަހަރުވެސް ހިތަކަށް ހަމަ ނާރާތަ އެއީވެސް އިންސާނެކޭ؟ އޭނަގެ ހިތަށްވެސް އަސަރު ކުރާނެޔޭ؟ އަހަންނަށް ވާނެ ނަމަ ދެން އެންމެ އިރުކޮޅަކުވެސް އަނޫ މިގެޔަކު ނުބަހައްޓާނަން… މިއަދުވެސް އިނދެގެން އަހަންނާ އެކީ ގެންދަން ތައްޔާރަށް މިހިރީ، އެކަމަކު އެކަންވެސް ނުވެގެން މިއުޅެނީ”\nޒިހާންއަށް އަނޫޝާ އެހެން އުޅޭތަން ދެކެން އުނދަގޫ ވާވަރު ޒިހާންގެ ވާހަކައިންވެސް ޝިޔާޒްއަށް ވިސްނުނެވެ. ކޮންމެ ގޮތަކުން ވިޔަސް އަނޫޝާއަށާ ޒިހާންއަށް އެހީ ވާން އެވަގުތު ޝިޔާޒް އަމިއްލަ ނަފްސަށް ވައުދު ވިއެވެ.\nއަނޫޝާއަކީ ޝިޔާޒްއާ ދެބޭންގެ ދެދަރި ކުއްޖެކެވެ. ޝިޔާޒްގެ ބައްޕަ ލަތީފްއަކީ އަނޫޝާގެ ބައްޕަ ނައީމްގެ އެއްބަނޑު އެއްބަފާ ބޭބެއެވެ. އަނޫޝާގެ އުމުރުން 11 އަހަރުގައި ނައީމްއާ އަނޫޝާގެ މަންމަ އާމިލާ ވަނި ނިޔާ ވެފައެވެ. އޭގެ ފަހުން މިވީ7އަހަރު އަނޫޝާ ހުންނަނީ ބޮޑުބޭބެ ކައިރީގައެވެ. އަނޫޝާ ފުރަތަމަ އެގެޔަށް އައި ދުވަހުން ފެށިގެންވެސް ޝަރީފާ އަނޫޝާ ދެކެ ވަރަށް ރުޅި އާދެއެވެ. ލަތީފަކީ މާގިނައިން ވާހަކަ ދައްކާ ނޫޅޭ ބަސްމަދު މީހެއް ކަމުން ޝަރީފާ އަނޫޝާއާ މެދު ކަންތައް ކުރާ ގޮތާ ނުރުހުނު ނަމަވެސް ގިނަ ފަހަރަށް އެއްޗެއް ނުބުނެ ދޫކޮށްލަނީއެވެ. ލަތީފުގެ ދުނިޔޭގަވެސް ޝަރީފާ އަނޫޝާއާ މެދު ކަންތައް ކުރަމުން އައި ގޮތަށް ބަދަލެއް ނައިސް އެކަންތައް އޭރަށް ވުރެ ގޯސް ވީ4އަހަރު ފަހުން ލަތީފުވެސް ނިޔާ ވުމުންނެވެ.\nޝިޔާޒް ކިތަންމެ ވަރަކަށްވެސް ޝަރީފާއަށް ވިސްނައި ދެވޭތޯ މަސައްކަތް ކުރެއެވެ. ނަމަވެސް ޝަރީފާ އަނޫޝާއާ މެދު ކަންތައް ކުރާ ގޮތަކަށް ބަދަލެއް ގެނައުމުގައި ކާމިޔާބެއް ނުވިއެވެ.\nއަނޫޝާއަކީ އަބަދުވެސް ވަރަށް މަޑުމައިތިރި މިޒާޖެއްގެ ކުއްޖެކެވެ. ޝަރީފާ އަނޫޝާއާ މެދު ކަންތައް ކުރާ ގޮތާމެދު ދުވަހަކުވެސް އަނޫޝާ އެއްޗެއް ނުބުނެއެވެ. ކުރަން ޖެހޭ ހުރިހާ މަސައްކަތެއް ކޮށްފަވެސް ޝަރީފާ އެއްޗެހި ކިޔުމުންވެސް އަޑު އަހަން ހުންނަނީއެވެ. ލަތީފު ހުރި އިރުވެސް އަދި އޭގެ ފަހުންވެސް އަނޫޝާގެ އެންމެ ބޮޑު ހިމާޔަތްތެރިއަކީ ޝިޔާޒްއެވެ. ގިނަ ފަހަރަށް ޝަރީފާގެ ވިހަ ބަސްތަކުން އަނޫޝާ ދިފާއު ކުރަނީ ޝިޔާޒްއެވެ. ޝިޔާޒްގެ އިތުރުން ޝިޔާޒްގެ ކޮއްކޮ ޝައުފާވެސް ޝަރީފާ އަނޫޝާއާ މެދު ކަންތައް ކުރާ ގޮތުން ހިތްހަމަ ނުޖެހި ޝަރީފާއަށް ވިސްނައިދެވޭތޯ ބަލައެވެ.\nފަހަކަށް އައިސް ކުރިއަށް ވުރެން ބޮޑަށް ޝަރީފާ އަނޫޝާ ދެކެ ރުޅި އަންނަކަން އަނޫޝާއަށް ވަނީ ފާހަގަ ކުރެވިފައެވެ. އަނޫޝާގެ އިތުރުން ގޭ އެހެން މީހުންނަށްވެސް އެކަން ފާހަގަ ކުރެވެއެވެ. ކުރިއަށް ވުރެން ބޮޑަށް ޝަރީފާ އަނޫޝާ ދެކެ ރުޅި އަންނަން ވީ ސަބަބެއް އަނޫޝާއަކަށް ނުވިސްނެއެވެ. ނަމަވެސް އެހުރިހާ ކަމަކަށް އަނޫޝާ ކެތްތެރި ވަނީ ޒިހާން މަތިން ހަނދާން ކުރަމުންނެވެ. ޒިހާންގެ ލޯތްބަށް އިތުބާރު ކުރެވޭތިއެވެ.\nޝަރީފާގެ މިޒާޖު އެހާ ބަދަލު ވި ސަބަބު އަނޫޝާއަށް ނޭނގުނު ނަމަވެސް އެކަން ޝިޔާޒްއަށް އެނގެއެވެ. އެހުރިހާ ކަމެއްގެ ފަހަތުގައި ވަނީ ޝިޔާޒްގެ ކޮއްކޮ އަދި ޝަރީފާގެ އެންމެ ހަގު ދަރިފުޅު ޝަމްހާއެވެ.\nޒިހާންއަކީ ޝިޔާޒްގެ ވަރަށް ގާތް ރައްޓެއްސެކެވެ. އަބަދުހެން ޝިޔާޒްމެން ގެޔަށްވެސް އައިސް އުޅޭނެއެވެ. އަނޫޝާއަށް ފުރަތަމަ ޒިހާން ފެނުނު ދުވަހުން ފެށިގެންވެސް އަނޫޝާ ވަނީ ޒިހާންއަށް ހިތް ހަދިޔާ ކޮށްފައެވެ. ނަމަވެސް އަނޫޝާ އެކަން އެއްވެސް މީހަކަށް ނާންގައެވެ.\nޒިހާންއަށް އަނޫޝާއާ މެދު ވިސްނެން ފެށީ ޝިޔާޒްގެ ސަބަބުންނެވެ. ޝިޔާޒްމެން ގެޔަށް އަނޫޝާ އައި ދުވަހުން ފެށިގެންވެސް އަނޫޝާ ކުރާ ހިތާމަ ޝިޔާޒްއަށް ސިއްރެއް ނުވެއެވެ. އެއްވެސް މީހެއް ކައިރީގައި އެވާހަކަ ނުދެއްކި ނަމަވެސް އަނޫޝާ ހުންނަނީ އުފަލުން ނޫންކަން ޝިޔާޒްއަށް އެނގެއެވެ. އެކަމާ ބެހޭ ގޮތުން ޝިޔާޒް އެންމެ ގިނައިން ވާހަކަ ދައްކަނީ ޒިހާންއާއެވެ. އެވާހަކަތައް އަޑު އަހާފައި ޒިހާން އަނޫޝާއާ މެދު ހަމްދަރްދީ ވިއެވެ. މަދުމަދުން އަނޫޝާއާ ވާހަކަ ދައްކަން ޒިހާން މަސައްކަތް ކުރީ އަނޫޝާ ހިތްހަމަ ޖައްސައި ދިނުމުގެ ގޮތުން ކޮންމެވެސް ކަމެއް ކޮށްދިނުމަށް ޓަކައެވެ. ކުޑަކުޑަ އުފަލެއް ނަމަވެސް އަނޫޝާއަށް ހޯދައި ދެވޭތޯއެވެ.\nޒިހާންއާ ވާހަކަ ދައްކާލެވުމުން އަނޫޝާގެ މޫނު މަތިން ފާޅުވާ ހިތްހަމަ ޖެހުމާ އުފާ ފެނުމުން ޒިހާންގެ ހިތަށްވެސް ލިބެނީ އުފަލެކެވެ. ޒިހާންއާ ވާހަކަ ދައްކާ އިރު އަނޫޝާގެ މޫނު މަތިން ފެންނަ ހިނިތުންވުން ޒިހާންގެ ހިތުގައި ފޮޓޮއެއްހެން ކުރެހިގެން ދިޔައެވެ. ގިނަ ގިނައިން އަނޫޝާއާ ވާހަކަ ދައްކާ ހިތްވާން ފެށުމުން އެކުރެވޭ އިހުސާސްތަކާ މެދު ވިސްނަން ޒިހާންއަށް މަޖުބޫރު ވިއެވެ. މިވެވެނީ ލޯބިކަން ޒިހާންއަށް ވިސްނުނީ ދުވަސްކޮޅެއް ފަހުންނެވެ.\nއަނޫޝާ ޒިހާންއާ މެދު ދެކޭ ގޮތް ޒިހާންއަށް އެނގުނީ ޝިޔާޒްގެ ކޮއްކޮ ޝައުފާގެ ފަރާތުންނެވެ. އެކަން އެނގުމާ އެކު ޒިހާން އަނޫޝާއަށް ލޯބި ހުށަހެޅިއެވެ. އަނޫޝާވެސް އެލޯބި ވަގުތުން ގަބޫލު ކުރީ ޒިހާން އަނޫޝާ ދެކެ ލޯބިވާކަން ޔަގީން ވާތީއެވެ. ދެމީހުންގެ ގުޅުން ފެށުނީ އެހިސާބުންނެވެ. ޒިހާންގެ ފަރާތުން އަނޫޝާއަށް ލިބޭ އަޅާލުމާ ލޯބި ފެނުމުން ޝިޔާޒްއާ ޝައުފާވެސް އުފާ ވިއެވެ.\nނަމަވެސް އެކަމާ ޝަމްހާ ހިތް ހަމައެއް ނުޖެހުނެވެ. އެތައް ދުވަހެއް ވަންދެން ޒިހާންއަށް ފާރަލަމުން ދަނިކޮށް ޒިހާންއާ އަނޫޝާ ރައްޓެހިވި ކަން އެނގުމުން ކުރިންވެސް އަނޫޝާ ދެކެ ރުޅި އަންނަ ޝަމްހާ ވަކިން ބޮޑަށް އަނޫޝާ ދެކެ ރުޅިއައެވެ.\nއެރުޅީގަ ޝަމްހާ އެހުރިހާ ކަމެއް ޝަރީފާއަށް ކިޔާދިނެވެ. ޝަރީފާވެސް އަނޫޝާ ދެކެ އަންނަމުން ދިޔަ ރުޅި އެތައް ގުނައެއް އިތުރުވީ އަމިއްލަ ދަރުފުޅަށް ނުލިބުނު އެއްޗެއް އަނޫޝާއަށް ލިބުމުންނެވެ. އެކަން ހުއްޓުވަން ވެގެން ޝަރީފާ އެވާހަކަ ދެއްކީ ޝިޔާޒްއާއެވެ.\nގެޔަށް އަންމަ މީހުންނާ އެކު އަނޫޝާ ބާއްވަން ނުޖެހޭ ގުޅުން ބާއްވާތީ އެކަން ހުއްޓުވާށޭ ބުނެ ޝިޔާޒް ގާތު ޝަރީފާ ވާހަކަ ދެއްކީ އެކަން ޝިޔާޒްއަށް ނޭނގޭ ކަމަށް ހީކޮށެވެ. އަދި އެކަމަށް ޝިޔާޒް ހުރަސް އަޅާ އަނޫޝާ ހުއްޓުވާނެ ކަމުގެ އުންމީދުގައެވެ.\nނަމަވެސް ޝިޔާޒް އެކަމުގައި ޝަރީފާއާ އެއްކޮޅަކަށް ވާހަކައެއް ނުދެއްކިއެވެ.\n“އެއީ އަނޫގެ އަމިއްލަ ކަމެއް، އަހަރުމެން ކީށްކުރަން އެކަމާ ބެހެންވީ؟ އެހެން ނޫނަސް އެއީ މިހާރު ކުޑަ ކުއްޖެއްވެސް ނޫނެއްނު؟ ޒިހާންއާ ގުޅެން ބޭނުމިއްޔާ އަހަރުމެން އަނޫ ހުއްޓުވަން ވީ ކީށްކުރަން؟ އޭނަގެ އަމިއްލަ ދިރި އުޅުމުގަ އެކަހަލަ ކަންތައް ނިންމާނީ އޭނަ އަމިއްލައަކަށްނު؟” ޝިޔާޒް ޝަރީފާއަށް ދިން ޖަވާބަކީއެއީއެވެ.\n“އަނޫޝާއަށް ނުފެނުނުތަ ޒިހާން ނޫން މީހަކު؟” ޝަރީފާއަށް އަހާލެވުނެވެ. ޝަރީފާގެ އެ ސުވާލުން ޝިޔާޒް ހައިރާން ވިއެވެ. ޒިހާންއަކީ ގޯސް މީހެއް ހެން މަންމައަށް ހީވަނީ ބާއެވެ؟\n“ޒިހާން ކިހިނެއްވީ؟ އެއީ ގޯސް މީހެއް ހެން މަންމައަށް ހީވަނީތަ؟” ޝިޔާޒް އަހާލިއެވެ.\n“މަށަށްވެސް އެނގޭ އެއީ ރަނގަޅު މީހެއް ކަން… އެކަމަކު ޝަމްހާ ޒިހާން ދެކެ ލޯބި ވާކަން އެނގި ހުރެ އަނޫޝާ ވޭތަ އޭނައާ ރައްޓެހި ވާން؟”\n“ޝަމްހާއޭ…؟” އެއީ ޝިޔާޒްއަށް އާ ހަބަރެއް ކަމުން އަހާލެވުނީ ހައިރާންވެ ހުރެއެވެ.\n“އާނ… އެކުއްޖާ ކިހާ ދެރަ ވާނެ…؟ އެވަރު އެ އަނޫޝާއަށް ނޭނގުނުތަ؟” ޝަރީފާ ރުޅިވެރި ކަމާ އެކީ ބުނެލިއެވެ.\n“އަނޫއަށް އެނގޭތަ؟” އަނޫޝާއަށް އެކަން އެނގޭ ނަމަ ޒިހާންއާ ރއްޓެހި ނުވާނެ ކަން ޔަގީން ވި ނަމަވެސް ޝިޔާޒްއަށް އަހާލެވުނެވެ.\n“ކީށްވެތަ ނޭނގެންވީ؟ އޭނައަށް އެނގޭނެ… މަގޭ ޝަމްހާއަށް އުފަލެއް ލިބުނަ ނުދޭން ވެގެން އޭނަ ގަސްތުގަ ކުރި ކަމެއް އެއީ” ޝަރީފާ އަނޫޝާއާ މެދު ހިތުގަވާ ރުޅިވެރިކަން ބޭރު ކުރަމުން ދިޔައެވެ.\nޝަރީފާ އެހެން ބުނުމާ އެކީ އެއީ ދޮގެއް ކަން ޝިޔާޒްއަށް ޔަގީން ވިއެވެ.\n“އަނޫއަށް އެނގޭ ނަމަ އޭނަ އެހެން ނުހަދާނެ ކަން އަހަންނަށް ޔަގީން… އެހެން ނޫނަސް ޒިހާންވެސް ލޯބި ވަނީ އަނޫ ދެކެ، އެންމެ ރަނގަޅު ވާނީ މިކަމާ ދެން އިތުރު އެއްޗެއް ނުބުނުން” ޝިޔާޒް ބުންޏެވެ.\n“އާނ! ޝިޔާޒްގެ ކޮއްކޮއަކީ އެއަނޫޝާ ވިއްޔަ… ޝަމްހާ އަކީ ޝިޔާޒްގެ އެއްވެސް މީހެއް ނޫން…” ޝަރީފާ ޝަކުވާ ކޮށްލިއެވެ.\n“މަންމައަށްވެސް އެނގޭނެ ތީ ތެދެއް ނޫން ކަން… އަނޫއާ ޝަމްއާ ޝައު ދެކެ އަހަރެން ލޯބި ވަނީ ހަމަ އެއްވަރަކަށް…” ޝިޔާޒް ޝަރީފާއަށް ވިސްނައިދޭން މަސައްކަތް ކުރިއެވެ. ނަމަވެސް ޝަރީފާ ހުރީ އެއަޑު އަހާ ގޮތަކަށް ނޫނެވެ.\n“އެހެން ނަމަ މިއަދު އަނޫޝާއާ އެއްކޮޅަކަށް ނޫން ޝިޔާޒް ހުންނާނީކީ… ޝަމްހާއަށް އޭނަގެ އުފާ ހޯދަދޭން މަސައްކަތް ކުރީސް” ޝަރީފާ ބުންޏެވެ.\n“މަންމާ، ތީ އެންމެ ރަނގަޅު ގޮތް ނަމަ އަހަރެން ކަންތައް ކުރީހީ ތިހެން، އެކަމަކު މަންމައަށްވެސް އެނގޭނެ ތީކީ ރަނގަޅު ގޮތެއް ނޫން ކަން، މަންމަ ގަބޫލު ކުރުމާ ނުކުރުން އެއީ އެހެން ކަމެއް. އެންމެ ރަނގަޅު ވާނީ މަންމަ ޝަމްއަށް ވިސްނައި ދިނިއްޔާ” ޝިޔާޒް ބުންޏެވެ. އަދި އެތަނުން ދިޔައީ އިތުރަށް އެވާހަކަ ދައްކަން ބޭނުން ނުވާތީއެވެ. ކިތަންމެ ވަރަކަށް ވިސްނައިދިނަސް އަނޫޝާއަށް އުފަލެއް ލިބެން އޮތް ގޮތަކަށް ޝަރީފާ އެއްބަސް ނުވާނެ ކަންވެސް އެނގޭތީއެވެ.\nކޮންމެ ގޮތަކަށް ކަންތައް ކުރި ނަމަވެސް ޝަރީފާއާ ޝަމްހާ އަކީ ޝިޔާޒްގެ އާއިލާއެވެ. އެމީހުން ދެކެ ޝިޔާޒް ލޯބި ވެއެވެ. އަދި އެހެން މީހަކު އެމީހުން ދެކެ ނުރުހުން ވާކަށް ޝިޔާޒް ނޭދެއެވެ. އެ ދުވަހު ދެކެވުނު އެއްވެސް ވާހަކައެއް ޝިޔާޒް ޒިހާން ކައިރީގައި ނުބުނީ އެހެން ވެއެވެ.\n“ދެން އަހަރެން ދަނީ، ކިތަންމެ އިރަކު ހުއްޓަސް ދެން އަނޫއަށް ވަގުތެއް ނުވާނެ… ބައެއް ފަހަރު ހީވޭ އަހަރެން އައިއްސިއްޔާ ޝިޔާޒް މަންމަ އަދި ވަކިން…” ޒިހާން ބުނަން އުޅެފަވެސް ނުބުނެ ދޫކޮށްލިއެވެ.\nޒިހާން ބުނަން އުޅުނީ ޒިހާން އައުމުން ޝަރީފާ އަވަހަށް އަނޫޝާއަށް ގޮވާ ޒިހާންއާ ވާހަކަ ދެއްކިޔަ ނުދޭން މަސައްކަތް ކުރާ ވާހަކަ ކަން ޝިޔާޒްއަށް ވިސްނުނެވެ.\n“މިރޭ އަންނާނަން ދޯ؟” ޝިޔާޒް ވާހަކަ ބަދަލު ކޮށްލިއެވެ.\nޒިހާން ގާތަށް ހިނިއައެވެ.\n“އާނ… ޔަގީނެއްނު؟ އަހަރެންވެސް ޖެހޭނެއެއްނު ޝިޔާޒްގެ އިންލޯސްއާ ބައްދަލު ކުރަން؟” ޒިހާން ޝިޔާޒްގެ ކޮނޑުގައި ޖަހާލަމުން ދިމާ ކޮށްލިއެވެ. “އެހެން ނޫނަސް އޭރުން އަނޫއާ ވާހަކަ ދައްކާލާނެ ޗާންސެއް ލިބިދާނެ ކަންނޭނގެ”\n“އާނ، މިރޭ އާދޭ، އަހަރެން ތިޗާންސް ހޯދަދޭނަން” ޝިޔާޒް ޔަގީން ކަން ދިނެވެ.\nބަދިގޭގެ ކަންތައް ނިންމާލާފައި އަނޫޝާ ގޮސް ފެންވަރާލިއެވެ. މިޒްނާމެންގޭ މީހުން އަންނަން ވާއިރަށް އަދި ކާން ތައްޔާރު ކުރަންވެސް ޖެހޭތީއާ އެކީ އަނޫޝާ އަވަސް ކޮށްލައިގެން ނިކުމެ ނަމާދު ކޮށްލައިގެން ތެދުވިތަނާ ޝިޔާޒް އައިސް އެކޮޓަރިއަށް ވަނެވެ.\n“ދޮންބޭ، ކަމަކުތަ؟” އަނޫޝާ އަހާލިއެވެ.\n“ކަމަކު ނޫން، މެސެޖެއް ދޭން ވެގެން” ޝިޔާޒް އެހެން ބުނުމާ އެކީ އަނޫޝާގެ މޭ ބާރަށް ތެޅިގަތެވެ. ޝިޔާޒް ބުނަން އެއުޅެނީ ޒިހާންގެ ވާހަކައެއް ކަން ޔަގީނެވެ.\n“ޒިހާން ބުނި މިރޭ ނައިން އެހާ ކަންހާ އިރު އަންނާނަމޭ، އަނޫ ކުޑަ ވަގުތު ކޮޅަކަށް ވިޔަސް ފްރީ ވެލައްޗޭ” ޝިޔާޒް ބުންޏެވެ.\n“ދޮންބެއަށް އެނގޭނެ އަހަންނަށް ވަގުތެއް ނުވާނެކަން. މިރޭ އަދި ވަކިން… ފަހަރެއްގަ މިޒޫމެން ދިޔައީމަ…” އަނޫޝާ އިސް ޖަހާލަމުން ބުންޏެވެ.\n“އެންމެ ރެއަކު ޝަމްއަށްވެސް ބަދިގޭ ކަންތައް ބަލާލެވިދާނެއެއްނު؟” އެހެން ބުނި އިރުވެސް ޝަމްހާ ބަދިގެއަށް ނުވަންނާނެކަން ޝިޔާޒްއަށް އެނގެއެވެ.\nއަނޫޝާ އެއްވެސް އެއްޗެއް ނުބުނެ ހުއްޓެވެ. އެހެން ގޮތެއް އޮތްތޯ ޝިޔާޒް ވިސްނާލިއެވެ. ނަމަވެސް ގޮތެއް ނުވިސްނުނެވެ.\n“އަނޫ، ދޮންބޭ” އެވަގުތު ކޮޓަރިއަށް ވަންނަމުން ޝައުފާ ގޮވާލިއެވެ.\nޝައުފާ ފެނުމާއެކު ޝިޔާޒްއަށް ގޮތެއް ވިސްނުނެވެ.\n“ޝައު، ވަރަށް ބޮޑު ކަމެއް ކޮށްދޭން ވެއްޖެ” ޝިޔާޒް ބުންޏެވެ.\n“ކޮން ކަމެއް؟” އެތެރެއަށް ވަދެ އެނދުގައި އިށީންނަމުން ޝައުފާ އަހާލިއެވެ.\n“ޝައުއަށްވެސް މަންމަގެ ގޮތް އެނގެއެއްނު؟ މިރޭ ޒިހާން ބޭނުންވޭ އަނޫއާ މީޓް ކޮށްލަން—”\n“އަނޫއާ ޒިހާންއޭ؟ އަސްލުތަ؟ ކޮން އިރަކު؟” ޝިޔާޒްއަށް އެހިސާބަށް ބުނެވުނު އިރަށް ޝައުފާ އަހާލިއެވެ.\n“އާނ، އިހަށް އަޑު އަހާބަލަ! މިރޭ މިޒޫމެން ފެމިލީ އަންނާތީ މަންމަ މާ ވަރުގަދަ ކެއުމެއް ތައްޔާރު ކޮށްގެން އެކަމުގަ އަނޫ ސްޓަކް ވެގެން މިއުޅެނީ… ޝައު ކޮށްދޭން ވީ ކަމަކީ އަނޫއަށް ހުރި މަސައްކަތާ ހަވާލު ވާންވީ މިރޭ” ޝިޔާޒް ބުންޏެވެ.\n“ހާސް ނުވޭ، އަހަރެން މިހިރީނު؟ ދެން އަނޫ ރެޑީވޭ ޒިހާންއާ މީޓް ކުރަން” ޝައުފާ ބުނެލިއެވެ.\n“ގުޑް ގަރލް! ތޭންކްސް” ޝައުފާގެ ބޮލުގަ ފިރުމާލަމުން ޝިޔާޒް ބުންޏެވެ. އަދި އަނޫޝާއަށް ބަލާލާފައި ނިކުތެވެ.\n“އަނޫވެސް ހާދަ ސީކްރެޓިވް ވެއްޖޭ ދޯ މިހާރު؟ އަންގާވެސް ނުލާ ވިއްޔަ…” ޝައުފާ އަނޫޝާއާ ދިމާ ކޮށްލިއެވެ.\n“ނޫނޭ، ސީކްރެޓިވް ވީކީ ނޫން، އަދި މާގިނަ ދުވަހެއްވެސް ނުވޭ، އެންމެ ދެމަސް، އެހެން ނޫނަސް ދޮންތަވެސް ނުވެސް އާދޭ ވިއްޔަ އެހާ ވަރަކަށް” އަނޫޝާ އިސްތަށިގަނޑު ނިއުޅާލަމުން ބުންޏެވެ.\n“އަންނަ ކަމަށް ވަނީ ކިހާ ވަރަކަށް އައިމަތަ؟ ގައިމުވެސް މިދިޔަ ދެމަސް ތެރޭގަ ހައެއްކަ ފަހަރު އައިން މިގެޔަށް، އެކަމު އަނޫއަށް އަހަރެން ކައިރީގަ އެވާހަކަ ބުނާނެ ވަގުތެއް ނުވި” ޝައުފާ ޝަކުވާ ކޮށްލިއެވެ.\n“އަހަންނަށް އެވާހަކަ ނުބުނެވުނީ ކީއްވެ ކަން ދޮންތަ ތި ބުނީ އަމިއްލައަށް” އަނޫޝާ ބުންޏެވެ.\n“އަހަރެން ކީކޭ ބުނީ؟” ބުނެވުނީ ކީކޭތޯ ހަނދާން ކުރަމުން ޝައުފާ އަހާލިއެވެ.\n“އަހަންނަށް ދޮންތަ ކައިރީގަ އެވާހަކަ ބުނާނެ ވަގުތެއް ނުވީއޭ…” އަނޫޝާ ހަނދާން ކޮށްދިނެވެ.\n“އާނ، ދޯ!” ޝައުފާ ބުނެލިއެވެ. “އަސްލުވެސް، އަހަރެން އަޔަސް އަނޫ އަބަދު އުޅޭނީ މަސައްކަތުގަ… ދެން އެންމެ ރަނގަޅު، ސޮރީ!” ޝައުފާ ބުންޏެވެ.\n“ދޮންތަ މާފަށް އެދޭ ވަރުގެ ކަމެއް އަދި ނުވެޔޭ” ޝައުފާ ކައިރީގައި އިށީނދެފައި އަނޫޝާ ޝައުފާގެ އަތުގައި ހިފާލިއެވެ.\n“އަސްލުވެސް އެވަރު އަހަންނަށްވެސް ވިސްނެން ވާނެދޯ؟ އަހަރެން ހިތަށް އަރާ މަންމަ ކީއްވެ ބާއޭ އަނޫ ދެކެ އެހާ ރުޅި އަންނަނީ…” ޝައުފާ ދެރަ ވެފައި ބުންޏެވެ.\n“އެކަމު ދޮންބެއާ ދޮންތަ އަހަރެން ދެކެ ލޯބި ވަމެއްނު؟ އެވަރުން އަހަންނަށް ފުދޭ” އަނޫޝާ ބުންޏެވެ.\n“އެވަރަކުން ނުފުދޭނެ… އެހެން ވީމަތާ ޒިހާން އެއުޅެނީ. ބުނެބަލަ، ޒިހާން ވަރަށް ލޯބިވޭތަ އަނޫ ދެކެ؟” ޝައުފާ އަހާލިއެވެ.\n“އާނ، ހީވަނީ އެހެން… ދޮންތަ ބުނެބަލަ، ލޯބި ވަންޏާ ކިހިނެއް އެނގޭނީ؟” އަނޫޝާ ޝައުފާއަށް ބަލާލިއެވެ.\n“ލޯބި ވަންޏާ… ޒިހާން ދެރަ ވޭތަ އަނޫ އުޅޭ ގޮތުން؟… އޭނަ ދައްކާ ވާހަކައިން އެކަން އިހުސާސް ވޭތަ؟”\nއަނޫޝާ ޝައުފާގެ ކޮންމެ ސުވާލެއްގެ ޖަވާބުގައި ބޯޖަހާލައެވެ.\n“އަނޫ ޒިހާންއާ ވާހަކަ ދައްކަން އިންނަ އިރު—” ޝައުފާ އެހެން ސުވާލެއް ކުރަން އުޅުނެވެ. ނަމަވެސް އެއަށް ވުރެން ކުރިން އަނޫޝާ ވާހަކަ ދައްކަން ފެށިއެވެ.\n“އަހަރުމެން ނުތިބެމޭ ވާހަކަ ދައްކާކަށް، ޒިހާން އަޔަސް އަހަންނަށް ވަގުތެއް ނުވޭ” އިސް ޖަހާލާފައި އަނޫޝާ ބުންޏެވެ.\n“އެކަމާ ޒިހާން އަނޫ ދެކެ ރުޅި އާދޭތަ؟” ޝައުފާ އެހިއެވެ. ޖަވާބުގައި އަނޫޝާ ދެފަރާތަށް ބޯހަލުވާލިއެވެ.\n“ދޮންތައަށްވެސް ހީވަނީ ޒިހާން އަނޫދެކެ ވަރަށް ލޯބި ވޭހެން… އަނޫ، ޒިހާންއާ މެރީ ކުރައްޗޭ!” އަނޫޝާގެ އަތުގަ ހިފާލަމުން ޝައުފާ ބުންޏެވެ.\n“ކީއްވެ ތިހެން ތިބުނީ؟” އަނޫޝާ އަހާލިއެވެ.\n“މުޅި އުމުރުގަ އަނޫއަށް މިހެން އުޅެވޭނެތަ؟ އަނޫ ނުބުންޏަސް އަހަރުމެންނަށް އެނގޭ މަންމަ އަނޫއަށް ރަނގަޅެއް ނޫން ކަން، އަހަރެން ބޭނުން ވަނީ އަނޫ ދެކެ ވަރަށް ލޯބިވާ މީހަކާ އިނދެގެން އަނޫ ވަރަށް އުފަލުގަ އުޅޭ ތަން ދެކެން… ޒިހާންއާ އިނދެގެން ދިޔައިމަ އަނޫއަށް މިކަންތައްތަކުން ސަލާމަތް ވެވޭނީ” ޝައުފާ ބުންޏެވެ.\nއަނޫޝާ އެއްޗެއް ނުބުނެ އިނެވެ.\nހުރިހާ ކުދިން.. މާޝާ އާ ވާހަކަ އަޕްކޮށްލީ އިނގޭ… ކިޔާލާފަ ކަމުދިޔަޔަސް އަދި ކަމު ނުދިޔަޔަސް ކޮމެންޓް ކޮށްލައްޗޭ… ހީކުރަން ލައިކް ވާނެ ކަމަށް…\nWowww vrh nyc…mi vaahaka mi site ga in dhw….btw vrh vrh riithi…waiting for next part\nFeshun v salhi..☺next part maadamaa up kohdehchey plzzzzzzzzz\nV reethi next part thankolheh avahah up kohdahchay\nNice story avahah next part up koh dhehchey\nHama v reethi vaahakaige feshun. Waitin next part ah\nVvvv riithi mashaa ge mivaahaka vx keep it nice kn irakun part two up kohla dheynii waitting for next part\nHafthaa aku kithah dhuvahu genesdhenee mi story….btw v salhi feshun\nEy Salhi Ingey! Varah Reethi.. Kuriyah Oeh Episode Thah Ves Reethi Vaanekan Yageen Kuran.. All The Best Marsha.. Much Love\nAlheyy! Varah reethi vaahakaige feshun.. Dhen huri baithah ves reethi kuraathi ingey.. Varah molhu.. Hama superb! Good luck ingey! 🙂 😀\nV rythi ….starting vv kiyaahithun mi iny next part avahahh up kohlahchey plx plxxx\nThnx hurihaa kudhin.. happy that u liked the beginning.. vaahaka daily up vaane xcept fri n sat… InshaAllah.. ok dho..\nFeshun hama habeys..next prt avahah up kodhehchey…\nhello marsha … story ge feshun hama habeys .. thi waruge writter eh neh .. ur the best .. ☺\nVrh rythi story eh mee… Kurin kin mivaahaka… Nimunu vahaka ves ebain magey athuga.. Ekm adhi kiriya mi enguny marsha ge vahaka ehkan.. Keep it up. Luv u.. Daily koh up kohdheythy thnks\nblack rose kn sitehgathr mi storh nimifa inyyy\nSitehga eh nun.. Frndeh dhin vahaka thakuge thereyga in mi vahaka.. I mean pen akah alhafa..\nAlheyy Marsha.. Anu akee magey best friend eyy!! ? ekami anu ulhey haalu, ? anu kairi mi story kiyaashey bunan v dhw..\nmarsha haadha tangalhey…ehn writers gothah noon veema aslu v like vey marsha ge vaahaka thakaa…mibnuy brk ei nais nimendhwn up kohdheytheeve…thankz for dat…really appreciate ur hard work??\nMasha allah v v v v v reethi\nVvvvv nice feshumeh n I knw dhn kuriyah dhaa goi vx rangalhu vaane kan Gud luck Marsha ??\nMARSHA OLHUVAALAIGEN ULHUNAS THY BODUVARU THY MARIYAM SHAKEELA EHNOONTHA, ADHI THIYA AVAHAH UP KURAA STORYS THAKAKEE MEEGE ETHAH DHUVAHEH, AHARUTHAKEH KURIN MURASIL GA HURI STORIES EYNU, ALAH VAAHAKAEH LIYEFA NEI UP KOHFA EH, KEHI VERIERGEN MAKARU VERIVEGEN ULHUNAS BODUVARU THY.\nemeehaku beynun nickname eh gengulhumuge rights eba othehnu.ehen v ma koba problem akee. marsha makaruveriyakah vaanee ehen meehunge vaahaka copy kurinama eh nu\nEmeehaku beynun nameh ga emeehakah vaahaka liyeveyne.. aiee ehn meehakaa behey kameh noon ingeytho.. mithaa vaahaka kiyaa gina kudhinah egey mee kureege vaahaka kan.. ehn nama vs hama kiyaa hitthun kiyani..\nYes, my real name is Mariyam Shakeela, alhugandu ge namun Mar and Sha nagaigen Marsha ge namuga stories liyany, maa kurin liyefa huttas mee hama alhugandu ge amilla vaahaka thah, so alhugandu ge namuga mi comment kuri faraathuge shakuwaa aky koba kameh nuvisnunu.\nits cool bt mistakes eba huri writing ga…\nMarsha ge aslu name alee yashfa tha? Mihen mi bunee ithubaaru nagaa nulaasheyeee yashfa ge story eh v ma..\nIthubaaru gelluvaa nulaa (Ithubaaru nagaa nulaa ge namuga foiy publish fa innaany) is my own story, vedhaaneenamuga yashfa ge story eh iny kamah ves.\nމިއީ ތަޤްދީރު ހޭ؟ (ތޭރަވަނަ ބައި)\nހަޤީޤީ ހިތާމަ ލޯބި December 30, 2015\nނޭނގި ވެވުނު ލޯބި 8\nވާނަން އެކުގައި (3)\nލޯބި January 6, 2018\nހިތް މި އެދޭ ސޫރައޭ ތީ މަގޭ7ވަނަ ބައި


Covid-19: Hurihaa Resort Akunves Sunku Negeyne - Tourism Ministry - Vaguthu\nރާއްޖޭގެ އަދަދު ދަށަށް، ދުނިޔެ ބޮޑު ނުރައްކަލަކާއި ދިމާއަށް - 19 މިނެޓް ކުރިން\nކޮވިޑް-19: ހުރިހާ ރިސޯޓަކުންވެސް ސުންކު ނެގޭނެ - ޓުއަރިޒަމް މިނިސްޓްރީ\nސިއްހީ އޮފިޝަލަކު މަގުމަތީގައި. --- ވަގުތު އިމޭޖަސް: މުހައްމަދު އަފްޒަލް\nކޮވިޑް-19 އާ ގުޅިގެން ބަންދު ކުރުމަށްފަހު އަލުން ހުޅުވައި ހިދުމަތް ދެމުންދާ ރިސޯޓުތަކުގެ ތެރެއިން ކޮވިޑް-19ގެ ސުންކު (ސާމްޕަލް) ނުނެގޭނެ އެއްވެސް ރިސޯޓެއް މިވަގުތު ނޯންނާނެ ކަމަށް ޓޫރިޒަމް މިނިސްޓްރީން ބުނެފިއެވެ.\nޓޫރިޒަމް މިނިސްޓްރީގެ އެގްޒެކެޓިވް ޑިރެކްޓަރު އަލީ ރައްޒާން "ވަގުތު" ވިދާޅުވީ، ރާއްޖޭގައި ޗުއްޓީ ހޭދަކުރުމަށްފަހު އަނބުރާ ގައުމަށް ދިއުމަށް ފުރާ ފަތުރުވެރިންގެ ކޮވިޑް-19 ސުންކު ނެގުމުގެ އިންތިޒާމު އެކި ގޮތްގޮތަށް މިހާރު ހަމަޖައްސާފައިވާ ކަމަށެވެ.\nރައްޒާން ވިދާޅުވީ، މީގެ ކުރިން ބައެއް ރިސޯޓުތަކުން ކޮވިޑް-19ގެ ސުންކު ނުނެގެނީ އެތަނުގައި އެ ވަސީލަތްތައް ނެތުމުންނާއި، އެތަނުގައި ތިބޭ މެޑިކަލް ބޭފުޅުންނަށް އެކަން ކުރަން ނޭނގޭތީ ކަމަށެވެ. އެހެން ނަމަވެސް މިހާރު އެކަމުގެ ތަމްރީނުތަކެއް ދީފައިވާ ކަމަށް ރައްޒާން ވިދާޅުވިއެވެ.\n"ހެލްތް މިނިސްޓްރީ އާއި ގުޅިގެން ބޭއްވި ތަމްރީނު ޕްރޮގްރާމްގައި މިހާތަނަށް 42 ރިސޯޓަކުން 60 މީހަކަށް ވަނީ ސުންކު ނަގާނެ ގޮތުގެ ތަމްރީނު ފޯރު ކޮށްދެވިފައި" ރައްޒާން ވިދާޅުވިއެވެ.\nރައްޒާން ވިދާޅުވީ، ޓޫރިޒަމް ދާއިރާގެ ކަންބޮޑުވުން އޮތީ ފުރާ ފަތުރުވެރިންގެ ސުންކު ނުނެގޭތީ ނޫން ކަމަށާއި އެކަމަކީ އެއީ ނަތީޖާ ލަސްވުމުން ދިމާވާ ކަމެއް ކަމަށެވެ. އަދި އެކަން ހައްލު ކުރުމަށް މިހާރު3ގޮތެއް ހަދާފައިވާ ކަމަށް ރައްޒާން ވިދާޅުވިއެވެ.\n"އައިޖީއެމްއެޗްއަށް ވަކި ވަރަކަށް ސުންކު މި ފޮނުވަނީ ޓެސްޓް ކުރަން. ގެންދިއުމުގައި ދަތިތަކެއް ދިމާވާނެތީ، މިހާރު ވަނީ ސީޕްލޭން އޮޕަރޭޓަރުންނާއި ވާހަކަ ދެކެވިފައި. އެހެން ކަމުން އެގޮތަށްވެސް ފަސޭހަވާނެ. މީގެ އިތުރުން އަތޮޅުތެރޭގައި ހުންނަ ކަލެކްޝަން ތަންތަނަށްވެސް މިހާރު ފޮނުވޭނެ އިންތިޒާމު ވަނީ ހަމަޖައްސާފައި" ރައްޒާން ވިދާޅުވިއެވެ.\nމިހާރު ހުރިހާ ރިސޯޓަކުން ސުންކު ނެގޭ ކަން ފާހަގަ ކުރަމުން ރައްޒާން ވިދާޅުވީ، ކުރިއަށް އޮތްތަނުގައި ހުޅުވާ ރިސޯޓުތަކުވެސް ސުންކު ނެގުމުގެ އިންތިޒާމު ހަމަޖެހިފައިވާ ހުންނާނެ ކަމަށެވެ.\nމީގެއިތުރުން އެސްޓީއޯ މެދުވެރިކޮށް ޓެސްޓު ކިޓުތައް ރިސޯޓްތަކަށް ވެސް ލިބެން ހުންނާނެ ކަމަށްވެސް ރައްޒާން ވިދާޅުވިއެވެ.\nއޮގަސްޓް 12, 2020 21:11\nއަޅުގަނޑުގެސުވާލަކީ މިތަނުންކޮބައިތޯއޭ ރައީސުލްޖުމްހޫރިއްޔާއަކީ ؟؟ އިބޫއަކީ މުޅިރާއްޖޭގަ ރައްޔިތުންނިކުމެ ވޯޓުލައިގެން އޭގެތެރެއިން ގިނަބައެއްގެވޯޓުން ހޮވާފަހުރިބޭފުޅެއް ! ދެންތިހުރީ ހަމައެކަނި މާލޭގެސަރަހައްދަކުންހޮވިފަހުރި ފަރާތެއް!! މިހާރަކަށްއައިސް އަޅުގަނޑުމެންނަށްހީވާކަހަލަ މަޖިލީހުގެމެމްބަރަކަށްހޮވޭމީހަކީ ދިވެހިރާއްޖޭގެ ރައީސުލްޖުމްހޫރިއްޔާއޭ ؟؟


Budget support ah UAE in Raajje ah 50 million dollar dheyn nimmaifi | Mihaaru\nބަޖެޓް ސަޕޯޓަށް ޔޫއޭއީ އިން ރާއްޖެ އަށް 50 މިލިއަން ޑޮލަރު\nރައީސް އިބްރާހިމް މުހައްމަދު ސޯލިހު މިދިޔަ މަހު ޔޫއޭއީއަށް ކުރެއްވި ދަތުރުފުޅުގައި، އެ ގައުމުގެ ދިރިއުޅޭ ދިވެހިންނާ ބައްދަލުކުރައްވައި ވާހަކަފުޅުދައްކަވަނީ.-- ފޮޓޯ: ރައީސް އޮފީސް\n06 ފެބުރުއަރީ 2019 - 18:57\nފޮރިން މިނިސްޓްރީގެ އޮފިޝަލަކު މިއަދު ވިދާޅުވީ ބަޖެޓު ސަޕޯޓުގެ ގޮތުގައި ޔޫއޭއީން ލޯން އެހީދޭން ނިންމާފައިވަނީ ދިގު މުއްދަތެއްގެ ތެރޭގައި އަނބުރާ ދައްކާ ގޮތަށް ކަމަށެވެ. އަދި އެ ލޯނުގެ އިންޓްރެސްޓް ރޭޓް، އޭގެ ކުރިން ނެގި ލޯނުތަކަށް ވުރެ ކުޑަވާނެ ކަން އޭނާ ފާހަގަކުރެއްވި އެވެ.\nޔޫއޭއީ އިން ލޯނު ދީފައިވަނީ ތިން ޕަސެންޓް އިންޓްރެސްޓް ރޭޓުގައި ކަމަށް މިނިސްޓްރީން ބުންޏެެވެ.\nޔޫއޭއީ އިން ރާއްޖެ އަށް ލޯނު އެހީ ދޭން ނިންމާފައިވާއިރު، މިިދިޔަ މަހުގެ ތެރޭގައި ރައީސް އިބްރާހިމް މުހައްމަދު ސޯލިހު ވަނީ ޔޫއޭއީ އަށް ވަޑައިގެން ދެ ގައުމުގެ ގުޅުން ބަދަހިކުރުމާ ގުޅޭގޮތުން މަޝްވަރާ ކުރައްވައިފައި ވެ އެވެ. އަދި އެ ދަތުރުފުޅުގައި ރާއްޖޭގެ ތަރައްގީ އަށް އެހީތަކެއް ލިބޭނެ ކަމަށް އުއްމީދުކުރައްވާ ކަމަށް ފޮރިން މިނިސްޓަރު އަބްދުﷲ ޝާހިދު ވަނީ ވިދާޅުވެފަ އެވެ.\nރާއްޖެ އާއި ޔޫއޭއީއާ ދެމެދު ގުޅުން އިތުރު ކުރަން "ޖޮއިންޓް ކޯޕަރޭޝަން ކޮމިޓީ"އެއް އުފައްދަން ވެސް ވަނީ އެއްބަސްވެފަ އެވެ.\nއަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ ރާއްޖެ-ޔޫއޭއީ ޑިޕްލޮމެޓިކް ގުޅުން ޔޫއޭއީ ފޮރިން މިނިސްޓަރު\nއަލްފާޟިލު ޝާހިދުމެން ފޮރިން މިނިސްޓްރީގައި އެތިބީ، ފައިސާއަށް ވާނެގޮތެއް ވީގޮތެއް ވެދާނެ ގޮތެއް ލަފާކޮށްލަން ވެސް އިބްރާހިމްބެއަކަށް ނުވެސް އެނގޭނެ.\nގައުމު އެއްކޮށް ދަރުވާލަނީތަ؟ ކޮބާ އިންޑިއާއިން ދޭން ބުނި 1 ބިލިޔަން ޑޮލަރު.\nކޮބާ ޝަރުތަކީ؟ ގަތަރާއި ގުޅުން ބަދަހިނުކުރުންތޯ؟ ވަރަށް ހީވޭ އެހެން ނޫންނަމަ ކޮމަންވެލްތަށް ވަނުމުގެ ކުރިން ގަތަރާ އީރާނާ އަލުން ޑިޕްލޮމެޓިކް ގުޅުން އޮންނާނީ ހަމަޖެހިފަ. މިކަހަލަ ކަންކަން ކުރާކަށް 100 ދުވަހެއްވެސް ބޭނުމެއް ނުވާނެ.\nއިންޑިޔާއިން 1،542،000،000 ރުފިޔާ. ޔޫއޭއީ އިން 771،000,000 ރުފިޔާ.3މަސް ނުވާ ސަރުކާރަކުން ދިވެހި ރައްޔިތުން މިހާބޮޑަށް ދަރުވާލި ސަރުކާރެއް ތާރީޚްއިން ފެންނާކަށް ނެތް! މުސްތަގުބަލުގައި ވެސް ފެންނާނެކަމެއް ވެސް ނޭގޭ! ބައެއްގެ އުގަށްނުވެއްޓި ސާދާވެރިކަމެއްކުރި އަދި ހަމަ ޔަގީނުންވެސް ރ ޔާމީނުއާ އިދިކޮޅަށްދެއްކި ވާހަކަތައް ސާބިތު ނުކުރެވުމުން ފާޑެއްގެއެއްޗެކޭ ކިޔާފައި ޕީޖީއަށް ފޮނުވިއެއްކަމަކު، މިހާރުގެ ސަރުކާރަކީ އެންމެ ކުރުމުއްދަތެއްގައި ގައުމު އެންމެ ބޮޑަށް ދަރުވާލިކަމަށް ތާރީޚްގައި ލިޔެވި އެވާހަކަ މި ގައުގެ ދަރިން ދައްކާނެ!\nސައުދީން ބަޖެޓްސަޕޯޓައް ދިން 20 މިލިޔަން ޑޮލަރަށް ހެދިހެން ނުހަދާތި\nފޫގޮއްސަ އޮތް ދައުލަތުގެ ހަޒާނާއެއްތަ ލިބުނީ؟؟\nމިމީހުން އައިތަނާ ފޫދިޔައީ. ކުރިން ތިބި މީހުން ތިބި ނަމަ ކުރިއަށްދާނެ ހެން ހީވަނީ.


Kuriah oi masthakugai raajje isthihaaru kurumah 50 ah vure gina...\nރާއްޖެ އިޝްތިހާރު ކުރުން\nކުރިއަށް އޮތް މަސްތަކުގައި ރާއްޖެ އިޝްތިހާރު ކުރުމަށް 50 ށް ވުރެ ގިނަ ހަރަކާތް ކުރިއަށްދާނެ: އެމްއެމްޕީއާރުސީ\nރާއްޖޭގެ ބޯޑަރުތައް މާޗް މަހު ބަންދުކުރެވުނު ނަމަވެސް އެ ކުންފުނީގެ މަސައްކަތަށް ހުއްޓުމެއް ނާންނަކަމަށް ވިދާޅުވި\nކޮވިޑާއި ގުޅިގެން މަސައްކަތަށް ބަދަލުގެނެސް، 'ރީސްޓްރެޓަޖައިޒް' ކުރަން ޖެހުނު: ތޮއްޔިބު\nއޮކްޓޯބަރުން ޑިސެމްބަރަށް 61 ހަރަކާތެއް ކުރިއަށް ގެންދިއުމަށް ވަނީ ރޭވިފަ\nކ. މާލެ | 17 އޮކްޓޯބަރ 2020 | ހޮނިހިރު 13:21 | 3,460\nމޯލްޑިވްސް މާކެޓިންގް އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ)ގެ މެނޭޖިންގް ޑިރެކްޓަރ ތޮއްޔިބު މުހައްމަދު - ރާއްޖެއެމްވީ\nމިއަހަރުގެ ކުރިއަށް އޮތް މަސްތަކުގައި ބޭރުގައުމުތަކަށް ރާއްޖެ އިޝްތިހާރު ކުރުމަށް 50 ށް ވުރެ ގިނަ ހަރަކާތް ބޭއްވުމަށް ހަމަޖެހިފައިވާ ކަމަށް މޯލްޑިވްސް މާކެޓިންގް އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) ން ބުނެފިއެވެ.\nމަޖިލީހުގެ ސްޓޭޓް އޯންޑް އެންޓަރޕްއިޒެސް (އެސްއޯއީ) ކޮމިޓީގައި ރާއްޖޭގެ ފަތުރުވެރިކަން ފުޅާ ކުރުމަށް އެ ކޯޕަރޭޝަނުން ކުރަމުންދާ މަސައްކަތްތައް ވަނީ ހިއްސާކޮށްފައެވެ.\nއެމްއެމްޕީއާރުސީގެ މެނޭޖިންގް ޑިރެކްޓަރ ތޮއްޔިބު މުހައްމަދު ވިދާޅުވީ ކޮވިޑާއި ގުޅިގެން ރާއްޖޭގެ ބޯޑަރުތައް މާޗް މަހު ބަންދު ކުރެވުނު ނަމަވެސް އެ ކުންފުނީގެ މަސައްކަތަށް ހުއްޓުމެއް ނާންނަ ކަމަށެވެ. ތޮއްޔިބު ވިދާޅުވީ ގޭގައި ތިބެގެން މަސައްކަތް ކުރަން ޖެހުނަސް އެދެވޭ މިންވަރަކަށް މަސައްކަތް ކުރެވޭ ކަމަށެވެ.\nމަސައްކަތްތައް ކުރެވުނު ގޮތް ހިއްސާ ކުރައްވަމުން އޭނާ ވިދާޅުވީ މިއަހަރު ފެށުނީއްސުރެ، ބޭރު ގައުމުތަކަށް ރާއްޖެ އިޝްތިހާރު ކުރުމަށް ބޮޑެތި ކެމްޕެއިންތައް ކުރިއަށް ގެންދެވުނު ކަމަށެވެ. އެހެންނަމަވެސް ކޮވިޑާއި ގުޅިގެން މަސައްކަތަށް ބަދަލު ގެނެސް، 'ރީސްޓްރެޓަޖައިޒް' ކުރަން ޖެހުނު ކަމަށް އޭނާ ވިދާޅުވިއެވެ.\nއެގޮތުން ރާއްޖެ އިޝްތިހާރު ކުރުމުގެ އެންމެ ބޮޑު ކެމްޕެއިން ކަމަށްވާ 'ވިޒިޓް މޯލްޑިވްސް' ކެމްޕެއިން ދުނިޔޭގެ ގައުމުތަކުގައި ކޮވިޑު ފެތުރެން ފެށުމާއި އެކު ޑިޖިލައިޒް ކުރެވުނުކަން ފާހަގަކުރައްވާ ތޮއްޔިބު ވިދާޅުވީ އޭރު މި ބަލީގެ އެންމެ ބޮޑު އަސަރެއް ކޮށްފައިވާ ޗައިނާއާއި ޔޫރަޕުގެ ގައުމުތަކަށް 'ވިޒިޓް މޯލްޑިވްސް'ގެ ނަމުގައި ހަމްދަރުދީގެ މެސެޖު ފޮނުވުނު ކަމަށެވެ.\nރާއްޖެ އިޝްތިހާރު ކުރުމަށް އެކި ނަންނަމުގައި ކެމްޕެއިންތައް ކުރިއަށް ގެންދެވުނު ކަން ފާހަގަކުރައްވާ އޭނާ ވިދާޅުވީ މިއަހަރުގެ މިހާތަނަށް 129 ހަރަކާތެއް ހިންގިފައިވާ ކަމަށެވެ. އޭގެ ތެރެއިން 90 އިންސައްތަ ހަރަކާތްތައް ހިންގާފައިވަނީ ކޮވިޑު ރާއްޖެއިން ފެނުނު ފަހުން ކަމަށެވެ. އޭނާ އިތުރަށް ވިދާޅުވީ އޮކްޓޯބަރުން ޑިސެމްބަރަށް 61 ހަރަކާތެއް ކުރިއަށް ގެންދިއުމަށް ރާވާފައިވާ ކަމަށެވެ.\nރާއްޖެއަށް އެންމެ ގިނަ އަދަދެއްގެ ފަތުރުވެރިން އަންނަނީ ޔޫރަޕުން ކަމަށްވާއިރު، ފިނި މޫސުމާއި ދިމާކޮށް، އެ ގައުމުތަކުގައި ކޮވިޑުގެ ދެވަނަ ސަރޖެއް އަތުވެދާނެ ކަމުގެ ބިރު ހީވެފައިވާކަން ފާހަގަކުރައްވާ އޭނާ ވިދާޅުވީ އެހެންކަމުން، މާކެޓް ކުރުމުގައި މިހާރު ބޮޑަށް ފޯކަސް ކުރަނީ ޔޫއޭއީ، ރަޝިއާ އިންޑިއާ ފަދަ ގައުމުތަކަށް ކަމަށެވެ.


SunOnline: Atholhu therey club thakah hamahama furusathu hoadhai dheyn Majlis in angaifi\nއަތޮޅުތެރޭ ކުލަބުތަކަށް ހަމަހަމަ ފުރުސަތެއް ހޯދައިދޭން މަޖިލީހުން އަންގައިފި\nޢަބްދުﷲ އައިމަން 10 Feb 2021, 15:21\nއަތޮޅު އަދި ރަށު ފެންވަރުގައި ކުޅޭ ކުލަބުތަކަށް ވެސް ހަމަހަމަ ފުރުސަތުތަކެއް ހޯދައިދިނުމަށް ބާރުއަޅައި ކުޅިވަރުގެ ރޫހު ނުގެއްލޭނެ ފަދަ ގޮތަކަށް ކަންތައްތައް ރާވައި، އިންތިޒާމު ކުރުމަށް މަޖިލީހުން އަންގައިފި އެވެ.\nމަޖިލީހުން އެގޮތަށް އެންގީ މަޖިލީހުގެ މެޖޯރިޓީ ލީޑަރު، މެދު ހެންވޭރު ދާއިރާގެ މެންބަރު އަލީ އާޒިމް އެފްއޭއެމްއާ ގުޅޭ ގޮތުން ހުށަހެޅުއްވި މައްސަލައިގެ ކޮމިޓީ މަރުހަލާގެ ރިޕޯޓް މިއަދު ބޭއްވި މަޖިލީހުގެ ޖަލްސާގައި ފާސްކޮށްގެންނެވެ.\nއެ ރިޕޯޓް މަޖިލީހުން ފާސްކުރީ 34 މެމްބަރުންގެ ވޯޓާ އެކު އެވެ. އަދި އެ ނިންމުމަށް ތާއީދު ނޫން ކަމަށް އެއްވެސް މެންބަރަކު ވޯޓެއް ނުދެއްވަ އެވެ.\nއާޒިމްގެ އެ މައްސަލައާ ގުޅިގެން އެފްއޭއެމްގެ ރައީސް ބައްސާމް އަދީލް ޖަލީލްއާއި އެ އެސޯސިއޭޝަނުގެ އިސްވެރިން އިޖުތިމާއީ ކޮމިޓީއަށް ގެނެސް ސުވާލުކޮށްފައިވާ އިރު، އެފްއޭއެމުގެ އެފަދަ މައްސަލަތަކީ މަޖިލީހުން ބެލޭނެ ކަމެއް ނޫންކަމަށާއި، މަޖިލީހާއި ކޯޓުތަކުން އެކަން އެގޮތަށް ކުރާނަމަ ފީފާއިން ރާއްޖެ ސަސްޕެންޑް ކުރާނެ ކަމަށް އޭރު އެފްއޭއެމުން ވަނީ ބުނެފަ އެވެ.\nމަޖިލީހުން މިއަދު އެ މައްސަލައިގައި ނިންމި ފަހުގެ ނިންމުމުގައި ބުނެފައިވަނީ، އަތޮޅު، އަދި ރަށު ފެންވަރުގައި ކުޅޭ ކުލަބުތަކަށް ވެސް ހަމަހަމަ ފުރުސަތުތަކެއް ހޯދައިދިނުމަށް ބާރުއަޅައި ކުޅިވަރުގެ ރޫހު ނުގެއްލޭނެ ފަދަ ގޮތަކަށް ކަންތައްތައް ރާވައި، އިންތިޒާމު ކުރުމަށް ވަނީ އެދިފަ އެވެ.\nމީގެ އިތުރުން ކުޅިވަރުގެ މައިދާނުގައި އުފެދޭ މައްސަލަތަކާއި ޙިޔާލު ތަފާތުވުންތައް ކުޑަކުރުމަށްޓަކައި، ކުޅިވަރު ގާނޫނު ދަށުން އުފައްދަން ޖެހޭ ސްޕޯޓްސް އާބިޓްރޭޝަން ޕެނަލް އުފެއްދުމަށް މަތިކޮށްފައިވާ ފާރާތްތަކުން އެކަން ގާނޫނުގައިވާ ގޮތުގެ މަތިން ކުރިއަށް ގެންދިއުމަށާއި، އެކަމާ ގުޅުންހުރި މަސައްކަތްތައް ވީ އެންމެ އަވަހަކަށް ކުރުމަށް ވަނީ އެދިފަ އެވެ.\nދިވެހިރާއްޖޭގެ ކުޅިވަރު މައިދާނުގައި އުފެދޭ ދެބަސްވުންތައް ޙައްލުކުރުމަށްޓަކައި އާބިޓްރޭޝަން ޕެނަލްއެއް އެކުލަވާލުމާއި އާބިޓްރޭޝަންގައި ބޭނުންކުރާނެ ގަވާއިދުތަކާއި އުސޫލުތައް ހަދައި އެކަމަށް މަގުފަހިކޮށްދިނުމަށް ގާނޫނު އަސާސީގެ ކުޅިވަރާ ބެހޭ ގާނޫނުގެ 13 ވަނަ މާއްދާގެ (ލ) ގައި ބުނެފައިވެ އެވެ.\nސިފައިން ރިޓަޔާ ކުރެވޭ އުސޫލަށް ބަދަލު ގެނަންނ ފާސްކޮށްފި\n"ދީނުގެ ނަމުގައި އަންހެނުން ބާރުކެޑުވުމާ ދެކޮޅު ހާދާނަން"\nރިސޯޓު މުވައްޒަފުން ބަންދުން ފިލުވުމަށް މައްސަލައެއް


އެންއައިސީއަށް ގާސިމް އައްޔަންކުރުމަށް މިނިވަން މުއައްސަސާތަކާއި ބެހޭ ކޮމެޓީން ފާސްކޮށްފި\nމުއައްލިމް އިބްރާހިމް 17 އޮކްޓޯބަރ 2020\nނޭޝަނަލް އިންޓެގްރިޓީ ކޮމިޝަން (އެންއައިސީ)ގެ މެންބަރުކަމަށް ގާސިމް އަބްދުލްކަރީމް އައްޔަންކުރުމަށް ފެންނަކަމަށް ރައްޔިތުންގެ މަޖިލީހުގެ މިނިވަން މުއައްސަސާތަކާއި ބެހޭ ކޮމެޓީން ނިންމައިފިއެވެ. އެ ކޮމި...\nއެންއައިސީއަށް ގާސިމް އައްޔަނުކުރަން ކޮމިޓީން ފާސްކޮށްފި\nއަޒްހާން އިބްރާހިމް 17 އޮކްޓޯބަރ 2020\nނޭޝަނަލް އިންޓެގްރިޓީ ކޮމިޝަން (އެންއައިސީ) އަށް އެމްއެމްޕީއާރުސީގެ ބޮޑު ހިޔާނާތް ފަޅާ އަރުވާލި ގާސިމް އަބްދުލް ކަރީމް އައްޔަން ކުރަން ރައްޔިތުންގެ މަޖިލިހުގެ މިނިވަން މުއައްސަސާތަކުގެ ކޮމިޓީން ފާސްކޮ...\nއިބްރާހިމް ޢަލީ 17 އޮކްޓޯބަރ 2020\nނޭޝަނަލް އިންޓެގްރިޓީ ކޮމިޝަން (އެންއައިސީ) އަށް ގާސިމް އަބްދުލް ކަރީމް އައްޔަން ކުރަން ފެންނަ ކަމަށް ރައްޔިތުންގެ މަޖިލިހުގެ މިނިވަން މުއައްސަސާތަކުގެ ކޮމިޓީން ނިންމައިފިއެވެ. ޤާސިމަކީ އެމްއެމްޕީއާރ...\nފައުޒާ މުހައްމަދު 17 އޮކްޓޯބަރ 2020\nނޭޝަނަލް އިންޓަގްރިޓީ ކޮމިޝަން (އެންއައިސީ) އަށް ބޭންކް އޮފް މޯލްޑިވްސްގެ ފ. ނިލަންދޫ ބްރާންޗުގެ ކުރީގެ މެނޭޖަރު ގާސިމް އަބްދުލްކަރީމް އައްޔަންކުރަން ރައްޔިތުންގެ މަޖިލީހުގެ މިނިވަން މުވައްސަސާތަކުގެ...\nއެންއައިސީއަށް ގާސިމް އައްޔަންކުރަން ކޮމިޓީން ފާސްކޮށްފި\nއިބްރާހިމް ޒަކީ 17 އޮކްޓޯބަރ 2020\nނޭޝަނަލް އިންޓެގްރިޓީ ކޮމިޝަން (އެންއައިސީ)ގެ ހުސްވެފައިވާ މެންބަރުކަމުގެ މަގާމަށް އައްޔަންކުރެއްވުމަށް ރައީސް އިބްރާހިމް މުހައްމަދު ސޯލިހު ރައްޔިތުންގެ މަޖިލީހަށް ފޮނުއްވި ޅ. ނައިފަރު، ނިކަގަސްދޮށުގޭ...\nވަޒީރުކަމުގެ މަގާމުން އަމީން އިސްތިއުފާދެއްވަން ގާސިމް ވިދާޅުވި!\nމުއައްލިމް އިބްރާހިމް 15 އޮކްޓޯބަރ 2020\nކޮރަޕްޝަންގެ ބޮޑެތި ތުހުމަތުތަކެއް ކުރެވި ދައުވާ އުފުލިފައިވާ ހެލްތު މިނިސްޓަރ އަބްދުﷲ އަމީން މަގާމުން އިސްތިއުފާދެއްވުމަށް ޖުމްހޫރީ ޕާޓީގެ ލީޑަރ އަދި މާމިގިލީ ދާއިރާގެ މެންބަރު ގާސިމް އިބްރާހިމް ވިދާ...\nއަޒްހާން އިބްރާހިމް 10 އޮކްޓޯބަރ 2020\nޓެކްސީ ޑްރައިވަރު ގާސިމް ހަސަން މަރާލި ކަމަށް އެއްބަސްވެ، ފަހުން އެކަމަށް އިންކާރު ކުރި އަދުހަމް މުހައްމަދުގެ މައްޗަށް އުފުލި ދައުވާގެ ޝަރީއަތުގެ އަޑުއެހުމެއް މާދަމާއަށް ތާވަލުކޮށްފި އެވެ. ކްރިމިނަލް...\nނޭޝަނަލް އިންޓެގްރިޓީ ކޮމިޝަނުގެ ހުސްވެފައިވާ މެންބަރުކަމުގެ މަގާމަށް އައްޔަންކުރުމަށް ރައީސުލްޖުމްހޫރިއްޔާ ރައްޔިތުންގެ މަޖިލީހަށް ފޮނުއްވާފައިވާ ނަންފުޅާ ގުޅޭގޮތުން ހިޔާލު ހުށަހެޅުމުގެ ފުރުސަތު ރައް...\nޖުމްހޫރީ ޕާޓީ (ޖޭޕީ) އޮތީ ސަރުކާރާއެކު ކަމަށް އެޕާޓީގެ ލީޑަރު އަދި ރައްޔިތުންގެ މަޖިލީހުގެ މާމިގިލި ދާއިރާގެ މެންބަރު ގާސިމް އިބްރާހިމް ވިދާޅުވެއްޖެ އެވެ. ޖޭޕީއަކީ ސަރުކާރު ހިންގާ ކޯލިޝަނުގައި ހިމެނޭ...\nއަޅުގަނޑު މިހުރީ ސަރުކާރާއެކު: ގާސިމް\nހަސަން ރަޝީދު 05 އޮކްޓޯބަރ 2020\nތާއީދު ގެއްލުވާލަން ކަންކަން ކުރި ނަމަވެސް އޭނާ ހުންނެވީ ސަރުކާރާއެކުގައި ކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމް ވިދާޅުވެއްޖެއެވެ. ގާސިމް މިހެން ވިދާޅުވީ ޖަލަށްލާފައިވާ ކުރީގެ ރައީސް އަބްދުﷲ...\nހަދީޖާ އާނަސްތު 19 މިނެޓު ކުރިން


Council thakuge SG nagaa goi badhalukuran hushahelhee sarukaarakun noon: Mabrook | ThePress\nކައުންސިލްތަކުގެ އެސްޖީ ނަގާގޮތް ބަދަކުރަން ހުށަހެޅީ ސަރުކާރަކުން ނޫން: މަބްރޫކް\n03 June 2021, 19:22\nސެކްރެޓަރީ ޖެނެރަލް އައްޔަން ކުރުމަށް ކައުންސިލުގެ ލަފާ ހޯދަން ނުޖެހޭ ގޮތަށް ގާނޫނު އިސްލާހު ކުރަން ހުށަހެޅީ ސަރުކާރުން ނޫން ކަމަށް ރައީސް އޮފީހުގެ ތަރުޖަމާނު މުހައްމަދު މަބްރޫކް އަޒީޒް ވިދާޅުވެއްޖެއެވެ.\nމަބްރޫކު އެހެން ވިދާޅުވީ ކައުންސިލްތަކަށް ސެކްރެޓަރީ ޖެނެރަލުން އައްޔަން ކުރާ އިރު ކައުންސިލްތަކުގެ ލަފާ ހޯދަން ނުޖެހޭ ގޮތަށް ގާނޫނު އިސްލާހު ކުރަން ރައްޔިތުންގެ މަޖިލީހަށް ހުށަހަޅާފައިވާ ދަނދިވަޅެއްގައެވެ.\nއެގޮތުން މަބްރޫކު ވިދާޅުވީ ކައުސިލްތަކުގެ ސެކެރެޓަރީ ޖެނެރަލް ކަމުގެ މަގާމަށް ބޭފުޅުން އައްޔަނުކުރުމުގައި ކައުންސިލްގެ ލަފާ ހޯދުމަށް ގާނޫނުގައި މިހާރު ލިޔެފައިވާ އެވަނީ މި ސަރުކާރުން ގެނައި މުހިންމު އިސްލާހަކާ އެކު ކަމަށެވެ.\nއަދި ސަރުކާރުގެ ވިސްނުމަކީ އެގޮތަށް އެކަން ކުރުން ކަމަށް ވެސް މަބްރޫކު ވިދާޅުވިއެވެ.\nމިވަގުތު މަޝްވަރާ ކުރާ އިސްލާހަކީ ސަރުކާރުން ހުށަހެޅި އިސްލާހެއް ނޫން\nރައީސް އޮފީހުގެ ތަރުޖަމާނު މުހައްމަދު މަބްރޫކު\nކައުންސިލްތަކުގެ ލަފާ ހޯދަން ނުޖެހޭ ގޮތް ހަދަން އިސްލާހު ހުށަހަޅާފައި ވަނީ ގެމަނަފުށީ ދާއިރާގެ މެމްބަރު އަހުމަދު ސައީދެވެ.\nކައުންސިލްތަކުގެ ލަފާއާ ނުލައި، ކައުންސިލްތަކަށް ސެކްރެޓަރީ ޖެނެރަލުން އައްޔަން ކުރާގޮތަށް، ބަދަލުކުރަން އިސްލާހު ގެންނަން ހުށަހަޅާފައި ވަނީ ދެ ގާނޫނަކަށެވެ. އެއީ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނަށާއި ސިވިލް ސާވިސްގެ ގާނޫނަށެވެ.\nގެންނަން ހުށަހަޅާފައިވާ އިސްލާހުގައި ވަނީ، ކައުންސިލުގެ އެންމެ އިސް އިދާރީ މުވައްޒަފެއްގެ ގޮތުގައި، ސެކްރެޓަރީ ޖެނެރަލްކަމުގެ މަގާމަށް މީހަކު އައްޔަން ކުރާނީ ސިވިލް ސާވިސް ކޮމިޝަނުން ކަމަށެވެ.\nހަބަރު ސަރުކާރު ސިޔާސީ